text:
প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলগী মীফম্না ‘ দিফেন্স পাব্লিক সেক্তর অন্দর্তেকিংস ( দি পি এস য়ু )গী পাম্বৈনা অপুনবা ভেঞ্চর কম্পেনী লিংখৎনবগীদমক হৌজিক্কী গাইদলাইনশিং ’ মুথৎনবগী অয়াবা পীখ্রে । দি পি এস য়ুনা তঙানবা অপুনবা ভেঞ্চর লিংখৎনবগীদমক হৌজিক ফেব্রুৱারী ২০১২ দা থোকখিবা গাইদলাইনশিং অদুগী মথৌ তাররোই । দিপার্ৎমেন্ত ওফ পাব্লিক ইন্তর্প্রাইজেস ( দি পি ই ) অমসুং শেল থুমগী মন্ত্রালয় ( এম ও এফ ) না মতম মতমগী ওইনা থাদোরকপা অমসুং সেন্ত্রেল পাব্লিক সেক্তর ইন্তর্প্রাইজেস ( সি পি এস ই ) শিংদা মান্ননা চৎনগদবা গাইদলাইনশিং অসি হৌজিক দি পি এস য়ুগী থোংদা অপুনবা ভেঞ্চর কম্পেনী লিংখৎনবগীদমকসু চৎনরগনি । মসিনা লম অসোমদা ইন্দিজিনাইজেসন/সেল্ফ-রিলাইন্সগী পান্দম অসি মপুং ফাহল্লগনি ।
হৌজিক্কী লৈরিবা জে ভি গাইদলাইনশিং মুথৎপনা দি পি এস য়ু অমসুং প্রাইবেৎ সেক্তরগী মরক্তা মান্নবা থাক অমা পুরক্লগনি । মসিনা দি পি এস য়ুবু অনৌবা মওংদা শরুক য়ামিন্নবগী থোংদা ঙাকশেলগী লমদা সেল্ফ-রিলায়েন্স অমসুং দি পি এস য়ুগী একাউন্তেব্লিতী/ওতোনোমী হেনগৎহনবদা মতেং ওইরগনি । লোইননা অপুনবা ভেঞ্চর শেমবগী থৌওংদা দি পি এস য়ুগী থোংদা মতিং লৈবা মওংদা পাংথোক্নি মসিনা জাতিগী ঙাকশেলগী লমদা হেন্না ফবা পুরকপা ঙমলগনি ।
ৱারেপ অসিনা দি পি এস য়ু মাপন মক মদুদি, মঝগোন দোক লিমিতেদ, গোৱা শিপয়ার্দ লিমিতেদ, গার্দেন রীচ শিপবিল্দর্স এন্দ ইঞ্জিনিয়র্স লিমিতেদ, হিন্দুস্তান শিপয়ার্দ লিমিতেদ, ভারত ইলেক্ত্রোনিক্স লিমিতেদ, হিন্দুস্তান এরোনোতিক্স লিমিতেদ, ভারত আর্থ মুভর্স লিমিতেদ, ভারত দাইনামিক্স লিমিতেদ অমসুং মিশ্র ধাতু নিগম লিমিতেদ অসিদা কান্নবা ফংলগনি ।
দি পি এস য়ুগী জে ভি গাইদলাইনশিং থবক্তা ওন্থোকপা মতমদা মায়োক্নগদৌরিবা অৱাবশিং অদুগী মতাংদা ৱারেপ অসি লৌখিবনি । দিপার্ৎমেন্ত ওফ দিফেন্স প্রদক্সন্না ৱারোইশিন অসিদা লাকখি মদুদি ঙাকশেলগী লমদা প্রাইবেৎ ইন্দস্ত্রীগী শরুক য়াবা হেনগৎলক্লিবা অমসুং ঙাকশেলগী এক্যুইসিসন ইকো সিস্তেমদা ওইরক্লিবা অহোংবা অসিবু য়েংলদুনা দি পি এস য়ুগীদমক্তা তোঙানবা জে ভি গাইদলাইনশিং লৈহনবগী মথৌ ওইদ্রে । ইন্দিজিনস মেনুফেকচরিং/মেক ইন ইন্দিয়াবু অহানবা পান্দম থম্নবগী ওইরক্লিবা শক্তম অসিদা মসি ফাওরক্লি মদুদি গাইদলাইনগী সেৎ কয়ামরুম লৈবনা মরম ওইদুনা ময়েক শেংদবা অমসুং মতিক চাদবা ফিভম অমা ওইহল্লে ।
য়ুমফমঃ
দিফেন্স প্রদক্সন পোলিসী অসি ২০১১ দা দিফেন্স প্রদক্সন্দা মরু ওইবা সেল্ফ রিলায়েন্স ফংননবগী পান্দমগা লোইননা লাওথোকখিবনি । মসিদা জে ভি য়াওনা মতিক চাবা পাম্বৈ পুম্নমক্কী থোংদা দিজাইন অমসুং দিব্লপমেন্ত কেপাব্লিতী য়াওনা দিফেন্স প্রদক্সন্দা মরু ওইবা সেল্ফ-রিলায়েন্স ফংননবা পান্দম থমখিবনি । মসিগীদমক্তা দি পি ই গাইদলাইনশিংগী মতুং ইনবা ওইনা দি পি এস য়ুগীদমক্তা জে ভি প্রোতোকোল/গাইদলাইন শেম শাবগী মথৌ তাখি মদুনা ঙাকশেলগী লমগী অখন্নবা তঙাইফদবশিং অদু মপুং ফাহনবা ঙমগনি অমসুং দি পি এস য়ুগী কান্ননবশিং অদুগী ঙাক শেল পীবসু ঙমলগনি । মতৌ অসুম্না দি পি এস য়ুগী মতুং ইন্না অপুনবা ভে়ঞ্চর কম্পেনী লিংখৎনবগীদমক হৌজিক্কী লৈরিবা গাইদলাইনশিং অসিবু মন্ত্রীমন্দলনা ফেব্রুৱারী ৯, ২০১২ দা পাংথোকখিবা মখোয়গী মীফমদা অয়াবা পীখিবনি অমসুং ফেব্রুৱারী ১৭, ২০১২ দা খহহনখিবনি । হৌজিক ঙাকশেলগী লমদা প্রাইবেৎ ইন্দস্ত্রীগী শরুক য়াবা হেনগৎলকপা অমসুং ঙাকশেলগী এক্যুইসিসন ইকো সিস্তেমদা ওইরক্লিবা অহোংবা অসিগা মরি লৈননা দি পি এস য়ুগীদমক্তা তোঙানবা জে ভি গাইদলাইনশিংগী মতৌ তাবশিংগী মতাংদা থিজিনখি । (পিআইবি-27-July, 2016)
হৌজিক্কী লৈরিবা জে ভি গাইদলাইনশিং মুথৎপনা দি পি এস য়ু অমসুং প্রাইবেৎ সেক্তরগী মরক্তা মান্নবা থাক অমা পুরক্লগনি । মসিনা দি পি এস য়ুবু অনৌবা মওংদা শরুক য়ামিন্নবগী থোংদা ঙাকশেলগী লমদা সেল্ফ-রিলায়েন্স অমসুং দি পি এস য়ুগী একাউন্তেব্লিতী/ওতোনোমী হেনগৎহনবদা মতেং ওইরগনি । লোইননা অপুনবা ভেঞ্চর শেমবগী থৌওংদা দি পি এস য়ুগী থোংদা মতিং লৈবা মওংদা পাংথোক্নি মসিনা জাতিগী ঙাকশেলগী লমদা হেন্না ফবা পুরকপা ঙমলগনি ।
ৱারেপ অসিনা দি পি এস য়ু মাপন মক মদুদি, মঝগোন দোক লিমিতেদ, গোৱা শিপয়ার্দ লিমিতেদ, গার্দেন রীচ শিপবিল্দর্স এন্দ ইঞ্জিনিয়র্স লিমিতেদ, হিন্দুস্তান শিপয়ার্দ লিমিতেদ, ভারত ইলেক্ত্রোনিক্স লিমিতেদ, হিন্দুস্তান এরোনোতিক্স লিমিতেদ, ভারত আর্থ মুভর্স লিমিতেদ, ভারত দাইনামিক্স লিমিতেদ অমসুং মিশ্র ধাতু নিগম লিমিতেদ অসিদা কান্নবা ফংলগনি ।
দি পি এস য়ুগী জে ভি গাইদলাইনশিং থবক্তা ওন্থোকপা মতমদা মায়োক্নগদৌরিবা অৱাবশিং অদুগী মতাংদা ৱারেপ অসি লৌখিবনি । দিপার্ৎমেন্ত ওফ দিফেন্স প্রদক্সন্না ৱারোইশিন অসিদা লাকখি মদুদি ঙাকশেলগী লমদা প্রাইবেৎ ইন্দস্ত্রীগী শরুক য়াবা হেনগৎলক্লিবা অমসুং ঙাকশেলগী এক্যুইসিসন ইকো সিস্তেমদা ওইরক্লিবা অহোংবা অসিবু য়েংলদুনা দি পি এস য়ুগীদমক্তা তোঙানবা জে ভি গাইদলাইনশিং লৈহনবগী মথৌ ওইদ্রে । ইন্দিজিনস মেনুফেকচরিং/মেক ইন ইন্দিয়াবু অহানবা পান্দম থম্নবগী ওইরক্লিবা শক্তম অসিদা মসি ফাওরক্লি মদুদি গাইদলাইনগী সেৎ কয়ামরুম লৈবনা মরম ওইদুনা ময়েক শেংদবা অমসুং মতিক চাদবা ফিভম অমা ওইহল্লে ।
য়ুমফমঃ
দিফেন্স প্রদক্সন পোলিসী অসি ২০১১ দা দিফেন্স প্রদক্সন্দা মরু ওইবা সেল্ফ রিলায়েন্স ফংননবগী পান্দমগা লোইননা লাওথোকখিবনি । মসিদা জে ভি য়াওনা মতিক চাবা পাম্বৈ পুম্নমক্কী থোংদা দিজাইন অমসুং দিব্লপমেন্ত কেপাব্লিতী য়াওনা দিফেন্স প্রদক্সন্দা মরু ওইবা সেল্ফ-রিলায়েন্স ফংননবা পান্দম থমখিবনি । মসিগীদমক্তা দি পি ই গাইদলাইনশিংগী মতুং ইনবা ওইনা দি পি এস য়ুগীদমক্তা জে ভি প্রোতোকোল/গাইদলাইন শেম শাবগী মথৌ তাখি মদুনা ঙাকশেলগী লমগী অখন্নবা তঙাইফদবশিং অদু মপুং ফাহনবা ঙমগনি অমসুং দি পি এস য়ুগী কান্ননবশিং অদুগী ঙাক শেল পীবসু ঙমলগনি । মতৌ অসুম্না দি পি এস য়ুগী মতুং ইন্না অপুনবা ভে়ঞ্চর কম্পেনী লিংখৎনবগীদমক হৌজিক্কী লৈরিবা গাইদলাইনশিং অসিবু মন্ত্রীমন্দলনা ফেব্রুৱারী ৯, ২০১২ দা পাংথোকখিবা মখোয়গী মীফমদা অয়াবা পীখিবনি অমসুং ফেব্রুৱারী ১৭, ২০১২ দা খহহনখিবনি । হৌজিক ঙাকশেলগী লমদা প্রাইবেৎ ইন্দস্ত্রীগী শরুক য়াবা হেনগৎলকপা অমসুং ঙাকশেলগী এক্যুইসিসন ইকো সিস্তেমদা ওইরক্লিবা অহোংবা অসিগা মরি লৈননা দি পি এস য়ুগীদমক্তা তোঙানবা জে ভি গাইদলাইনশিংগী মতৌ তাবশিংগী মতাংদা থিজিনখি । (পিআইবি-27-July, 2016)


c: text/html

text:
মীৎনবু ফৎলকত্রবদি করিগুম্বা থবক অমত্তা নিংথিনা পাঙথোকপা ঙমলকতে। আনোক উপ্লগা থবক শুবা হায়বসিমসু থোইদোক্না নুঙাইবা অমদি নত্তে। কন্তেক্ লেন্স শিজিন্নরিবা মীওইশিংদসু অদুমঙাই। হন্দক্তা বিজ্ঞানগী তাইবঙদা ইনৌ নৌনা থোক্লকখিবা পাউ অমগী মতুং ইন্না মীওইবগী মীৎনহা (কোর্নিয়া) অসি মশা মঊ ফনা থম্বা য়ানবা অমসুং হান্নগী ফিভমদা অমুক হন্না শেংনা উহনবা ঙমহল্লগদবা মীৎকী দ্রোপ অমা পুথোকখ্রে। “নেনোদ্রোপ” হায়না মীংথোনবা দ্রোপ অসিনা মীওইবনা আনোক উপত্রবসু ময়েক শেংনা উবা য়াবগী তাঞ্জা অমা লাক্কদৌরি।
ইজরাইলগী “শারে জেদেক মেদিকেল সেন্টর” অমসুং “বার-ইলান ইউনিভার্সিতি” গী মীৎকী লমদা থীজিনবা কাঙবু অমনা মীৎকী কোর্নিয়া রিপেয়ার তৌরগা অরাপ্পা অমসুং অনকপদা লৈবা পোৎশক উবদা ময়েক শেংদবা মীৎনহাশিং মাইপাক্না শেমদোকপা ঙমখ্রে। চাংয়েং অসি ওক্কী মীৎনহাদা মাইপাক্না চাংয়েং তৌখ্রে। অদুগা মীওইবদা চহীসিগী অরোইবদা ক্লিনিকেল ট্রায়েল চৎথরগনি। লমসিদা থিজিল্লিবা রিছার্স টিমগী লিদর ডাঃ স্মাজা গী মতুং ইন্না অরাপ্পা, অনকপা অমসুং অরাপ্পা-অনকপা অনিমক য়েংবদা ময়েক শেংদবা মীৎকী দমক “নেনোদ্রোপ” অসি শিজিন্নরগা মখা তানা আনোক উপত্রবসু য়ারগনি হায়না চৎলিবা চহি অসিগী ফেব্রুৱারী থাদা ইজরাইলগী স্টেনবার্গ ওদিতোরিয়ামদা ফোঙদোকখ্রে।
লখিপুরওনলাইন গী ফেসবুক পেজ লাইক তৌবিউ।
লখিপুরওনলাইন গী ফেসবুক পেজ লাইক তৌবিউ।

robotstxt: allowed

filter: keep


text:
হ্যুমেন রিসোর্স চাউখৎ-থৌরাংগী মন্ত্রালয়
কোবিদ মেনেজমেন্ত অমসুং ওনলাইন এজুকেসন তৌবগী ফিভম য়েংশিন্নবা কেন্দ্রগী এজুকেসন মন্ত্রীনা থৌবুরেল ওইদুনা আই.আই.এস.সি., আই.আই.তি.শিং, আই.আই.আই.তি.শিং, আই.আই.এস.ই.আর.শিং অমসুং এন.আই.তি.শিংগী দাইরেক্তরশিংগা লোইননা মীফম অমা পাংথোকখ্রে
Posted On:
20 MAY 2021 5:26PM by PIB Imphal
কেন্দ্রগী এজুকেসন মন্ত্রীনা থৌবুরেল ওইদুনা ঙসি ভিদিও কনফরেন্সিংগী খুৎথাংদা আই.আই.এস.সি., আই.আই.তি.শিং, আই.আই.আই.তি.শিং, আই.আই.এস.ই.আর.শিং অমসুং এন.আই.তি.শিংগী দাইরেক্তরশিংগা লোইননা মীফম অমা পাংথোকখ্রে৷ মীফম অসিদা এজুকেসনগী রাজ্যগী মন্ত্রী শ্রী সঞ্জে ধোত্রিসু শরুক য়াখি৷ মীফম অসিদা, এজুকেসনগী হাইযর এজুকেসন মন্ত্রালয়গী সেক্রেতরী শ্রী অমিত খেয়র অমসুং আই.আই.এস.সি., আই.আই.তি.শিং, আই.আই.আই.তি.শিং, আই.আই.এস.ই.আর.শিং অমসুং এন.আই.তি.শিংগী দাইরেক্তরশিংসু শরুক য়াখি৷
কোবিদ-১৯গী ফিভম অসি লাকশিন্নবা হোৎনবদা সেফতী মিজরশিং মতিক চানা লৌখৎলিবা অসিগী মথক্তা নেস্নেল ইম্পোর্তেন্সকি অসিগুম্বা ইন্সতিত্যুতশিং অসিদা ক্বালিতী লৈবা এজুকেসন ফংহনবা অসি য়াম্না মরু ওই হায়না কেন্দ্রগী মন্ত্রীনা ফোংদোকখ্রে৷ ইন্সতিত্যুতশিং অসিনা পাংথোক্লিবা ভর্চুএল লেবোরেতরী কোর্সশিং অমসুং ওনলাইন এজুকেসনগী স্তেতস অদু মন্ত্রীনসু য়েংশিনখ্রে৷ ২০২০গী মার্চ থাদা অহানবা লোকদাউন হৌরকপদগী হৌদুনা ইন্সতিত্যুতশিং অসিনা ওনলাইন তিচিং তৌবা মাংজৌননা তৌবা হৌখ্রে হায়না ইন্সতিত্যুতশিং অসিগী দাইরেক্তরশিংনা ফোংদোরকখ্রে৷ ইন্সতিত্যুতশিং অসিগী মনুংদা খরদি ওনলাইন তিচিং অমসুং ইভালুয়েসনগীদমক মশা-মশাগী ওইবা এপসু শেমজখ্রে৷ কন্নেক্তিবিতী ইসু লৈবা মহৈরোইশিংগী ওইনা, লেকচর কন্তেন্তশিং অদু মতুং তারকপদা মফম অমহেক্তদগী দাউনলোদ তৌদুনা পাবা য়ানবা ফংহল্লি হায়নসু মখোয়না ফোংদোকখ্রে৷ ওজাশিংনা মখোয় মখোয়গী মহৈরোইশিংগা লোইননা ওনলাইন ক্লাসশিং তৌদুনা ইন্তরেক্ত তৌখ্রে অমসুং মখোয়বু লমজিংখ্রে৷
হায়রিবা ইন্সতিত্যুসনশিংগী কেম্পস্তা লৈরিবা কোবিদ কেসশিংগী স্তেতস অমসুং ইন্সতিত্যুসনশিং অসিনা থেংনরিবা নৌনা লৈরক্লিবা ফিভমশিং অদুসু খন্নখ্রে৷ হৌজিক ওইরিবা ফিভম অসিদা পোজিতিব ওইনা খনবা অমসুং পোজিতিব ওইনা রিএক্সনশিং তৌবা অসিনা মহৈরোইশিং অমসুং তিচিং কম্ম্যুনিতীগী মরক্তা কান্নদবা এঞ্জাইতী লৈরিবা অদুদগী ঙাকথোকপা ঙমগনি হায়না মন্ত্রী অসিনা ফোংদোকখ্রে৷ ইন্সতিত্যুতশিং অসিনা হোৎনরিবা থবক অমনা সোসাইতী অসিদা পোজিতিব এতমোস্ফেয়র অমা শেম্বদা মতেং ওইরগনি৷
কোবিদকি মতম অসিদা একাদেমিক সেসন পুম্নমক লেপ্পা-লৈতনা মখা চত্থরিবা অসিগীদমক শ্রী ধোত্রিনা ইন্সতিত্যুসন পুম্নমকপু থাগৎখ্রে৷ কোবিদ লাইচৎ অসিনা মরম ওইদুনা লেপ্পা-লৈতনা থোকহল্লিবা চেলেঞ্জশিং অসি থেংনবা ঙম্নবা অনৌবা ইন্নোবেসনশিং পুথোক্তুনা সাইন্স অমসুং তেক্নোলোজিদা হেন্না মীৎয়েং থম্নবা মহাক্না মখোয়দা হায়খ্রে৷ মহৈরোইশিংগী এজুকেসন নীদশিং অসি ফংহন্নবা হোৎনবদা হাইব্রিদ লর্নিং তৌবগী য়াম্না তঙাই ফদবা লৈ হায়না মহাক্না ফোংদোকখ্রে৷ মহৈরোইশিংদা ৱার্ল্দ ক্লাস এজুকেসন ফংহন্নবা নেস্নেল এজুকেসন পোলিসী চৎনবা মরু ওই হায়নসু মহাক্না ফোংদোকখ্রে৷
ইন্সতিত্যুতশিং অসিনা মখোয় মখোয়গী কোবিদ-১৯ মেনেজমেন্ত স্ত্রাতিজি অদু শন্দোক্না তাকখ্রে অমসুং মশা মশাগী রাজ্যশিংদা লৈরিবা ফিভম অদু থেংননবা হোৎনবদা দরকার ওইরিবা সপোর্ত অমসুং এৱার্নেস পীননবগীদমক ভোলুন্তরী সর্ভিস ওইনা লোকেল এদমিনিস্ত্রেসনদা মতেং পাংখ্রে৷ ইন্সতিত্যুতশিং অসিনা গাইদলাইনশিংগী মতুং ইন্না অমসুং লোকেল এদমিনিস্ত্রেসনগা মুন্না তান্নরবা মতুংদা কেম্প রিসাইদেন্তশিং অসিগীদমক পাংথোকখিবা ভেক্সিনেসন দ্রাইব অদুগী মতাংদসু তেল্লপনা ফোংদোরকখ্রে৷
কোবিদকি ফিভম অসি লাকশিন্নবা হোৎনবদা হায়রিবা ইন্সতিত্যুতশিং অসিনা নেস্নেল ইম্পোর্তেন্সকিদমক পাংথোকখিবা রিসর্চ অদুগী মতাংদা মরু ওইনা খন্ন-নৈনখি৷ ইন্সতিত্যুতশিং অসিনা লো কোস্ত আর.তি.-পি.সি.আর. মেছিনশিং, কিৎশিং, ভেন্তিলেতরশিং, কোবিদ-১৯গী ত্রেন প্রেদিক্ত তৌনবা মেথমেতিকেল মোদেলিং শেম্লিবা অমসুং মখোয়শিং অসিবু স্তেত হেল্থ দিপার্তমেন্তগী দিস্পোজেলদা মাই পাক্না থম্লিবা অসিগীদমক কেন্দ্রগী এজুকেসন মন্ত্রীনা ইন্সতিত্যুতশিং অসিবু থাগৎখ্রে৷ হায়রিবা ইন্সতিত্যুতশিং অসিনা শেমগৎলিবা স্তার্ত অপশিং অমসুং ইনকুবেসন সেলশিং অসি শিজিন্নদুনা রিসর্চ প্রদক্ত কয়া অমা কম্মর্সিয়েলাইস তৌখ্রে৷
ইন্সতিত্যুতশিং অসিনা তৌখিবা পনবা য়াবা রিসর্চ ৱার্ক খরা অদুদি-কোরোনা তেস্তিং কিৎ ‘কোরোজর’ শেমগৎপা, রুম তেম্পরেচরদা স্তোর তৌবা য়াবা ভেক্সিনশিং শেমগৎপগী রিসর্চ, কোরোনা ভাইরসকি ভেরিয়েন্তশিং মশক খঙদোক্নবা জিনোম সিক্বেন্সিং তৌবা, পেথোজেন ইনফেক্সন য়াম্না থুনা দাইয়েগ্নোস্তিক তৌবা য়ানবা ‘কোবিরেপ’ দিভাইস শেমগৎপা, ভেন্তিলেতরশিংদা ওক্সিজেন ইফেক্তিব ওইনা শিজিন্নবগী মেথর্দশিং, ওক্সিজেন কন্সেন্ত্রেতরশিং শেমগৎপা, লো কোস্ত পোর্তেবল ভেন্তিলেতরশিং শেমগৎপা অসিনচিংবনি৷
নেস্নেল এজুকেসন পোলিসী,২০২০ অসিগা মরী লৈননা, ইন্সতিত্যুত কয়া অমনা মাংজৌননা অনৌবা দিপার্তমেন্তশিং/মল্তি-দিসিপ্লিনরি প্রোগ্রামশিং পাংথোকপা হৌখ্রে হায়না পনবা য়াই৷ আই.আই.এস.সি. বেঙ্গলোর অমসুং আই.আই.তি. খরগপুরনা অথুবা মতমদা মেদিকেল সাইন্সশিংদা কোর্সশিং পীবা হৌরগনি৷ ওজাশিং ত্রেনিং পীবা/মেন্তরশিপ, ইন্তরনেস্নেলাইজেসন অমসুং একাদেমিয়া –ইন্দস্ত্রী ইন্তরেক্সন তৌবদা ইন্সতিত্যুসনশিং অসিনা হেন্না মীৎয়েং থমখ্রে৷
*****
(Release ID: 1720497)
Visitor Counter : 109


text:
জকার্তা এসিয়ান গেমস্ কী ৬নি চনবা নুমিৎ আগস্ট ২৪ ফেন্সিংদা ভারতকী নুপীগী ঈপী তীম মাইথিহৌরে। অয়ুক পুং ৯-৩০ দা শান্নখিবা ক্বাতর ফাইনেলগী মেচ অমদা চাইনা না ইন্দিয়াবু পাঞ্জল ৪৫ – ২৫ দা মাইথিবা পীখি।
মসিগী মমাংদা নুমিৎসিগী অয়ুক পুং ৭-৩০ দা শান্নখিবা প্রি-ক্বাতর ফাইনেলগী মেচ অমদা ভারতনা ইন্দোনেসিয়াবু পাঞ্জল ৪৫ – ২৪ য়াম্না লায়না মাইথিবা পীরমখি। অদুবু ক্বাতর ফাইনেলদা ফেন্সিংদা মপাঙ্গল কল্লবা ৱার্লদ চেম্পীয়ন ওইরিবা চাইনাগা ক্বাতর ফাইনেলদা থেঙ্গাইনবা তাখি।
ক্বাতর ফাইনেলদা কোরিয়ানা ভিয়েতনামবু ৪২ – ২৮ দা, জাপান না সিঙ্গাপুরবু ৪৫ – ৩৮ দা , চাইনা না ইন্দিয়াবু ৪৫ – ২৫ অমসুং হোংকোং না কাজাকিস্তানবু ৪৫ – ২৬ দা মাইথিবা পীখি। সেমিফাইনেলদা কোরিয়ানা জাপানবু পাঞ্জল ৪৫ – ৩৩ অদুগা অতোপ্পা সেমিফাইনেলগী মেচ অমদা চাইনা না হোংকোংবু পাঞ্জল ৪৫ – ৩৪ দা থোইখি। ফাইনেল দা চাইনা না কোরিয়াবু ২৯ – ২৮ দা মাইথিবা পীখি।
ভারতকী তীম অমা আগষ্ট কী তাং ২৫ তা হল্লক্কদবা গ্রুপ অদুদা থৌদাম কবিতা দেবীসু ভারত্তা হল্লক্লগনি হায়রি।
Lakhipuronline android app install toubiyu CLICK HERE
ভারতকী তীম অমা আগষ্ট কী তাং ২৫ তা হল্লক্কদবা গ্রুপ অদুদা থৌদাম কবিতা দেবীসু ভারত্তা হল্লক্লগনি হায়রি।
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
কালাচারেল কমপ্লেক্স শাবীয়ু: শরতচান্দ থিয়াম
ইম্ফাল, সেপ্টেম্বর ১৮ : কালাচারনা মণিপুরবু মশক তাকইদি হায়রগা কালচারদা কত্থোক্লগা চহী ৭৫ হেন্না পুন্সি চুপ্পদি কত্থোকপা য়ারোই। চহী ৪০ হেন্না কালচারগীদমক্তা কত্থোক্লম্বা ময়াম অসি লৈঙাক্না পেন্সন পীরগা, থবক পীরগসু লৈঙাক্না কালচারেল কমপ্লেক্স অমা চাউনা শাবীবা তঙাইফদ্রে হায়না সাহিত্য একাদেমী এৱার্দী অমদি এন ঈ জেদ সী সী দিমাপুর প্রোগ্রাম কম্মিটিগী মেম্বার শরতচান্দ থিয়ামনা ফোঙদোকখ্রে।
ৱাফম অসি ঙসি কংলৈ শক্তম লাংবা কাঙলুপ হাওবম মরক ইরোম লৈকায়গী চহী ৫০ মপুং ফারকপগী গোল্ডেন জুবিলিগী মরী লৈননা ফেষ্টিভেল ওব লৈতেং থাঙহাই থৌরমগা মরী লৈননা য়াইস্কুল পুলিসলেন্দদা মণিপুর দ্রামাটিক য়ুনিয়নদা পাঙথোকখিবা থৌরমদা অথোইবা মীথুংলেন ওইখিবা শরতচান্দ থিয়ামনা ফোঙদোকখিবনি।
থৌরম অদুদা মহাক্না মখা তারদুনা হায়, অচৌবা কালচারেল কমপ্লেক্স অমা শাবীবগা লোয়ননা কমপ্লেক্স অদুগী মনুংদা কলাদা কত্থোক্লবা আর্টিষ্টশিংগী নুঙবী অমমম খীল্লগা থম্বীবা য়াই। থৌরম অদুদা কালচারেল ৱার্কারস এন্দ এক্টিভিটিজ ফোরাম মনিপুরগী প্রেসিদেন্ট বুধ চিংথামনা প্রেসিদেন্ট অমদি সঙ্গীত নাটক একাদেমী এৱার্দী কে সনাথোইবা শর্ম্মানা গেষ্ট ওব ওনার ওইনা শরুক য়াখি।
সোর্স: হুইয়েন লানপাউ.


text:
রেবিজ ভেক্সিন পুথোকখিবগী
পুক্নিং নুংশিখ্রবা ৱারী অমা।
হুই অমা ... মমিৎ ইরং লং ... মতীল অরর তারদুনা ... চোঙশিন চোঙশিন্দুনা যোসেফকী মখোঙদা হন্জিন হঞ্জিন শরাক তমলি। যোসেফ খাঙবা ৱারদুনা কোয়লাউ লাউরি। তৌফম খঙদ্রদুনা মমানা অফংবা চৈতুপ অমা পায়রগা হুইদু তম্না লংশিনখি ... হুইদু খজিক্তংদি হন্দোকখিবগুম তৌই। ঈ তৈরবা মচীন ময়াদু মরৈনা লেক-লেকতুনা তপ্না তপ্না হুইদু যোসেফপু থাদোক্লম্লগা চৎখি।
হুইদু মশক খঙলে। মখোয়গী থংনবা লৈকায়দা লৈবা অঙাওবা হুইদুনি ... খরনি মমাংদা মী অনি খকসু হুইসিনা চীক্তুনা হোসপিতালদা শিবা চঙবা ফিভমদা লৈরিবনি। মচানিপা যোসেফতা চিক্লিবসু হুই অদুমক্নননি!
মেদাম মেস্তার তৌফম খঙখিদ্রে। মচানিপাবু খুদক্তা মনাক নকপদা লৈবা লায়েংশঙ অমদা পুরে। "ইচাবু কনবিউ দাক্তর বাবু" যোসেফকী মমানা কপ্ল কপ্লদুনা দাক্তরগী মফমদা হায়জখি। দাক্তরনা যোসেফকী হুইনা চীকপা মফমদু দ্রেসিং তৌরগা হায়রকই, "মসিগী হিদাক লৈতে ... কনবা ঙমলোই ... চয়োল অনিদি হিংদুনা লৈগনি ... করিগুম্বা কন্না অরুম হৌরগদি থা অমরোম লৈখিবা য়াই ...উপায় লৈতে"।
কপ্না কপ্না দাক্তরগী মখোঙ পায়রদুনা মেদাম মেস্তারনা মচাবু কনবিনবা হন্না হন্না হায়জখি। দাক্তরনা ঙাইহাক ৱাখল তৌরগা হায়রকই, "অসিদগী পংলাপ লাপ্তনা লুই পাস্তর কৌবা কেমেস্ত্রীগী প্রোফেসার অমা লৈবনি। মহাক হুই অঙাওবনা চীকপগী টীকা পুথোক্নবা কন্না হোৎনরি হায়বা তাই। মহাক উনদুনা অমুক্তং য়েংবিয়ু" ।
মমানা যোসেফপু পোরদুনা দাক্তরগী মনাক্তগী লুই পাস্তরগী য়ুম তম্না লাকখি। পাস্তরগা উন্নরে। উপায় অমা তৌদুনা মচাবু কনবিনবা পাস্তরগী মফমদা হায়জখি।
পাস্তরনা মেদাম মেস্তারদা ... " চুম্মী ঐহাক হুই অঙাওবনা চীকপগী টীকা অমা পুথোক্নবা কন্না হোৎনরি। হোৎনবগী মঙাল খরসু ফংবা হৌরে। টীকা অসি হুই অঙাওবদা চাংয়েং তৌরে কান্নবসু ফংলে। অদুবু মসি মীওইবদদি চাংয়েং তৌগদবা ৱাৎলি। বিঞ্জানগী লোনদা হায়রগা হিউমেন ত্রাইয়েল তৌদ্রি হায়বা তায়। হিউমেন ত্রাইয়েল তৌদ্রিঙৈগী মমাংদা টীকা অসি মীওইবদা কাপ্পা য়াদ্রি"।
ৱারী শানা শানা মেদাম মেস্তারনা মচাবু তুমথহন্নবা হোৎনরি অদুগা হায়রকই, " ইচাদা চাংয়েং তৌবিবদি করি কায়বা। মাদি অঙাওবা হুইনা চীক্লবনি, ঙসি শিনি হয়েং শিনি হায়বা ঙমদদুনা লৈরবনি। করিগুম্বা অদোমগী টীকা অসিনা ইচাসি হিংবা থোক্লবদি"।
পাস্তর ঙাইহাক খল্লি ... মতৌ করম্না চহী ৯ গী অঙাংসিদা হিউমেন ত্রাইয়েল তৌগদবনো! টীকা অসি মাগী মশাদা খাঙবা ঙমগদ্রা খঞ্জানৈ ...টিকা অসিনা মরম ওইরগা অমুক করিগুম্বা শিখিবা থোক্লবদি কমদৌবা!
পাস্তরনা মাগী থবক তৌমিন্নরিবা মীওইশিং অমসুং যোসেফকী মপাগসু ৱাতান্নখি। ... কায়নথংদা যোসেফকী মশাদা টীকা অসি থীনবদা লেপ্নখি।
পাস্তরনা মহাক্কী লোয়নবশিংগা থৌরাং তৌদুনা যোসেফকী মশাদা টীকা অদু থীনখি। নোংমা ... নিনি ... হুমনি ... থা অমা লানখ্রে ... যোসেফকী মশাদা হুই অঙাওবনা চীকপগী লাইওং অমত্তা উৎলকখিদ্রে ... হিউমেন ত্রাইয়েল মায়পাকলে ... হুই অঙাওবনা চীকপগী টীকা অহানবা ওইনা পুথোকলে!
Person who saves one life saves the entire mankind! লুই পাস্তরগী টীকানা চহী কয়া চুপ্না মীওই লিশিং লিশিংগী পুন্সি কনবা ঙমখি। চহী খরগী মমাং ফাওবদা ভারত সরকারগী লায়েংশঙ শিংদা টীকা অসি সাপ্লাই তৌদুনা লাকখি। বিজ্ঞানগী থীজিনবদি লেপ্পা লৈতে। হিউমেন দিপ্লোইদ সেল কারচার ভেক্সিন কৈথেলদা লাকখ্রবা মতুংদা পাস্তরনা পুথোকখিবা ভেক্সিন শিজিন্নবা থিংজিনখি। অদুম ওইনমক "ফাদার অফ্ মাইক্রোবাইওলোজি" লুই পাস্তরগী মীং মালেম লৈমায় অসিদা সনাগী কালিনা ইদুনা লৈহৌরগনি।
যোসেফকী মশাদা অহানবা ওইনা হিউমেন ত্রাইয়েল তৌখিবা য়ুম অদু ঙসিদি মালেমদা মমিং চৎলবা "পাস্তর ইন্সতিতিউত" শেমগৎতুনা লৈবাক কয়াদগী লাকপা বৈজ্ঞানিকশিংনা থিজিন হুমজিনবগী থবক লেপ্তনা চৎথরি।
অদুবু, চহী ৯ গী নিপামচা যোসেফতি কমদৌখ্রবগে? মহাক মশাগী চহী ৬৫ ফাওবা পুন্সিরম্মী। অহানবা পৃথিবীগী লানজাওগী মতমদা মহাক ফ্রান্সকী মতেঙ পাঙদুনা লান য়াওখি। লান মতুংদা লুই পাস্তরনা যোসেফপু পাস্তর ইন্সতিতিউতদা কেয়ারতেকর ওইনা থবক পুহনখি। খৃঃকুমজা ১৯৪০ দা অনিশুবা পৃথিবীগী লানজাওদা জারমননা পেরিস খুদুম চনখি। পাস্তর ইন্সতিতিউতকী বিজ্ঞানিকশিং মাগী মাগী হিংনবা চেন্নখি। যোসেফতি চেনখিদে, পাস্তর ইন্সতিতিউত কনদবা য়াদে খন্দুনা মতোমতা ইন্সতিতিউত অদু ঙাকশেন্দুনা লৈখি।
মশাগী চহী ৬৪ শুরবা জোসেফ মেস্তরনা খুৎকন পাঙ্গল্লবা জরমান লান্মীশিংগী মমাংদা পাস্তরগী গেত মনাকতা লেপতুনা লৈখি। নাজীশিংনা মহাকপু তমথিনা ফু-চৈখি। মাগী ইমুং মনুং পুম্বা মখোয়না খুদুম চনখি। "পাস্তরগী ইন্সতিতিউত অসিতদি কনবিউ, মসিনা মালেমসিগী মীওই কয়াগী মপুন্সি কনবিখিবনি" হায়না মহাক্না হায়জখি। নুমিত্তু ১৯৪০ গী অক্তোবরগী তাং ২৪ নি, জোসেফ মশাগী সারভিস রিভোলবরনা মশাদা কাপশিনজদুনা শিজখি। মহাক্না হায়জখিবা মতুং ইন্না নাজীশিংনা পাস্তর ইন্সতিতিউত মাঙহন তাকহল্লমখিদে।
ঙসি মালেম পুম্বদা কোরোনাভারাসনা লায়চৎ ওইদুনা মীওই কয়াগী পুন্সি মাংহল্লি। মসিগী চপ চাবা ভেক্সিন পুথোকপা ঙমদ্রি। লুই পাস্তরনা মহাক্কী হোৎনবা কনবতনা রেবিস ভাইরাসকী ভেক্সিন পুথোকতুনা মীওই কয়াগী পুন্সি কনজবা ঙমখি। পাস্তর ইন্সতিতিউত ঙসিসু লেঙদনা লৈরি। মালেমগী তোঙান তোঙানবা মফমদগী লাক্তুনা ইন্সতিতিউত অসিদা চাংয়েং কয়ামরুম লেপ্তনা চৎথরি। কোরোনাভাইরাসকী ভেক্সিন ঙসি নত্রগা হয়েংদি শোয়দনা পুথোরক্লগনি হায়বসি অইবগী লেঙদ্রবা আশানি।


text:
প্রধান মন্ত্রী, শ্রী নরেন্দ্র মোদীনা ঙসি নেস্নেল পঞ্চায়তী রাজ দে থৌরম শরুক য়ানবা জম্মু অমসুং কশ্মির চৎখ্রে অমসুং লৈবাক শিনবা থুংনা লৈরিবা গ্রাম সভাশিংদা ৱা ঙাংখ্রে। মহাক্না সম্বা জিলাগী পল্লি পঞ্চায়ত্তা চৎখি। প্রধান মন্ত্রীনা লুপা করোর ২০,০০০গী শেমফম ওইবা চাউখৎ থৌরাং কয়াগী থবকশিং শঙ্গাখি অমসুং উরেপ উয়ুং তমখি। মহাক্না অমৃত সরোবরগী খোঙথাংসু হৌদোকখি। লেপতনেন্ত গবর্নর জম্মু অমসুং কশ্মির শ্রী মনোজ সিংহ, কেন্দ্রগী মন্ত্রীশিং শ্রী গীরিরাজ সিংহ, দাঃ জিতেন্দ্র সিংহ অমসুং শ্রী কাপিল মোরেশ্বর পতিলনা থৌরম অদুদা শরুক য়াবশিং ওইখি।
থৌরম অদুদা ৱা ঙাংলদুনা, প্রধান মন্ত্রীনা হায়খি মদুদি ঙসি অসি জম্মু অমসুং কশ্মিরগী চাউখৎ থৌরাংগী লম্বীদা লেন্দমার্ক ওইবা নুমিৎ অমনি। মহাক্না জম্মু অমসুং কশ্মিরগী মীয়াম্বু থৱায় য়াওনা শরুক য়াবগীদমক্তা থাগৎপা ফোংদোকখি। প্রধান মন্ত্রীনা হায়খি, মতম শাংনা রাজ্য অসিগা লোয়নরকপনা মরম ওইদুনা, মখোয়দা লৈরিবা ইসুশিং খঙই অমসুং ঙসি শঙ্গাখিবা অমসুং উরেপ উয়ুং তমখিবা প্রোজেক্তশিংদা মিৎয়েং চংবগীদমক্তা নুঙাইবা ফোংদোকখি। “লম্বী থোং ফাওনবা অমসুং ইলেক্ত্রিসিতীগা মরী লৈনবা লুপা করোর লিশিং ২০গী প্রোজেক্তশিং মফম অসিদা শঙ্গাখ্রে অমসুং উরেপ উয়ুং তমখ্রে। জম্মু অমসুং কশ্মিরগী চাউখৎ থৌরাংদা অনৌবা শাফু অমা পীনবা, থবকশিং অসি য়াম্না য়াংনা পাংথোক্লি। হোৎনরিবা অসিনা জম্মু অমসুং কশ্মিরগী নহারোলশিং কয়াদা থবক পীরগনি”, হায়না মহাক্না হায়খি। ঙসিদি খুঙ্গংসিদা ইমুং কয়ানা মখোয়গী য়ুমগী প্রোপর্তী কার্দ ফংখ্রে। মসিগী মপু ওইবগী কার্দ অসিনা খুঙ্গং অসিদা অনৌবা ওইথোকপা য়াবা কয়াগী মংলান অমা পীরগনি। জন ঔশধী কেন্দ্রনা জম্মু অমসুং কশ্মিরগী লায়রবা অমসুং ময়াই ওইবা ক্লাসকী ইমুংশিংদা অহোংবা মমলগী হিদাক লাংথক অমসুং সর্জিকেলগী পোৎলমশিং ফংহন্নবা মচাক অমা ওইরগনি, হায়না মহাক্না হায়খি। প্রধান মন্ত্রীনা তাকখি মদুদি কেন্দ্র সরকারগী স্কীম পুম্বা জম্মু অমসুং কশ্মিরদা পীরি অমসুং মীয়াম্না মসিদগী কান্নবা ফংলি। খুঙ্গংদা লৈরিবা মীওইনা এল.পি.জি., তোইলেৎ, ইলেক্ত্রিসিতী, লমগী হকশিং অমসুং ঈশিং শম্নবা স্কীমশিংগী বেনিফিসরী খ্বায়দগী য়াম্বা ওইরি। ফমফম্লাংদা লেঙশিন্দ্রিঙৈদা প্রধান মন্ত্রীনা য়ু.এ.ই.গী দেলিগেসনশিংগা উনখি। প্রধান মন্ত্রীনা হায়খি মদুদি চাউখৎ থৌরাংগী অনৌবা ৱারী অমা ইখ্রে অমসুং জম্মু অমসুং কশ্মিরদা লনাইগী ইনভেস্তর কয়ানা থৱায় য়াওরক্লি। নিং-খা তম্বগী দিকেদ ৭তা জম্মু অমসুং কশ্মিরদা লনাইগী ইনভেসমেন্ত শুপ্নতগী লুপা করোর লিশিং ১৭ খক্তমক তৌখি। অদুবু হৌজিক্তি মসিদা চাওরাক্না লুপা করোর ৩৮,০০০ লোম য়ৌখ্রে। লমকোইবশিং অমুক হন্না হেনগৎলক্লি, হায়না প্রধান মন্ত্রীনা পনখি।
মমাংদা দিল্লীদগী ফাইল অমা থাবা ফাওবা চয়োল ২-৩ চংলম্বা অদু সোলর প্লান্ত কিলোৱাত ৫০০ লিংখৎপদা চয়োল অহুম খক্তমক চংখিবা খুদম পীদুনা, প্রধান মন্ত্রীনা জম্মু অমসুং কশ্মিরদা থবক তৌবগী মওংদা অহোংবা লাক্লিবা অসিদা মরুওইবা পীখি। মহাক্না হায়খি পল্লি পঞ্চায়তকী ইমুং খুদিংমক্তা সোলর পাৱর ফংলিবা অসি গ্রাম উর্জা স্বারাজকী মতিক চাবা খুদম্নি অমসুং থবকশিং তৌবদা অহোংবা লাক্লিবা অসিনা জম্মু অমসুং কশ্মিরবু অনৌবা থাক অমদা পুখৎলগনি। প্রধান মন্ত্রীনা জম্মু অমসুং কশ্মিরগী নহারোলশিংদা থাজবা পাখি। মহাক্না হায়খি “মরুপশা, ঐহাক্না হায়রিবশিং থাজবিয়ু, অদোমগী ইমা ইপা অমসুং ইপু ইবেন্না থেংনখিবা অৱাবশিং অদোম্না থেংনররোই। মসি ঐহাক্না থুংহনগনি অমসুং মদু অদোমগী মফমদা শোইদনা ফংনবগীদক ঐহাক্না লাকপা তাই”।
শ্রী মোদীনা ইন্তর্নেস্নেল এনভাইরোন্তমেন্তেল অমসুং ক্লাইমেৎ চেঞ্জকী প্লেতফোর্মদা ভারতকী লুচিংবশিং মতাংদা থমখি অমসুং পল্লি পঞ্চায়তনা কার্বোন ন্যুত্রেল পঞ্চায়ত অহানবা ওইনবগী লম্বীদা চৎলিবা অসিদা চাউথোকচবা ফোংদোকখি। “পল্লি পঞ্চায়ত অসি লৈবাক অসিদা অহানবা কার্বোন ন্যুত্রেল পঞ্চায়ত ওইনবা চংশিল্লি। ঙসি, ঐহাক্না পল্লি খুঙ্গংদা লৈবাক অসিগী খুঙ্গংশিংগী মীয়ামগী মীহুৎশিংগা লোয়ননা থেংনবগী খুদোংচাবসু ফংজরে। মসিগী চাউনা মায় পাকপা অমসুং চাফখৎ থৌরাংগী থবকশিং অসিগীদমক্তা জম্মু অমসুং কশ্মিরবু হন্না-হন্না থাগৎপা ফোংদোকচরি”, হায়না মহাক্না হায়খি।
প্রধান মন্ত্রীনা হায়খি মদুদি “জম্মু অমসুং কশ্মিরদা নেস্নেল পঞ্চায়তী রাজ দে থৌরম পাংথোকপা অসিনা য়াম্না চাউনা অহোংবা অমা পুরক্লি”। শ্রী মোদীনা য়াম্না অপেনবা ফোংদোকখি অমসুং জম্মু অমসুং কশ্মিরদা দেমোক্রেসী অসি মখোঙদগী হৌনা লাক্লি হায়বা অসিদা চাউথোকচৈ। “দেমোক্রেসী ওইগেরা নত্ত্রগা চাউখৎ থৌরাংগী ৱারেপ ওইগেরা, ঙসি জম্মু অমসুং কশ্মিরনা অনৌবা খুদম অমা উৎলি। হৌখিবা চহি ২-৩দা, জম্মু অমসুং কশ্মিরদা চাউখৎ থৌরাংগী অনৌবা মাইয়োন অমা লাক্লি”, হায়না প্রধান মন্ত্রীনা মরুওইবা পীখি। অহানবা ওইনা, জম্মু অমসুং কশ্মিরদা তায়-অহুমগী পঞ্চায়ত রাজ সিস্তেম-গ্রাম পঞ্চায়ত, পঞ্চায়ত সমিতী অমসুং দি.দি.সি.গী মীখল পাংথোকখ্রে।
লৈবাক্কী চাউখৎ থৌরাংগী খোঙচৎতা জম্মু অমসুং কশ্মিরনা য়াওরকপগী থৌওংশিং অসি থম্লদুনা, প্রধান মন্ত্রীনা পাউদমখি মদুদি জম্মু অমসুং কশ্মিরদা কেন্দ্রগী লোশিং ১৭৫ হেন্না চৎনরি। মসিদা খ্বায়দগী য়াম্না কান্নবা ফংলিবা বেনিফিসরীশিং অসি নুপী, লায়রবা অমসুং শোৎথরবশিংনি। মহাক্না রিজার্বেসন ক্লোসশিংদা য়াওরিবা এনোমালিশিং লৌথোক্নবগী মরমদা ৱা ঙাংখি। “বালমিকি সমাঝাশিংবু দিকেদ কয়া মখোয়গী মখোঙদা পুন্দুনা লৈরকপা কোৎলৌশিং লৌথোকখ্রে। ঙসিদি ফুরুপ খুদিংগী মচা-মশুশিংনা মখোয়গী মংলানশিং মংফাওনবা ঙমহল্লে। জম্মু অমসুং কশ্মিরনা চহি কয়াদগী কান্নবা ফংলক্ত্রবা রিজার্বেসন হৌজিক্তি কান্নবসু ফংলে” হায়না মহাক্না হায়খি।
মহাক্কী মিৎয়েং ‘এক ভারত শ্রেস্ত ভারত’তা থমদুনা, প্রধান মন্ত্রীনা শন্দোক্না হায়খি মদুদি মিৎয়েং অসি লম্বী ফাওনবা অমসুং অথাপ্পশিং লৈহন্দবা অসিদা থম্লি। “থম্মোয়নুংগী ওইগেরা, লোলশিং, চৎনবীশিং নত্ত্রগা ললশিংগী থাপ্নবা অসিবু মুথৎপা হায়বা অসি ঙসিদি ঐখোয়গী খ্বায়দগী চাউবা অহানবা থবক ওইরি”, হায়না মহাক্না মখা তাখি।
প্রধান মন্ত্রীনা লৈবাক অসিগী চাউখৎ থৌরাং অসি পঞ্চায়তকী থৌদাংশিংদা থমখি অমসুং হায়খি মদুদি “নিং-খা তম্বগী ‘অমৃত কাল’ অসি ভারতকী গোল্দন পেরিওদ ওইগদৌরিবনি। মসিগী ৱাশক অসি সবকা প্রয়াসনা থুংহনগনি। মসিদা, গ্রাম পঞ্চায়তকী থৌদাং অসি, দেমোক্রেসীগী মখোঙদগী হৌদুনা লাক্লি অমসুং অদোম পুম্নমকপু মসিদা খ্বায়দগী মরুওইবা অমা ওইরি”, হায়না মহাক্না হায়খি। মসি সরকারগী কন্না হোৎনজবনি, হায়না মহাক্না মরুওইবা পীখি, মদুদি খুঙ্গংগী চাউখৎ থৌরাংশিংগা মরী লৈনবা প্রোজেক্তশিং পুম্বগী থৌরাংশিংদা পঞ্চায়তকী থৌদাংশিং হেন্না লুম্না লৌগদবনি। “মসিগা লোয়ননা, লৈবাক্কী ৱারেপশিং মায় পাকপদা পঞ্চায়তশিংনা মরুওইবা মরী অমা থমগদবনি”, হায়না মহাক্না হায়খি। প্রধান মন্ত্রীনা হায়খি মদুদি ২০২৩গী ওগস্ত ১৫ ফাওবদা জিলা খুদিংদা সরোবর ৭৫ লৈরগনি। মহাক্না কন্না তকশিনখি মদুদি সরোবরশিং অসি উ-পাম্বীশিংগা লোয়ননা অথৌবশিং অমসুং নিংতম লান্মীশিংগী মমিংদা লেঙগনি। শ্রী মোদীনা গ্রাম পঞ্চায়তশিংগী ময়েং শেংবা অমসুং শক্তি পীবা ইনখৎনবগী মতাংদা শন্দোক্না হায়খি। ই-গ্রাম স্বারাজগুম্বা খোঙথাংশিংনা প্লানিংদগীনা পেমেন্ত ফাওবগী থৌওংশিংদা লিঙ্ক তৌরি। মহাক্না ইন্সতিত্যুসন অসিদা নুপীগী থৌদাংশিং অমসুং খুঙ্গংগী লৈঙাক মরুওইনা ঈশিংগী লৈঙাক উৎখি।
মহৌশাগী লৌউদা মহাক্না কন্না হোৎনরিবা অসিদা হন্না হায়দুনা প্রধান মন্ত্রীনা হায়খি মদুদি কেমিকেলশিংনা লৈবাক অমসুং লৈনুংগী ঈশিং শোকহনবা মরম্না ইমা পৃথিবীবু কনবা অসি য়াম্না লুই। মহাক্না হায়খি করিগুম্বা ঐখোয়গী খুঙ্গংশিংনা মহৌশাগী লোউদা চংশিল্লবা অদু ওইরবদি মীওইবা পুম্বদা কান্নবা ফংগনি। মহাক্না মতৌ করম্না মহৌশাগী লৌউবু গ্রাম পঞ্চায়তকী থাক্তা পুক্নিং থৌগৎপা য়াগদগে হায়না হংখি, মসিগীদমক্তা পুন্না হোৎনবা অমা চংই। মসিগা মান্ননা, গ্রাম পঞ্চায়তশিংনা ‘সবকা প্রয়াস’কী মতেংগা লোয়ননা মচি ওইবা চিঞ্জাক ৱাৎপগী লান্থেংনবদা মরুওইবা থৌদাং লৌগনি। “থবক ওইনা তৌরিবা মীওইশিংনা লৈবাক অসিবু মচি ওইবা চিঞ্জাক ৱাৎপগী অমসুং এনিমিয়াদগী কন্ননবা কেন্দ্র সরকারনা লৌখৎলিবা খোঙথাংশিং অসিগী মরমদা খঙগদবনি। হৌজিক্তি সরকারগী স্কীমশিংগী মখাদা পীরিবা চেং অসি ফোর্তিফাইদ তৌরে”, হায়না মহাক্না পাউদমখি।
২০১৯গী ওগস্ততা জম্মু অমসুং কশ্মিরগী য়েংদুনা কন্সতিত্যুস্নেল রিফোর্মশিং হৌদোকখিবদগী, সরকার অসিনা লৈঙাকপু থাক অমদা ফগৎনবা য়াম্না পাক চাউনা রিফোর্মশিং পুরক্নবা মিৎয়েং চংলি অমসুং মফম অসিদা লৈরিবা মীওইশিংদা অমুক্তা থোকখিদ্রিবা খোঙজেলদা ইজ ওপ লিবিং হেনগৎনবা হোৎনরি। শঙ্গাখিবা প্রোজেক্তশিং অমসুং উরেপ উয়ুং তমখিবশিং অসিনা মফম অসিদা তঙাইফদনা চংগদবা পোৎলম, চৎথোক-চৎশিন্দা নুঙাইহনবা অমসুং ইনফ্রাস্ত্রকচরগী চাউখৎ থৌরাং লায়থোকহল্লগনি।
প্রধান মন্ত্রীনা লুপা করোর ৩১০০ চংবা শাবা বনিহাল কাজিগুন্দ রোদ তন্নেল শঙ্গাখ্রে। কি.মি. ৮.৪৫ শাংবা তন্নেল অসিনা বনিহাল অমসুং কাজিগুন্দগী মরক্তা লৈরিবা লম্বীগী অথাপ্পা কি.মি. ১৬তা হন্থহল্লগনি অমদি চৎপগী মতম্না চাওরাক্না পুং অমা মখায়দা হন্থরগনি। অসি অনি ফাংবা ত্যুব তন্নেলনি – অমনা মাইকৈ খুদিংমক চৎনবা - অনি ফাংবা ত্যুব অসিদা মিতর ৫০০ খুদিংগী ক্রোস পেসেজ অমনা শম্নরি, মসিনা শেম্নবা অমসুং খুদক্তা থোকপা য়ানবনি। তন্নেল অসিনা কুম্বী-কালেন নাইদনা জম্মু অমসুং কশ্মিরগা লম্বী ফাওনরগনি অমসুং মফম অনি হেন্না নকশিন্নরগনি।
প্রধান মন্ত্রীনা লুপা করোর ৭৫০০ চংনা শাবা দিল্লী-অম্রিৎসর-কত্রা এক্সপ্রেসৱেগী রোদ পেকেজ অহুমগী উরেপ উয়ুং তমখ্রে। মসি দিল্লী-অম্রিৎসর-কত্রা এক্সপ্রেসৱে লাকশিন্নবা লেন ৪/৬গী শাগৎপনি: গুরহা বেলদরনগী এন.ঐচ.-৪৪দা বালসুৱা, হিরানগর; গুরহা বেলদরন, হিরানগরদগী জাখ, বিজয়পুর; অমসুং জাখ, বিজয়পুরদগী কুঞ্জৱঞ্জ, জম্মু এয়রপোর্তকা ফাওবা লম্বী ফাওনবগা লোয়ননা জম্মু ফাওবা।
প্রধান মন্ত্রীনা রাতল অমসুং ক্বার হায়দ্রোইলেক্ত্রিক প্রোজেক্তশিংগী উরেপ উয়ুংসু তমখ্রে। মেগাৱাত ৮৫০গী রাতল হায়দ্রোইলেক্ত্রিক প্রোজেক্ত অসি চাওরাক্না লুপা করোর ৫৩০০ চংনা কিশত্বার জিলাগী চেনাব তুরেলদা শাগদবনি। মেগাৱাত ৫৪০গী ক্বার হায়দ্রোইলেক্ত্রিক প্রোজেক্ত অসিনা লুপা করোর ৪৫০০ হেন্না চংনা কিশত্বার জিলাগী চেনাব তুরেলদা শাগদবনি। প্রোজেক্ত অনিমক্না মফম অসিগী পাৱরগী তঙাইফদবশিং ফংহল্লগনি।
জম্মু অমসুং কশ্মিরদা জন ঔশদী কেন্দ্রশিংগী নেৎৱার্ক মখা তানা পাকথোক-চাউথোক্নবা অমসুং অফবা মখলগী হিদাক লাংথক অহোংবা মমলদা ফংহন্নবা, কেন্দ্র ১০০ লৈবাক অসিদা প্রধান মন্ত্রীনা মথৌ তৌহনখ্রে অমসুং খুৎশিন্নখ্রে। মসিগী কেন্দ্রশিং অসি য়ু.তি.গী অরাপ্পা কাচিন্দা লৈরি। মহাক্না পল্লিদা কে.দবল্যু. ৫০০গী সোলর পাৱর প্লান্ত অমসু শঙ্গাগনি, হায়রিবা অসিনা লৈবাক অসিগী কার্বোন ন্যুত্রেল ওইবা অহানবা পঞ্চায়ত ওইরগনি।
প্রধান মন্ত্রীনা বেনিফিসরীশিংদা এস.ভি.এ.এম.আই.তি.ভি.এ. কার্দশিং খুৎশিন্নখি। মহাক্না নেস্নেল পঞ্চায়তী রাজ দেদা মখোয়গী মায় পাকপশিংগীদমক কেতগরী কয়াদা এৱার্দ ফংখ্রবশিংদা পৈশা ওইনা এৱার্দ পীখি। প্রধান মন্ত্রীনা মফম অসিগী খুঙ্গংগী হেরিতেজ উৎলিবা ইনতাচ ফোতো গেল্লরী অমসুং ভারত্তা শ্মার্ত ভিলেজগী মপুং ফাবা খুঙ্গংগী ওইবা ওন্ত্রোপ্রিন্যুরশিপ্তা য়ুম্ফম ওইবা মোদেল দিজাইন ওইরিবা নোকিয়া শ্মার্তপুরসু চৎখি।
ঈশিংগী মফমশিং হিংগৎহন্নবগী মিৎয়েংগা লোয়ননা, প্রধান মন্ত্রীনা অমৃত সরোবর কৌবা অনৌবা খোঙথাং অমসু হৌদোকখ্রে। মসিনা অজাদি কা অমৃত মহোৎসবকী থৌরমগী শরুক অমা ওইনা লৈবাক অসিগী জিলা খুদিংদা ঈশিংগী মফমশিং ৭৫ ফগৎহন্ননবা অমসুং হিংগৎহন্ননবা পান্দম থম্লি।
यहां कनेक्टिविटी और बिजली से जुड़े 20 हज़ार करोड़ रुपए के प्रोजेक्ट्स का लोकार्पण और शिलान्यास हुआ है।— PMO India (@PMOIndia) April 24, 2022
जम्मू-कश्मीर के विकास को नई रफ्तार देने के लिए राज्य में तेजी से काम चल रहा है।
इन प्रयासों से बहुत बड़ी संख्या में जम्मू-कश्मीर के नौजवानों को रोज़गार मिलेगा: PM
आज अनेक परिवारों को गांवों में उनके घर के प्रॉपर्टी कार्ड भी मिले हैं।— PMO India (@PMOIndia) April 24, 2022
ये स्वामित्व कार्ड गांवों में नई संभावनाओं को प्रेरित करेंगे।
100 जनऔषधि केंद्र जम्मू कश्मीर के गरीब और मिडिल क्लास को सस्ती दवाएं, सस्ता सर्जिकल सामान देने का माध्यम बनेंगे: PM @narendramodi
पल्ली पंचायत देश की पहली कार्बन न्यूट्रल पंचायत बनने की तरफ बढ़ रही है।— PMO India (@PMOIndia) April 24, 2022
आज मुझे पल्ली गांव में, देश के गांवों के जन प्रतिनिधियों के साथ जुड़ने का भी अवसर मिला है।
इस बड़ी उपलब्धि और विकास के कामों के लिए जम्मू-कश्मीर को बहुत-बहुत बधाई: PM @narendramodi
इस बार का पंचायती राज दिवस, जम्मू कश्मीर में मनाया जाना, एक बड़े बदलाव का प्रतीक है।— PMO India (@PMOIndia) April 24, 2022
ये बहुत ही गर्व की बात है, कि जब लोकतंत्र जम्मू कश्मीर में ग्रास रूट तक पहुंचा है, तब यहां से मैं देशभर की पंचायतों से संवाद कर रहा हूं: PM @narendramodi
बात डेमोक्रेसी की हो या संकल्प डेवलपमेंट का, आज जम्मू कश्मीर नया उदाहरण प्रस्तुत कर रहा है।— PMO India (@PMOIndia) April 24, 2022
बीते 2-3 सालों में जम्मू कश्मीर में विकास के नए आयाम बने हैं: PM @narendramodi
दशकों-दशक से जो बेड़ियां वाल्मीकि समाज के पांव में डाल दी गई थीं, उनसे वो मुक्त हुआ है।— PMO India (@PMOIndia) April 24, 2022
आज हर समाज के बेटे-बेटियां अपने सपनों को पूरा कर पा रहे हैं।
जम्मू-कश्मीर में बरसों तक जिन साथियों को आरक्षण का लाभ नहीं मिला, अब उन्हें भी आरक्षण का लाभ मिल रहा है: PM @narendramodi
जब मैं एक भारत, श्रेष्ठ भारत की बात करता हूं, तब हमारा फोकस कनेक्टिविटी पर होता है, दूरियां मिटाने पर भी होता है।— PMO India (@PMOIndia) April 24, 2022
दूरियां चाहे दिलों की हो, भाषा-व्यवहार की हो या फिर संसाधनों की, इनको दूर करना आज हमारी बहुत बड़ी प्राथमिकता है: PM @narendramodi
आज़ादी का ये अमृतकाल भारत का स्वर्णिम काल होने वाला है।— PMO India (@PMOIndia) April 24, 2022
ये संकल्प सबका प्रयास से सिद्ध होने वाला है।
इसमें लोकतंत्र की सबसे ज़मीनी ईकाई, ग्राम पंचायत की, आप सभी साथियों की भूमिका बहुत अहम है: PM @narendramodi
सरकार की कोशिश यही है कि गांव के विकास से जुड़े हर प्रोजेक्ट को प्लान करने, उसके अमल में पंचायत की भूमिका ज्यादा हो।— PMO India (@PMOIndia) April 24, 2022
इससे राष्ट्रीय संकल्पों की सिद्धि में पंचायत अहम कड़ी बनकर उभरेगी: PM @narendramodi
धरती मां को कैमिकल से मुक्त करना ही होगा।— PMO India (@PMOIndia) April 24, 2022
इसलिए प्राकृतिक खेती की तरफ हमारा गांव, हमारा किसान बढ़ेगा तो पूरी मानवता को लाभ होगा।
ग्राम पंचायत के स्तर पर कैसे प्राकृतिक खेती को हम प्रोत्साहित कर सकते हैं, इसके लिए भी सामूहिक प्रयासों की आवश्यकता है: PM @narendramodi
ग्राम पंचायतों को सबका साथ लेकर एक और काम भी करना होगा।— PMO India (@PMOIndia) April 24, 2022
कुपोषण से, अनीमिया से, देश को बचाने का जो बीड़ा केंद्र सरकार ने उठाया है उसके प्रति ज़मीन पर लोगों को जागरूक भी करना है।
अब सरकार की तरफ से जिन योजनाओं में भी चावल दिया जाता है, उसको फोर्टिफाई किया जा रहा है: PM


text:
RTI
RTI হায়বগী অর্থদি রাইট তু ইনফোর্মেসন হায়বনি অমসুং কনষ্টিট্যুসনগী আর্টিকল 19(1)গী মখাদা ফন্দামেন্টেল রাইট অমগী ষ্টেটস ওইনা পীরি। আর্টিকল 19 (1)গী মখাদা নাগরিক খুদিংমকপু মশাগী অনিংবা অপাম্বা ফোংদোকপা অমসুং ঙাংবগী নিংতম্বা অমসুং সরকারনা মতৌ করম্না থবক তৌবগে, মসিনা লৌগদবা থৌদাং করিনো, মসিগী ফঙ্কসন করিনো অসিনচিংবা কয়াগী মরমদা খংনবগী অধিকার পীরি।
ইনফোর্মেসন হায়বসি করিনো?
ইনফোর্মেসন হায়বসি ফোর্ম অমহেক্তগী মেটরিএল অমহেক্তবুনি। মসিগী মনুংদা রেকোর্দশীং, দোক্যুমেন্টশীং, মেমোশীং, ই-মেইলশীং, ওপিনিয়নশীং, এদভাইসশীং, প্রেস রিলিজশীং, সর্ক্যুলরশীং, ওর্দরশীং, লোগবুকশীং, কন্ত্রেক্টশীং, রিপোর্টশীং, পেপরশীং, সেম্পলশীং, মোদেলশীং অমসুং ইলেক্ত্রোনিক ফোর্ম অমহেক্তদা লৈরিবা দেটা মেটরিএল অসি চল্লি। মসিগী মনুংদা, পব্লিক ওথোরিটিনা মতমদুদা চৎনরিবা আইন অমহেক্তগী মখাদা এক্সেস তৌবা য়াবা প্রাইভেট বোদি অমহেক্তগা মরি লৈনবা ইনফোর্মেসন অসিসু চল্লি।
সেন্ত্রেল ইনফোর্মেসন কমিসন
সেন্ত্রেল ইনফোর্মেসন কমিসন অসি ভারত সরকারনা রাইট তু ইনফোর্মেসন এক্ট 2005গী মখাদা থোকপা গেজেট নোটিফিকেসন অমগী মখাদা শেম্বনি। কমিসন অসিগী মনুংদা চিফ ইনফোর্মেসন কমিসনর (CIC) অমসুং 10দগী হেন্দবা ইনফোর্মেসন কমিসনরশীং (IC) লৈগনি অমসুং মখোয় অসি ভারতকী প্রেসিদেন্টনা খল্লি।
CICদা আপিল/ কমপ্লেন্ট তৌবা
RTI এক্টনা নাগরিক পুম্নমক্তা পব্লিক ওথোরিটি অমনা পায়রিবা ইনফোর্মেসনবু এক্সেস তৌনবগী অধিকার পীরি। করিগুম্বা ইনফোর্মেসনশীংগী এক্সেস অসি নঙোন্দা পীদ্রবদি নহাক্না সেন্ত্রেল ইনফোর্মেসন কমিসন(CIC)দা আপিল/ কমপ্লেন্ট ফাইল তৌবা য়াই।
করম্বা মতমদা CICদা ওনলাইন কমপ্লেন্ট ফাইল তৌগদগে?
- সেন্ত্রেল পব্লিক ইনফোর্মেসন ওফিসর অমদা, অসিগুম্বা ওফিসর অসি এক্ট অসিগী মখাদা খন্দবনা মরম ওইদুনা, নত্ত্রগা সেন্ত্রেল এসিষ্টেন্ট পব্লিক ইনফোর্মেসন ওফিসর অদুনা এক্ট অসিগী মখাদা নহাক্না ইনফোর্মেসন পীবীনবা হায়জবা এপ্লিকেসন নত্ত্রগা আপিল অদু সেন্ত্রেল পব্লিক ইনফোর্মেসন ওফিসর নত্ত্রগা সেক্সন 19গী সব-সেক্সন (1)দা তাক্লিবা সেনিয়র ওফিসর নত্ত্রগা সেন্ত্রেল ইনফোর্মেসন কমিসনদা ফোরৱার্দ তৌনবগীদমক লৌ হায়বা য়াদবনা মরম ওইদুনা নহাক্কী এপ্লিকেসন অদু সবমিট তৌবা ঙমদবা মতমদা,
- করিগুম্বা সেন্ত্রেল পব্লিক ইনফোর্মেসন ওফিসর অদুনা এক্ট অসিগী মখাদা ইনফোর্মেসন এক্সেস তৌনবা রিক্বেষ্ট অদু য়ারক্ত্রবা,
- করিগুম্বা সেন্ত্রেল পব্লিক ইনফোর্মেসন ওফিসর অদুনা এক্ট অসিগী মখাদা পীরিবা মতমগী লিমিট মনুংদা নহাক্না রিক্বেষ্ট তৌরিবা ইনফোর্মেসন নত্ত্রগা ইনফোর্মেসনগী এক্সেস অদুগী পাউখুম অমত্তা পীরক্তবা মতমদা,
- করিগুম্বা সেন্ত্রেল পব্লিক ইনফোর্মেসন ওফিসর অদুনা নঙোন্দা, নহাক্না মরম চাদে হায়না খনবা ফিগী শেনফম অমা পীনবা খংহল্লক্লবা,
- এক্ট অসিগী মখাদা সেন্ত্রেল পব্লিক ইনফোর্মেসন ওফিসরনা নঙোন্দা মপুং ফাদবা, লান্না লমজিংগদবা নত্ত্রগা অরানবা ইনফোর্মেসন পীরে হায়না করিগুম্বা নহাক্না থাজরবা,
- করিগুম্বা নহাক্না সেন্ত্রেল পব্লিক ইনফোর্মেসন ওফিসরনা পীরক্লিবা পাউখুম অদুদা পেন্দ্রবদি নহাক্না ওনলাইন কমপ্লেন্ট অসি ফাইল তৌবা য়াই।
PDF/JPG/GIFগী ফোর্মেত্তা পীশিনগদবা মথৌ তাবা দোক্যুমেন্টশীং
- BPL সর্টিফিকেট (করিগুম্বা নহাকনা ফিগী একজেম্পসন পাম্লবদি)
- চহিগী প্রুফ (করিগুম্বা নহাক অসি সিনিয়র সিটিজেন ওইরবদি)
- হেলথ সর্টিফিকেট (করিগুম্বা নহাক অসি নামা শোয়রবদি)
- নহাক্না সবমিট তৌবা পাম্বা, নহাক্কী কেস অদুগী সপোর্ট তৌগদবা দোক্যুমেন্টশীং,
- দোক্যুমেন্ট পুম্নমক PDF/JPG/GIF ফোর্মেত্তা ওইগদবনি।
- এটেচ তৌরিবা ফাইলগী সাইজ অদু 2 MBদগী হেল্লোইদবনি।
ওনলাইন এপ্লিকেসনগী প্রোসেস
- ওনলাইন ওইনা এপ্লাই তৌনবগীদমক মফমসিদা ক্লিক তৌরো,
- ফোর্ম অদু মেন্সিল্লু অমসুং মথৌ তাবা দোক্যুমেন্টশীং এটেচ তৌরো,
- ফোর্ম অদু মেন্সিল্লবা মতুংদা “সেভ এজ দ্রাফ/সবমিট” বটন অদু ক্লিক তৌরো,
- ফোর্ম অদু দ্রাফ অমগুম্না সেভ তৌখ্রবদি, য়ুনিক কমপ্লেন্ট ID অমা পীরক্কনি,
- করিগুম্বা নহাক্কী দোক্যুমেন্ট অদু “সেভ এজ দ্রাফ” ওইনা সবমিট তৌরবদি, ফাইনেল সবমিসনগী মমাংদা নহাক্না ফোর্ম অদু এদিট তৌবা য়াগনি।
নহাক্কী কমপ্লেন্ট ষ্টেটস চেক তৌরো
- এপ্লিকেসন অদু সবমিট তৌরবা মতুংদা, নহাক্না এপ্লিকেসনগী ষ্টেটস অদু চেক তৌবসু য়াগনি।
- নহাক্কী কমপ্লেন্ট ষ্টেটস অদু চেক তৌবগীদমক্তা চানবীদুনা মফমসিদা ক্লিক তৌবীয়ু।
সোর্স: সেন্ত্রেল ইনফোর্মেসন কমিসন (CIC) পোর্টেল কন্টেন্ট টিম


text:
English to Hindi Transliterate
Register
বিকাসপিদিয়াদা পুক্নিং চংবা উৎপীবগীদমক্তা অদোম্বু থাগৎচরি!
বিকাসপিদিয়া অসি কোল্লাবোরেটিব কন্টেন্ট ক্রিএসন পোর্টেল অমনি।
মসিনা মোদরেটেদ মেম্বরশিংবু পোর্টেলদা কন্টেন্ট কন্ত্রিব্যুট তৌবা য়াহল্লি।
মরি লৈনবা আইটেম অদুদা ক্লিক তৌদুনা অদোম্না 'মেম্বর' নত্ত্রগা 'কন্টেন্ট কন্ত্রিব্যুটর' ওইনা রেজিষ্টর তৌবা য়াই।
রোলশিং অসিগী প্রিভিলেজশিং অদু মখাদা তাক্লি।
মেম্বর
- টোপিকশিং য়েংবা/ খন্ন-নৈনবা য়াই
- রিসেন্ট আইটেমশিং য়েংনবগীদমক্তা প্রিফরেন্সশিং সেট তৌবা য়াই
- ওনলাইন ন্যুজলেটরদা সবস্ক্রাইব তৌবা য়াই
কন্টেন্ট কন্ত্রিব্যুটর
- পেজশিং এদিট তৌবা য়াই
- অনৌবা পেজ অমা হাপচিনবা য়াই
- খন্ন-নৈননবগী টোপিকশিং শেম্বা য়াই


text:
লখিপুর, কাছার, সেপ্তেম্বর ১৪, ২০২০ঃ কোরোইকান্দি জুনিয়র কোলেজতা পাঙথোকখিবা মীয়ামগী ওইবা মীফম অমদা ঙরাং নোংমাইজিং লমদম অসিগী ইহান হানবা ওইনা অল আসাম মনিপুরী মুসলিম মৈরা পায়বী শেমখ্রে। পোত্থারবা ওজা কোন্থৌজম মাঙ্গোনজাওনা প্রেসাইদ তৌদুনা পাঙথোকখিবা মীফমদা বাঁশকান্দি জুনিয়র কোলেজ, কোরোইকান্দিগী প্রিন্সিপাল টিঐইচ ইবোতোন সিংহ, আব্দুল ৱাল্লী চৌধুরী অমসুং নোংপোক লখিপুরগী জেদপিসি কব্রবম অনিতা নচিংবা মীওইশিংনা দাইজতা ফমখি। মীফমনা নুংফৌগী জুবেদা বেগমবু প্রেসেদেন্ট অদুগা লোবোক পার্ত ফাইভকী জুবেদা বেগমবু সেক্রেটরী খন্দুনা পাউতাকলোই ৪ গা লোয়ননা মীওই ৩১ না শাবা অল আসাম মনিপুরী মুসলিম মৈরা পায়বী লুপ অসিগী মীহুৎ কাংবু অমা শেমখি। কাছারগী তোঙান তোঙানবা মফমশিংদগী মীওইশিং য়াওনা ফমখিবা মীফম অসিনা হৌজিক হৌজিক মনিপুরী লোনগী ওইবা খোঙজং কয়াদা নৌনা শেম্বা লুপ অসিনসু থৱায় হকচাং য়াওনা শৌগৎচবগা লোয়ননা পাঙবা য়াবা মতেং পাঙগনি হায়নসু ফোঙদোক্নখি।
Barak Tampak ki Khomjinba Pao 14 Sep 2020
মীফমদা শরুক য়াখিবা নৌনা শেম্বা লূপ অসিগী পাউতাকলোইসু ওইরিবী নোংপোক লখিপুরগী জেদপীসি কব্রবম অনিতানা হায়খিবদা মৈতৈ পাঙল ইচিল ইনাওশিংনা লমদম অসিগী মনিপুরী মহৈলোয়শঙ অয়াম্বদা মহৈরোয় মশিং য়াম্না তমহন্দুনা মনিপুরীশিংগী মায়ঙাকতুনা লৈরি হায়না অপেনবা ফোঙদোকখি। লোয়ননা হৌজিক হৌজিক মাইগৈ মাইগৈ খুদিংমক্তা ইমালোন কনবগী দমক তোঙান তোঙানবা লূপ কয়ানা চঙশিল্লিবা খোঙজংশিংদা শৌগৎপা ফোঙদোকপগা লোয়ননা ইমালোন অসি কন্নবা হোৎনবদা ঐখোয় খুদিংমক্না মতেঙ পাঙফম থোকই হায়খি। মীফম মপুগী ৱারোল পীরদুনা কোরোইকান্দিগী ওজা মাঙ্গোনজাওনা মনিপুরী মুসলিমসিংগী ওইবা অহানবা মৈরা পায়বী সেম্বা হায়বসি পুৱারীদা লেঙদনা লৈহৌরগদবা নুমিৎ অমনি হায়না ফোঙদোকখি।


text:
য়ুনিফাইদ ৱেব পোর্টেলগী পান্দমদি, লেবর ইন্সপেক্সন অমসুং মসিগী এনফোর্সমেন্ট অসি হেন্না মপাঙ্গল কনখৎহন্দুনা মসিনা ইন্সপেক্সনশীংদা ত্রান্সপরেন্সি অমসুং একাউন্টেবিলিটি লৈহনবনি। কমপ্লাইএন্সশীং অসি সিঙ্গল হার্মোনাইজ ফোর্মদা রিপোর্ট পীবা য়াগনি অমসুং মসিনা অসিগুম্বা ফোর্মশীং মেল্লিবা মীওই অদুবু হেন্না লায়থোকহনগনি। পর্ফোমেন্স অদু কি ইন্দিকেটরশীং শিজিন্নদুনা ইভাল্যুএসন প্রোসেস অদু ওবজেক্টিভ ওইহন্দুনা, মোনিটর তৌগনি। পোর্টেল অসিদা ইফেক্টিভ ওইবা গ্রিভান্স রিদ্রেসেল সিষ্টেম অমসু লৈ। মসিনা কমন ওইবা লেবর আইদেন্টিফিকেসন নম্বর (LIN) অমা ইমপ্লিমেন্ট তৌরিবা এজেন্সি পুম্নমক্না শিজিন্ননবা প্রোমোট তৌই।
পোর্টেল অসিগী মরুওইবা ফিচর 4 অদু মখাদা পীরি:
মথক্তা পীরিবশীং অসিনা লেবরগা মরি লৈনবা প্রোভিজনশীংগী কমপ্লাইএন্সতা কোমথোকহনগনি অমসুং মসি ব্যুজিনেস তৌবদা লায়থোকহনববু প্রোমোট তৌবগী মাংলোমদা চংশীনবা খোংথাং অমা ওইরগনি। য়ুনিফাইদ পোর্টেলদা সেন্ত্রেল্লি ওইনা ফংলিবা মপুংফাবা দেটাবেজ অদুনা ইনফোর্ম তৌরবা পোলিসি প্রোসেসতা হাপচিনগনি। পোর্টেল অসি চিফ লেবর কমিসনর, দাইরক্টোরেট জেনেরেল ওফ মাইন্স সেফটি, ইমপ্লোয়ি প্রোভিদেন্ট ফন্দ এন্ড ইমপ্লোয়িজ ষ্টেট ইন্সুরেন্স কোরপোরেসন হায়রিবা সেন্ত্রেল ওর্গানাইজেসন 4 অসিদা ওপরেটিভ ওইগনি। মিনিষ্ট্রিনা নৌনা পায়খৎলিবা খোংথাং অসিদা, ওর্গানাইজেসনশীং অসিগী য়ুনিট লাখ 11গী মপুংফাবা ইনফোর্মেসন অসি খোমজিল্লে, দিজিটাইজ তৌরে অমসুং দি-দুপ্লিকেটে তৌদুনা অপুনবা মশীং অসি লাখ 6-7 দা হন্থহল্লে। য়ুনিট লাখ 6-7 অসিদা LIN পীনবা প্রষ্টাবসু তৌরি।
অহেনবা ইনফোর্মেসনগীদমক্তা, http://efilelabourreturn.gov.in/uwp/home# দা য়েংবীয়ু।
হৌজিক ফাউবদি, ইন্সপেক্সনগী য়ুনিটশীং অসি ওবজেক্টিভ ক্রাইটেরিয়া অমত্তা য়াউদনা লোকেল ওইনা খল্লি। লেবর ইন্সপেক্সনদা ত্রান্সপরেন্সি পুরক্নবা, ত্রান্সপরেন্ট ওইবা লেবর ইন্সপেক্সন স্কিম অমা শেমগৎলে। ইন্সপেক্সন স্কিমগী ফিচর মরি অদু মখাদা পীরি:
ত্রান্সপরেন্ট ওইবা ইন্সপেক্সন স্কিম অমনা কমপ্লাইএন্স মেকানিজমদা মশা মশানা অপাম্বা পাংথোকপদগী (arbitrariness) থীংবা ঙমগনি।
স্কিম অসিগী মখাদা, EPFকী সবস্ক্রাইবর চাউরাক্না ক্রোর 4 মুক্কী মপুংফাবা ইনফোর্মেসন অসি সেন্ত্রেল্লি কম্পাইল তৌরে অমসুং দিজিটাইজ তৌরে অমসুং মখোয় পুম্নমক্তা UAN অমা পীরি। সমাজদা লৈবা শোত্থরবা সেক্সনগী ফাইনান্সিএল ইনক্লুজন অমসুং মখোয়গী য়ুনিক আইদেন্টিফিকেসনগীদমক UAN অসি বেঙ্ক একাউন্ট অমসুং আধার কার্দ অমসুং অতৈ KYC গী অকুপ্পা মরোলশীংগা লোয়ননা সিদ তৌরে। মসিনা সোসিএল সেক্যুরিটিগী বেনিফিটশীং অসি ওর্গানাইজ তৌরবা সেক্টরগী লেবরগী জোবশীংগী মরক্তা অমসুং লৈফমগী মরক্তা পোর্টেবিলিটি শোয়দনা লৈহনগনি। হৌজিক্টি ইমপ্লোয়িগী EPF একাউন্ট অসি থাগী ওইনা অপদেট তৌরগনি অমসুং চপ মান্নবা মতমদা নুপা/নুপী অদুদা SMSকী খুত্থাংদা পাউ পীগনি। অরোয়বা ওইনা, মসিনা ক্রোর 4 নত্ত্রগা মসিদগী হেনবা EPF একাউন্ট হোল্ডরশীংনা মখোয়গী EPF একাউন্টশীংদা দাইরেক্ট এক্সেস তৌবা ঙমহনগনি অমসুং মখোয়গী হান্নগী একাউন্ট পুম্নমকপু (হৌজিক্কী ওইনা, চাউরাক্না লুপা ক্রোর 27000মুক্তি EPFOগী ইনওপরেটিভ একাউন্টশীংদা তাদুনা লৈরি)। ইমপ্লোয়িশীংগী মিনিমম পেন্সন অসি, মখোয়গী পেন্সন অদু থা অমদা লুপা 1000 দগী হন্থদনবা অহানবা ওইনা হৌদোক্লি। খুৎশুমলগী সিলিং অসি, শোত্থরবা কাংলুপশীংবু EPF স্কিমগী মখাদা কোনশিনবা য়ানবগীদমক থা অমদা লুপা 6500 দগী 15000 দা হেনগৎহনখ্রে।
লৈবাক অসিদা লৈরিবা ইন্দষ্ট্রিএল ত্রেনিং ইনষ্টিট্যুটশীং (ITIs) অসি, মেন্যুফেকচরিং ইন্দষ্ট্রিদা স্কিল লৈরবা মেনপাৱর সপ্লাই তৌনবগী অমত্তা ঙাইরবা সোর্স ওইরিবা ভোকেসনেল ত্রেনিং সিষ্টেমগী য়াংলেন শরুনি। লৈবাক অসিদা সিট লাখ 16 রোম লৈবা ITI মশীং 11,500 লৈরি। অদুবু, ভারতকী ইন্দষ্ট্রিদা স্কিল লৈরবা মেনপাৱ সপ্লাই তৌনবগীদমক মতিক চাদে। থবক শুরিবা মীওইশীংগী 10% খক্তনা ফোর্মেল নত্ত্রগা ইনফোর্মেল ত্রেনিং ফংবা ওইরি। মসিগী মনুংদা শরুক মরি থোকপগী অমখক্তনা ফোর্মেল ওইবা ত্রেনিং ফংলবা মীওইশীং ওইরি। মসি নত্তবা অতোপ্পা চাউরবা খল মান্নদবা অমসু লৈরি। অন্দরগ্রেজুএট ইঞ্জিনিয়ারিং কোলেজশীংগী মিং চন্দুনা লৌবগী কেপাসিটি অসি ভারত্তা লাখ 16তগী হেল্লি অমদি মসি ITIশীংগী সিটিং কেপাসিটিগা চাউরাক্না মান্নৈ।
মহৌসাগী ওইবা মওং অমদা, এজুকেসন সিষ্টেমদগী পাস তৌদুনা থোক্লকপশীংনা মখোয়গী অহানবা চোইজ অমগুম্না ITIশীংদা মীং চন্দে। অয়াম্বা ছাত্রশীংনা মখোয়গী হায়র এজুকেসন তম্নবগী অতোপ্পা ওপশন পুম্নমক লোয়রবা মতুংদা ITIদা চংলকই। মসিগী মরমদি ব্লু কলর ৱার্কশীং অসি সমাজদা ইকাই খুম্নদে অমসুং পাম্নদে। ইন্দষ্ট্রিদা স্কিলগী মথৌ তাবশীং মেনখৎনবা অমসুং নহারোলশীং হেন্না থবক পীনবগী পান্দমদা, ভোকেসনেল ত্রেনিংগী ইকাইখুম্নবা হেনগৎহন্দুনা নহারোলশীং হেন্না পুক্নিং চিংশিনবা তাই।
চহি 60 হেন্না লৈরকপসিদা, ITIশীংনা হেন্দোক থোইদোক্লবা টেক্নিসিয়নশীং, মেকানিকশীং, এন্ত্রিপ্রেন্যুওরশীং অমসুং প্রোফেসনেল লিদরশীং পুথোকখ্রে। মায়পাক্লিবা অসিগী মরুওইবা তুংনফম অসি মেন্যুফেকচরিং সেক্টর অসিনি। মখোয়না লৈবাক অসিদা অমসুং মসিগী মপান্দা মিংচৎ পুরক্লি। মায়পাক্লিবশীং অসিগী ৱারিশীং অসি খোমজিন্দুনা প্রিন্ট অমসুং ইলেক্ট্রোনিক্কী মওংদা পুথোক্নবা প্রষ্টাব তৌরি। মায়পাকপগী ৱারিশীং অসিনা নহারোলশীং অমসুং মখোয়গী মমা-মপাশীংবু পুক্নিং ওলহনবদা শীজিন্নগনি। মায়পাক্লবা ITI গ্রেজুএটশীং অসি ভোকেসনেল ত্রেনিংগী নেসনেল ব্রান্ড এম্বেসেদরশীং ওইনা প্রোজেক্ট তৌগনি। মসিবু ITI ভোকেসনেল ত্রেনিংগী পাউজেল অসি সমাজগী সেক্সন খুদিংমক্কী মফমদা পুনবগি কম্যুনিকেটর অমসুং কেটালিষ্ট ওইনা লৌগনি।
মিনিষ্ট্রি ওফ লেবরনা ত্রেনি ক্রাফটসমেন/ এপরেন্টিসশীংগী মরক্তা কম্পিটিসন তৌনবগী অফবা ৱাখল পোকহন্নবগীদমক কম্পিটিসনশীং শিল্লি। মায়পাক্নবগী অনিংবনা স্কিলশীংগী সংসারদা চাউথোকচবা পুরকই, হেন্না ওর্গানাইজ ওইহন্নবগীদমক থবক শুবগী হৈনবশীং হোংলক্লিবসি হেন্না ফগৎহল্লি, পান্দমশীং ফংনবগী পান্দম শেম্বা অমসুং হেন্না ফবা ক্বালিটি ৱার্ক লৈহনবদা মতেং পাংই। মখোয় অদু মখাদা পীরি:
কম্পিটিসন্না কোনশিল্লিবা ত্রেদশীং: কম্পিটিসন অনিমক ত্রেদ 15দা পাংথোকই, মখোয় অদুদি, ফিটর, টরনর, মেছিনিষ্ট, ৱেল্ডর (G&E), মেকানিক (মোটোর ভেহিকল), মেকানিক (দিজেল), ইনষ্ট্রুমেন্ট মেকানিক, দ্রাফসমেন (সিভিল), ইলেক্ট্রিসিয়ান, ইলেক্ত্রোনিক মেকানিক, কটিং এন্ড সিৱিং, ফাউন্দরি মেন, কম্প্যুটর ওপরেটর এন্ড প্রোগ্রামিং এসিষ্টেন্ট (COPA) অমসুং রেফ্রিজরেসন এন্ড এয়র কন্দিসনিং মেকানিক অসিনি।
দি এপরেন্টিস এক্ট 1961 অসি এপরেন্টিসশীংদা ওন-দি-জোব ত্রেনিং অসি পিনবগীদমক ইন্দষ্ট্রি অসিদা এপরেন্টিসিপ ত্রেনিং স্কিম অসি রিগুলেট তৌনবা পাস তৌখিবনি। হৌজিক্কী ওইনা, সিট লাখ 4.9 লৈবদা এপরেন্টিস লাখ 2.82 খক্তনা ত্রেনিং চত্থরি। .
এপরেন্টিসিপ স্কিম অসি নহারোল মশিং কয়াবু থবক পীনবগীদমক্তা ত্রেনিং পীনবগী অচৌবা পোটেন্সিএল লৈ। এপরেন্টিসকী মশীং অসি মিলিয়ন 3, মিলিয়ন 20 অমসুং মিলিয়ন 10 মথংশিৎনা লৈরিবা জর্মনি, চিনা অমসুং জাপানগুম্বা লৈবাকশীংদা মসিগা মান্নবা স্কিম কয়াদি য়াম্না মায়পাক্লে।
হৌজিক্কী ফ্রেমৱার্ক অসিনা এপরেন্টিসশীংগী মশীং অসি ত্রেদকী মতুংইন্না য়াম্না চেকশিন্না রিগুলেট তৌই, অমসুং মসি ষ্টাইপেন্দ নেম্বনা মরম ওইদুনা নহারোলশীংগী পুক্নিং চিংশিনবা ঙমদে। মখাতানা, স্কিম অসি অপিকপা ইন্দষ্ট্রিশীংগী ওইনসু চৎনবা য়াবা ওইদবনা মরম ওইদুনা ইন্দষ্ট্রি অসিসু শরুক য়াবা য়াদে। MSMEশীং য়াউনা ত্রেনিংগী খুদোংচাবা পীরিবা ইষ্টাব্লিসমেন্ট মশীং কয়ামুক লৈরি অদুবু হৌজিক ফাউবা মখোয়বু মপুংফানা শিজিন্নবা ঙমদ্রি।
মথংগী চহি খরা অসিদা এপরেন্টিসিপ সিটশীং অসি লাখ 20দগী হেন্না হেনগৎহন্নবগী মীৎয়েংগা লোয়ননা ভারত্তা এপরেন্টিশিপ স্কিম অসি অমুক হন্না শেমদোক-শেমজিন তৌনবা অচৌবা থৌরাং অমা ইন্দষ্ট্রি, ষ্টেট অমসুং অতৈ ষ্টেকহোল্ডরশীংগা পাক-চাউনা খন্নদুনা পাংথোকখ্রে। থৌরাং অসিগী কম্পোনেন্ট মরি লৈ। মখোয় অদু মখাদা পীরি:
সোর্স: প্রেস ইনফোর্মেসন ব্যুরো
অকোনবা শেমদোকখিবা : 4/2/2020


text:
হ্যুমেন রিসোর্স চাউখৎ-থৌরাংগী মন্ত্রালয়
কেন্দ্রগী এজুকেসন মন্ত্রীনা য়ুনেস্কোগী দাইরেক্তর জেনেরেল শ্রীমতি ওদ্রে এজোলেগা উনদুনা ৱারি শানখ্রে
নেস্নেল এজুকেসন পোলিসী ২০২০,কোবিদ লাইনা-লাইচৎ অসিগী মনুংদা মরু ওইনা মহৈ-মশিংগী সেক্তরদা ভারতনা লৌখিবা থৌদাংশিং য়াওনা তোঙান তোঙানবা মরু ওইবা হিরমশিং খন্ন-নৈনখ্রে
লৈবাক অসিগী এজুকেসন লেন্দস্কেপ অসি “নৌনা শেমদোক্নবা, পাংথোক্নবা অমসুং ওন্থোক্নবা” মন্ত্র অসি সরকারনা শিজিন্নরি হায়না শ্রী রামেশ পোখ্রিয়াল ‘নিশঙ্ক’না ফোংদোকখ্রে
কোবিদকী মতমদা মহৈরোইশিংনা চহী মাংদনবা লৌখৎখিবা ইনিসিয়েতিবশিং অদু মন্ত্রী অদুনা পনখ্রে
এন.ই.পি.-২০২০ রিকম্মেন্দেসনশিং এস.দি.জি. ‘এজুকেসন ফোর ওল’গী গোল ৪ অসিগা পুন্না চৎমিন্নৈ হায়না শ্রী রামেশ পোখ্রিয়ালনা ‘নিশঙ্ক’না ফোংদোকখ্রে
কোবিদ লাইনা-লাইচৎ অসি মাই পাক্না থেংন্নবা ভারতনা লৌখিবা থৌদাং অদু য়ুনেস্কোগী দি.জি.না থাগৎখ্রে; স্কেল অমসুং দাইবর্সিতীদা য়েংলগা মসি য়াম্না মমল লৈ হায়না ফোংদোকখ্রে
নেস্নেল এজুকেসন পোলিসী অসি মাই পাক্না চৎননবা য়ুনেস্কোনা মপু ফানা মতেং পাংলগনি
Posted On:
25 MAR 2021 7:03PM by PIB Imphal
ঙসি ন্যু দিল্লীদা কেন্দ্রগী এজুকেসন মন্ত্রী শ্রী রামেশ পোখ্রিয়াল ‘নিশঙ্ক’ না য়ুনেস্কোগী দাইরেক্তর জেনেরেল শ্রীমতি ওদ্রে এজোলেগা ভর্চুয়েল্লী ওইনা উন্নখ্রে৷ মখোয়না ইন্দিয়ন য়ুনেস্কো কোওপরেসন অসিগা মরী লৈননা নেস্নেল এজুকেসন পোলিসী, লাইনা-লাইচৎকী মতমদা এজুকেসন সেক্তর অসিদা ভারতনা লৌরিবা থৌদাং য়াওনা তোঙান তোঙানবা মরু ওইবা হিরমশিংগী মতাংদা খন্না নৈনখি৷ হাইয়র এজুকেসনগী সেক্রেতরী শ্রী অমিত খেয়র, য়ুনেস্কোগী মীহুৎশিং অমসুং মন্ত্রালয় অসিগী সেনিয়র ওফিসিয়েলশিংসু মীফম অসিদা শরুক য়াখি৷
ঐখোয়গী ৱাখল লৈরবা মাং-তুং নিংথীনা উবা ঙম্লবা প্রধান মন্ত্রী শ্রী নরেন্দ্র মোদীগী লুচিং মখাদা ভারত সরকারগী এজুকেসন মন্ত্রালয়না লৈবাক অসিগী খ্বাইদগী মনুং হঞ্জিনবা মফমশিং অসিদা লৈরিবা অঙাংশিং অমতা চিথদনা মহৈ-মশিং তমহনগনি হায়না ফোংদোকখিবা অদু শ্রী পোখ্রিয়ালনা পনখ্রে৷ হায়রিবা হিরম অসিগী মতাংদা, লৈবাক অসিদা লৈরিবা অঙাংশিং অসিগী মহৈ-মশিং অসি মখা চত্থদুনা তমগন্নবগীদমক লৌখৎখিবা ইনিসিয়েতিবশিং অদুগী মতাংদা মহাক্না পনখ্রে৷ প্রধান মন্ত্রীগী মখাদা ই-বিদ্য স্কিম, দিক্সা(দিজিতেল ইনফ্রাস্ত্রকচর ফোর নোলেজ সেয়রিং) প্লেতফোর্ম হৌদোক্তুনা মহৈরোইশিং অসিগী মহৈ-মশিং অসি অয়েৎ-অপন লৈতনা(ইন্তরনেৎ শিজিন্নদুনা)তমহন্নবা হোৎনখি৷ অদুগা অমরোমদা ইন্তরনেৎ য়াওদনা মহৈোইশিং অসিদা মহৈ-মশিং তম্বিবা অসি য়ানবগীদমক ৱান ক্লাস-ৱান চেনেল প্রোগ্রাম ‘স্বায়াম প্রভা’ হৌদোকখি৷
মহৈরোইশিং অসিগী মমল য়াম্লবা চহী অসি মাংদনবা লৌখৎলিবা খোঙথাংশিং অসিগী মতাংদা ফোংদোক্লদুনা, ময়ামগা মীমান্নদ্রবা অঙাংশিং অসিগী ইনিসিয়েতিব অমা ওইনা লৈরিবা দিজিতেল এসেসিবল ইনফোর্মেসন সিস্তেম(দাইসী) অসিগী মতাংদা মহাক্না পনখ্রে৷ মহৈরোইশিং, ওজাশিং অমসুং ইমুং-মানুংশিং অসিগী মেন্তেল হেল্থ অমসুং ইমোসনশিং অসিগীদমক ওনলাইন সাইকোসোসিয়েল সপোর্ত পীনবা সরকার অসিনা লৌখৎখিবা ইনিসিয়েতিব মনোদ্রপন অসিগী মতাংদসু মহাক্না পনখ্রে৷ হায়রিবা খোঙথাংশিং অসিনা লৈবাক অসিদা লৈরিবা মহৈরোই ১২,৫০০ হেনবদা মতেং পাংবা ঙমখ্রে হায়না মহাক্না ফোংদোকখ্রে৷
কোবিদ লাইনা-লাইচৎ অসিগী মনুং অসিদা মহৈরোই মিলিয়ন ২.৩ হেনবনা শরুক য়াদুনা মালেম অসিদা খ্বাইদগী চাওবা কমপিতিতিব এন্ত্রান্স এগজাম অসি মাই পাক্না অমসুং সেফ ওইনা পাংথোকখ্রে হায়না মন্ত্রী অসিনসু ফোংদোকখ্রে৷ লাইনা-লাইচৎ অসিগী লুরবা মতম অসিদা ইন্দিয়ন এদজুকেস্নেল ইন্সতিত্যুসনশিং অসিনা লৌরিবা থৌদাংশিং অসি পল্লদুনা, হায়রিবা ইন্সতিত্যুসনশিং অসিনা কোবিদ লাইনা-লাইচৎ অসিনা পীরিবা চেলেঞ্জশিং অসি খুদোংচাবা অমরোমদা ওন্থোকহল্লে হায়না শ্রী পোখ্রিয়ালনা ফোংদোকখ্রে৷ মখোয়না মমল য়াম্না হোংবা পোর্তেবল বেন্তিলেতরশিং, এফোর্দেবল ওইবা অমসুং এ.আই.-পৱার কোবিদ-১৯ তেস্ত কিৎশিং, এফোর্দেবল অমসুং ইফেক্তিব পি.পি.ই. কিৎশিং অমসুং মাক্সশিংগুম্বা ইনোবেসনশিং পুথোকখ্রে৷ হায়রিবা ইনোবেসনশিং অসিনা ভারত খক্তা নত্তনা মালেম অসিদা লৈরিবা অতোপ্পা লৈবাক ৬২ হেনবদা হেল্থকেয়র ফেসিলিতীশিং অসি ফংহনবদা ইনোবনশিং অসি শিজিন্নৈ হায়না মহাক্না ফোংদোকখ্রে৷ ভারতনা পুথোক্লিবা কোবিদ-১৯গী ভেক্সিন অনি অসিনা ভারত লৈবাক অসিনা কোবিদ লাইনা-লাইচৎ অসি থেংনবদা মতেং পাংবা খক্তা নত্তনা মালেম অসিদসু মতেং পাংলি হায়না মহাক্না ফোংদোকখ্রে৷
২০২০ চহী অসি ভারত সরকারগী নেস্নেল এজুকেসন পোলিসী অসিগীদমক নিংশিংদুনা লৈহৌরগনি হায়না মন্ত্রী অসিনা ফোংদোকখ্রে৷ লৈবাক অসিগী মহৈরোই মিলিয়ন ৩৪০ হেন্না লৈরিবা এদজুকেস্নেল ইকোসিস্তেম অসি শেমদোক্নবা মসিনা পান্দম থম্লি৷ মসি ইক্বেলিতী, ইক্বুইতী, এসেস, এফোর্দেবিলিতী অমসুং একাউন্তেবিলিতীগী ফাউন্দেসনশিং অসিগী মতুং ইল্লি৷ মসিনা ভারত লৈবাক অসি ‘মালেমগী ওইনা নোলেজকী হিরম অসিদা সুপরপৱার’ অমা ওইহনবা অমসুং মহাক্কী মিসন অমা ওইনা ‘গ্লোবেল সিতিজন অমা শেম্ননবা হোৎনরিবা’ ঐখোয়গী প্রধান মন্ত্রীগী মংলান অসি মপুং ফাহন্নবা হোৎনৈ৷ লৈবাক অসিগী এজুকেসন লেন্দস্কেপ অসি “নৌনা শেমদোক্নবা, পাংথোক্নবা অমসুং ওন্থোক্নবা” মন্ত্র অসি ভারত সরকারনা শিজিন্নরি হায়না মহাক্না ফোংদোকখ্রে৷
২০৩০ ফাওবগী মনুংদা স্কুল এজুকেসনদা ১০০% দি.ই.আর. ফংবা ঙম্নবা, অমসুং ২০৩৫ ফআওবগী মনুংদা হাইয়র এজুকেসনদা ৫০% ফংবা ঙম্নবা পান্দম থম্লিবা এন.ই.পি.গী পান্দম অসিনা হাইয়র এজুকেসনগী থাক অসিদা অহেনবা মহৈরোই মিলিয়ন ৩৫রোম পুরকপা ঙম্লগনি হায়না মহাক্না ফোংদোকখ্রে৷ ভারততা হাইয়র এজুকেসনদা লৈরিবা জেন্দর পেরিতী ইন্দেক্স অসি ১ লানখ্রে হায়নশু মহাক্না পুথোরকখ্রে৷ এন.ই.পি.-২০২০ রিকম্মেন্দেসনশিং এস.দি.জি. ‘এজুকেসন ফোর ওল’গী গোল ৪ অসিগা পুন্না চৎমিন্নৈ হায়না মহাক্না পনখ্রে৷এন.ই.পি. অসিদা হায়খিবগী মতুং ইন্না, সরকার অসিনা অথুবা মতমদা এনবাইরোনমেন্ত এজুকেসন অসিদনা হেন্না নৈনবা স্কুল তেক্সবুকশিং ফোংলগনি হায়না মহাক্না ফোংদোকখ্রে৷
ভারত লৈবাক অসিনা মনিং-মখা তম্বা চহী ৭৫ মপুং ফারকপগী পাংথোক্কদৌরিবা থৌরম অসিগা মরী লৈননা( “অজাদি কা এমরিত মহোতসব”), হৌখিবা চহী ৭৫ অসিদা ভারতকী খোঙচৎ অদু পল্লদুনা য়ুনেস্কো হেদক্বাতর্স অসিদা থৌরম অমা শিন্নবা মন্ত্রীনা হৌদোকখ্রে৷
কোবিদ-১৯গী চেলেঞ্জশিং অসি হন্থহন্দুনা অমসুং কোবিদ লাইনা-লাইচৎ অসিগী মতম অসিদা লৈবাক অসিদা লৈরিবা মহৈরোই পুম্নমক্তা তি.বি., রেদিয়ো, ওনলাইনগী তোঙান তোঙানবা মেদিয়মশিং অসি শিজিন্নদুনা মহৈরোইশিং অসিদা মহৈ-মশিং তমহন্দুনা মহৈ-মশিংগী থবক অসি লেপ্পা লৈতনা চত্থহন্নবা ভারত সরকার অসিনা লৌখিবা থৌদাং অদু য়ুনেস্কোগী দাইরেক্তর জেনেরেল শ্রীমতি ওদ্রে এজোলেনা থাগৎখ্রে৷ স্কেল অমসুং দাইবর্সিতীগী মতাংদা য়েংলগা কোবিদ লাইনা-লাইচৎ অসি থেংন্নবা হোৎনবদা ভারতনা লৌখিবা থৌদাং অসি য়াম্না থাগৎনিংঙাইনি হায়না মহাক্না ফোংদোকখ্রে৷ ভারতকী এজুকেসন অসিগা মরী লৈননা সরকার অসিনা লৌখৎখিবা খোঙথাংশিং অমসুং প্রেক্তিসশিং অদুগী মতাংদা য়ুনেস্কোগী মেম্বর স্তেতশিং অসিদা সেয়র তৌরক্নবা কেন্দ্রগী মন্ত্রীদা মহাক্না হায়জখ্রে৷ এজুকেসন সেক্তর অসিবু অনৌবা মাইকৈ অমদা ওন্থোক্নবা ন্যু এজুকেসন পোলিসী পুথোরকপগীদমক মন্ত্রী অসিবু মহাক্না থাগৎখ্রে৷ এদমিনিস্ত্রেতিব কেপাসিতী হেনগৎহনবা, সোসিয়ো-ইমোস্নেল লর্নিং, এনবাইরোনমেন্তেল এৱার্নেসকুম্বা এন.ই.পি.গী মখাদা লৈরিবা মরু ওইবা কন্সেপ্তশিং অসি মহৈরোইশিং অসি শেমগৎপা মতমদা য়াম্না মরু ওই হায়না মহাক্না ফোংদোকখ্রে৷ য়ুনেস্কোগী মহুৎ শিন্দুনা, নেস্নেল এজুকেসন পোলিসী অসি চৎনহনবা মতমদা মহাক্না মপুং ফানা সপোর্ত তৌরি৷
*****
(Release ID: 1707994)
Visitor Counter : 73


text:
লখিপুরওনলাইন দিজিতেল দেস্কঃ
মনিপুরী দিভলপমেন্ত কাউন্সিল আসামগী চেয়ারপার্সন রীনা সিং অমসুং মহাক্কী কাউন্সিল অসিগী মেম্বরশিংবু তরাম্না ওকপগী থৌরম অমা ঙরাং ইরাই নুমিৎ ফেব্রুৱারীগী তাং ৫ দা কাছার জিলাগী মনুং চনবদা শ্রীবার কারোংদা ওজা হরিকুমারগী শঙ্গায়দা পাঙথোকখ্রে। মার্টায়ার নন্দচাঁন্দ মেমোরিয়েল ক্লাব শ্রীবারনা শিল্লাংদুনা ওজা এল নন্দকিশোর সিং না মীফম মপু ওইদুনা পাঙথোকখিবা থৌরম অসিদা শ্রীবার জিপিগী এসঐইচজি শিং, পিআরআই মেম্বরশিং অমসুং শ্রীবারগী সিনিয়র সিতিজেন কয়ানা এমদিসিগী চেয়ারপার্সন রীনা সিং অমসুং মেম্বরশিংবু তরাম্না ওকখি। থৌরম অসিদা এমদিসিগী চেয়ারপার্সন অমসুং মেম্বরসিংনা খুঙ্গংগী নহারোল অমসুং নুপীশিংগী চাউখৎথৌরম কয়াদা মতেং পাঙগনি হায়বগী থাজবা ফোঙদোকখি। (Pao asi YouTube ta yengbagi damak asida click toubiyu )


text:
ফুদ প্রোসেসিং ইন্দস্ত্রীজ মন্ত্রালয়
পি.এম. এফ.এম.ই. স্কিমনা লুপা কোতি ৩৫,০০০গী অপুনবা শেন্থং থাদহন্দুনা অমসুং স্কিল্দ অমসুং সেমি-স্কিল্দগী থবক লাখ ৯ পীরগনি: হরসিমরত কোর বাদল
ই-পাউ, ত্রেনিং, এক্সপোজর হেন্না পীবগী অমসুং ফোর্মেলাইজেসনগী খুত্থাংদা স্কিম অসিনা য়ুনিৎ লাখ ৮দা কান্নবা ফংহল্লগনি
শ্রীমতি হরসিমরত কোর বাদলনা “পি.এম, ফোর্মেলাইজেসন ওফ মাইক্রো ফুদ প্রোসেসিং ইন্তর্প্রাইজ (পি.এম. এফ.এম.ই.) স্কিম” হৌদোকখ্রে
পি.এম.এফ.এম.ই.গী দাইদলাইনশিং ফোঙখ্রে
Posted On:
29 JUN 2020 1:33PM by PIB Imphal
কেন্দ্রনা স্পোন্সর তৌবা অত্মানির্ভার ভারত অভিয়ান”গী শরুক অমা ওইনা জুন ২৯, ২০২০দা “পি.এম, ফোর্মেলাইজেসন ওফ মাইক্রো ফুদ প্রোসেসিং ইন্তর্প্রাইজ (পি.এম. এফ.এম.ই.) স্কিম” হৌদোকখ্রে।
ফুদ প্রোসেসিং ইন্দস্ত্রীসকী মন্ত্রী শ্রীমতি হরসিমরত কোর বাদলনা “অত্মানির্ভার ভারত অভিয়ান”গী শরুক অমা ওইনা জুন ২৯, ২০২০দা “পি.এম, ফোর্মেলাইজেসন ওফ মাইক্রো ফুদ প্রোসেসিং ইন্তর্প্রাইজ (পি.এম. এফ.এম.ই.) স্কিম” হৌদোকখ্রে। কেন্দ্রগী মন্ত্রীনা হায়রি স্কিম অসিনা লুপা কোতি ৩৫,০০০গী অপুনবা শেন্থং থাদহন্দুনা অমসুং স্কিল্দ অমসুং সেমি-স্কিল্দগী থবক লাখ ৯ পীরগনি অমসুং ই-পাউ, ত্রেনিং, এক্সপোজর হেন্না পীবগী অমসুং ফোর্মেলাইজেসনগী খুত্থাংদা স্কিম অসিনা য়ুনিৎ লাখ ৮দা কান্নবা ফংহল্লগনি। স্কিম অসিগী দাইদলাইনশিং থৌরম অসিদা ফোঙখি।
লোকেল ফুদ প্রোসেসিং য়ুনিৎশিংনা লৌরিবা থৌদাং অদু পল্লদুনা কেন্দ্রগী মন্ত্রীনা হায়খি মদুদি খুঙ্গংগী ওন্তর্প্রিনোরশিংনা খুঙ্গংদা শাজবা চান্নবা পোৎলমশিং অসি ভারক্কী ওইবা চান্নবা পোৎলমশিং মফম অদুগী মীয়ামদা সপ্লাই তৌরকপগী শাংলবা পুৱারী লৈ। প্রুআন মন্ত্রীনা ১২.০৫.২০২০দা লৈবাক মীয়ামদা ৱা ঙাংবা অদুদা হায়রিবা লোকেল য়ুনিৎশিং অমসুং মখোয়না লৌরিবা থৌদাংশিং অদুগী কান্নবা অদু মপুং ওইনা থমখি।
“অৱাবা তানফম অসিদা লোকেল অসিনা ঐখোয়গী অপাম্বা থুংহল্লি, লোকেল অসিনা ঐখোয়বু কল্লি। লোকেল অসি মথৌ তারিবা অদু খক্তা নত্তে, মসি ঐখোয়গী থৌদাংসু ওইরি। লোকেল অসিগী পুন্সিগী মন্ত্রা অমনি হায়না লৌগদবনি হায়বা অসি মতমনা পুরক্তুনা তাক্লি। ঐখোয়না ঙসি খঙনরিবা গ্লোবেল ব্রান্দশিং অসি মতম অমদা অশুম্না লোকেল ওইম্লবনি। অদুবু মীয়াম্না মখোয়বু শীজিন্নবা হৌবা, মখোয়বু থৌগৎপা হৌবা, মখোয়বু ব্রান্দ পীবা, মখোয়গীদমক চাওথোকপা মতমদা মখোয় অদু লোকেল প্রদক্তগী গ্লোবেল ওইরকই। মরম অসিনা, ঙসিদগী হৌনা ভারত মচা খুদিংমক্না লোকেলগী পোত্থোকশিং লৈবা খক্তা নত্তনা মখোয়বু চাওথোক্না থৌগৎতুনা মখোয়গী লোকেলগীদমক ভোকেল তৌগদবনি। ঐহাক্না থাজৈ ঐখোয়গী লৈবাকনা মসি তৌবা ঙমগনি হায়বা।”
ফুদ প্রোসেসিংগী লমনা মায়োক্নরিবা খুদোংচাদবশিং অসিগী মতাংদা ৱা ঙাংলদুনা, শ্রীমতি বাদলনা হায় মদুদি অনওর্গনাইজ ফুদ প্রোসেসিংগি লম অসিনা খুদোংচাদবা কয়া মায়োক্নবনা মখোয়গী থবক থৌরমশিং পাঙথোকপদা অমসুং মখোয়গী গ্রোথ হন্থহল্লি। হায়রিবা খুদোংচাদবা অসিদা অনৌবা তেক্নোলোজি অমসুং খুৎশু-খুৎলাইগী, ত্রেনিংগী, ইন্সতিত্যুস্নেল ক্রেদিৎকী অৱাৎপা লৈবা, প্রদক্তশিংগী ক্বালিতি কন্ত্রোল তৌনবা মরু ওইবা এৱার্নেস ৱাৎপা; অমসুং ব্রান্দিং অমসুং মার্কেতিং স্কিলশিং অসিনচিংবগী অৱাৎপা লৈবা য়াওরি হায়না মহাক্না মখা তাখি। হায়রিবা খুদোংচাদবশিং অসিনা মরম ওইরগা তৌবা ঙম্বা চাওনা লৈরবসু অনোর্গনাইজ ফুদ প্রোসেসিং সেক্তরনা ভেল্যু এদিসন অমসুং আউৎপুৎ অসিদা শরুক য়াম্না তম্বা ঙমদে হায়না মহাক্না ফোঙদোকখি।
চাউরাক্না য়ুনিৎ লাখ ২৫ লৈবা অনোর্গনাইজ ফুদ প্রোসেসিং সেক্তর অসিনা ফুদ প্রোসেসিং সেক্তরদা থবক ৭৪% পীরি হায়না এফ.পি.আই.গী কেন্দ্রগী মন্ত্রীনা হায়খি। হায়রিবা য়ুনিৎশিং অসিগী ৬৬%রোমদি খুঙ্গংগী মফমশিংদা লৈ অঞসুং ৮০%রোমনা খুঙ্গংগী য়ুমথোংশিংগী হিংনবগী পাম্বৈদা মতেং পাংলিবা ইমুং পুন্না তৌবা ইন্তর্প্রাইজ ওইরি অমসুং মখোয়না সহরগী মফমশিংদা মাইগ্রেসন তৌবা হন্থহল্লি। হায়রিবা য়ুনিৎশিং অসি অয়াম্বনা মাইক্রো ইন্তর্প্রাইজকী কাংলুপতা চল্লি।
পি.এম. এফ.এম.ই. স্কিমগী অকুপ্পা ৱারোম
হান্নগী লৈরিবা মাইক্রো ফুদ প্রোসেসিং ইন্তর্প্রাইজশিংগী শেনথুমগী, তেক্নিকেলগী অমসুং বিজিনেসকী মতেং হনগৎনবা ৱাখল্লোনগা লোয়ননা ফুদ প্রোসেসিং ইন্দস্ত্রীসকী মন্ত্রালয়না ভারত পুম্বগী “কেন্দ্রনা স্পোন্সর তৌবা পি.এম. ফোর্মেলাইজেসন ওফ মাইক্রো ফুদ প্রোসেসিং ইন্তর্প্রাইজেস (পি.এম. এফ.এন.ই.) হৌদোকখ্রে, মসি লুপা কোতি ১০,০০০ থাদবগা লোয়ননা ২০২০-২১দগী ২০২৪-২৫ ফাওবগী মতম অসিদা ইমপ্লিমেন্ত তৌগনি। স্কিম অসিগী মখাদা এক্সপেন্দিচর য়েন্নবা অসি কেন্দ্রগী অমসুং স্তেৎকী সরকারশিংগী মরক্তা ৬০:৪০গী রেসিয়োদা, নোর্থ ইন্তর্ন অমসুং হিমলয়ন স্তেৎশিংগী মরক্তা ৯০:১০গী রেসিবো, য়ু.তি.শিংগা লেজিসলেচরগা ৬০:৪০ রেসিয়োদা অমসুং অতোপ্পা য়ু.তি.শিংগী ওইনা সেন্তরগী ১০০% ওইগনি।
স্কিম অসিনা ইনপুৎশিং প্রোক্যুর্মেন্ত তৌবা, কম্মন সর্ভিসশিং অমসুং প্রদক্তশিং মার্কেতিং লৈহনবগী চাওনা কান্নবা পুরক্নবা ৱান দিস্ত্রিক্ত ৱান প্রদক্ত (ও.দি.ও.দি.পি.)গী এপ্রোচ লৌখৎকনি। হৌজিক লৈরিবা ক্লসতরশিং অমসুং রো মেতরিএল লৈরিবা অসি য়েংলগা স্তেৎশিংনা দিস্ত্রিক্ত অমগী চানবা পোত্থোক অমা খনগনি। ও.দি.ও.দি.পি.গী প্রদক্ত অসি পেরিসেবল প্রদ্যুস বেস প্রদক্ত নত্রগা সিরিএল বেস প্রদক্ত নত্রগা দিস্ত্রিক্ত অমদা নত্রগা মখোয়গা মরী লৈনবা সেক্তরদা চাওনা পুথোকপা ফুদ প্রদক্ত ওইবা য়াই। হায়রিবা প্রদক্তশিং অদুগী লিস্ত অদুদা হৈনৌ, অলু, রেঞ্চু, খামেন অসিনবি, মংগ্রা, কিন্নু, ভুজিবা, পেথা, পাফোর, অচার, মিলেৎকী পোত্থোকশিং, ফিসরিস, পোলত্রি, শা-ঙা লোয়ননা শা-ঙাগি মচিঞ্জাকশিং য়াওরি। ও.দি.ও.দি.পি.গী প্রদক্ত পুথোক্লিবা মীওইশিংদা খুদোংচাবা পীগনি। অদুম ওইনমক, অতোপ্পা প্রদক্তশিং পুথোক্লিবা য়ুনিৎশিংসু মতেং পীগনি। মথৌ তাবা ইনফ্রাস্ত্রকচর অমসুং ব্রান্দিং অমদি মার্কেতিংগী তেংবাং অসি ও.দি.ও.দি.পি.গী প্রদক্তশিংগী ওইগনি। স্কিম অসিনা অমোৎপদগী লুনানবগী প্রদক্তশিং, মাইনর ফোরেস্ত প্রদক্তশিং অমসুং এস্পিরেস্নেল দিস্ত্রিক্তশিংদসু মীৎয়েং চংগনি।
লৈরিবা মাইক্রো ফুদ প্রোসেসিং য়ুনিৎ মশা-মশাগী মখোয়গী য়ুনিৎ চাওথোকপা পাম্লবদি অয়াবা ফংলবা প্রোজেক্ত অদুদা চংবা অদুগী ৩৫%গী ক্রেদিৎ লিঙ্ক কেপিতেল সবসিদিগা লোয়ননা য়ুনিৎ অমদা খ্বাইদগী য়াম্বা সিলি১ লুপা লাখ ১০ ফংবা য়াগনি। থবক তৌনবা কেপিতেল অমসুং অপিকপা খুৎলাইশিং লৈনবা এস.ঐচ.জি.গী মীহুৎ অমদা সীদ কেপিতেল @ লুপা ৪০,০০০/- পীরগনি। এফ.পি.ও.শিং/এস.ঐচ.জি.শিং/ প্রদ্যুসর কোওপরেতিবশিংনা ভেল্যু চেনগা লোয়ননা কেপিতেল ইনবেসমেন্তগী ক্রেদিৎ লিঙ্ক গ্রান্তগী ৩৫% পীরগনি। ফ.পি.ও.শিং/এস.ঐচ.জি.শিং/ প্রদ্যুসর কোওপরেতিবশিংগী খুত্থাংদা মথৌ তাবা প্রোসেসিং ফেসিলিতি, লেব, পোৎ থমফম, কোল্দ স্তোরেজ, পেকেজিং অমসুং ইনক্যুবেসন সেন্তর য়াওনা মথৌ তাবা ইনফ্রাস্ত্রকচর শেমগৎনবা ক্লসতরদা লৈবা মাইক্রো য়ুনিৎশিংনা শীজিন্ননবা ক্রেদিৎ লিঙ্ক গ্রান্তগী খুত্থাংদা ৩৫%গী মতেং পীরগনি। মার্কেতিং অমসুং ব্রান্দিংগী ওইনা মতেং পীদুনা মাইক্রো য়ুনিৎশিং অমসুং গ্রুপশিংগী ব্রান্দশিং চাওখৎনবা স্তেৎ নত্রগা রিজনেলগী থাক্তা শেন্থংগী ৫০% পীদুনা ক্লসতরশিংদা লৈরিবা মাইক্রো য়ুনিৎ মশিং কয়াদা কান্নবা ফংহল্লগনি।
কেপাসিতি বিল্দিং অমসুং রিসর্চতা স্কিম অসিনা অখন্নবা মীৎয়েং থম্লি। স্তেৎ অসিনা খনগৎলবা স্তেৎ লেবেল তেক্নিকেল ইন্সতিত্যুসনশিংগা লোয়ননা এম.ও.এফ.পি.আই.গী মখাদা লৈবা এন.আই.এফ.তি.ই.এম. অমসুং আই.আই.এফ.পি.তি., একাদেমিক অনি অসি অমসুং রিসর্চ ইন্সতিত্যুৎশিংদা য়ুনিৎশিংদা ত্রেনিং পীনবা, প্রদক্ত ফগৎনবা, চান্নবা পেকেজিং তৌনবা অমসুং মাইক্রো য়ুনিৎশিংগী মেছিনরিগী মতেং পীগনি।
ওন্তর্প্রিনোরশিংগী এপ্লিকেসনশিং, মখোয়গী প্রোসেসিং, তোঙান তোঙানবা প্রোজেক্তকী স্তেৎশিং অমসুং এম.ও.এফ.পি.আই.গী এপ্রুবেল, শেন্থং অমসুং অতোপ্পা ফন্দশিং থাদবা অমসুং প্রোজেক্ত য়েংশিনবা য়াওনা স্কিম অসিগী প্রোসেসশিং এম.আই.এস. অমদা থমগনি। ওন্তর্প্রিনোর মশা-মশানা অমসুংঅতৈ অতোপ্পা স্তেক হোল্দরশিংনা স্কিম অসিগী মকাদা তেংবাং পাম্লবদি স্কিম অসিগী মওং মতৌগী মতাংদা মখোয়গী স্তেৎশিং/য়ু.তি.শিংগী স্তেৎ নোদেল এজেন্সিশিং অমসুং দিস্ত্রিক্ত লেবেলগী কন্তেক্ত পোইন্তশিংদা পাউ ফাওবা য়াগনি।
তি.ও.পি. (তোমেতো-ওনিয়ন-পোতেতো) মহৈ মরোংশিংদগী পেরিশেবল ঊহৈশিং অমসুং মনা মশিংশিংদা (তি.ও.পি.দগী লোয়ননমক্তা) ওপরেসন গ্রিন্স শাংদোকপা
এম.ও.এফ.পি.আই.না ইমপলিমেন্ত তৌখিবা ওপরেসন গ্রিন্স স্কিম অসি খামেন অশিনবা, তিলহৌ অমসুং আলু (তি.ও.পি.) মহৈ মরোংশিংদগী অতোপ্পা পীরিবা হোর্তিকলচরগী মহৈ মরোংশিংদা সরপ্ল প্রদক্সন এরিয়াদগী অচৌবা কনজম্পসন সেন্তরশিংদা সবসিদি পীনবা শাংদোকখ্রে। অহোংবা অসিগী পান্দমদি ঊহৈশিং অমসুং মনা মশিংশিং থারিবশিংদা লোকদাউননা মরম ওইরগা পোৎ য়োনবা ৱাবা অমসুং লোক্লবা মতুংদা মাংবা হন্থহনবনি।
ইলিজিবল ওইবা মহৈ-মরোংশিং:
উহৈশিং- হৈনৌ, লফোই, পুংদোন, কিৱি, রেঞ্চু, অৱাথবী, অশিনবা হৈ, কীহোম, কম্ফোই, থৈবোং; মনা মশিং:- হৱাই অথূম্বী, কারোৎ অখাবী, খামেন, কেপসিকম, গজর, কোবী থমচেৎমানবী, মোরোক(অশংবা), বেলেনদ্রি, তিলহৌ, আলু অমসুং খামেন অশিনবা। লৌউ-শিংউগী মন্ত্রালয় নত্রগা স্তেৎ সরকারনা রিকমেন্দেসন তৌরবা মতুংদা উহৈ/মনা মশিং অমহেক্তা তুংদা হাপচিনবা য়াগনি।
স্কিমগী মতম: – নোতিফিকেসন থোকখিবা তাং হায়বদি ১১/০৬/২০২০দগী থা তরুক্কী মতম
ইলিজিবল এন্তিতিশিং:- ঊহৈ অমসুং মনা মশিংশিংগী প্রোসেসিং/মার্কেতিংদা মথৌ তৌবা ফুদ প্রোসেসরশিং, এফ.পি.ও./এফ.পি.সি., কো-ওপরেতিব সোসিতিশিং, লৌমী খুদিংমক্না, লাইসেন্স পীরবা কম্মিসন এজেন্ত, এক্সপোর্তরশিং,স্তেৎ মার্কেতিং/কো-ওপরেতিব ফেদেরেসন, রিতেলরশিং।
এসিস্তেন্সকী পেতর্ন;- কোস্ত নোর্মশিংগী মতুং ইন্না মখাগী কম্পোনেন্ত অনি অসিগী মমলগী @ ৫০% সবসিদি মন্ত্রালয়না পীগনি।:
- ইলিজিবল ওইবা মহৈ মরোংশিং সরপ্লস প্রদক্সন ক্লস্তরদগী কঞ্জম্পসন সেন্তরদা ত্রান্সপোর্তেসন তৌবা; অমসুং/নত্রগা
- ইলিজিবল ওইবা মহৈ মরোশিংগী চান্নবা স্তোরেজ ফেসলিতিশিং নেকপা (খ্বাইদগী য়াম্বদা থা ৩গী মতম);
সবসিদিগী ক্লেম পীশিনবা – মমাংদা পনখ্রিবা তঙাইফদবা ক্রাইতেরিয়া অসি ঙাকপা ইলিজিবল এন্তিতিশিংনা এম.ও.এফ.পি.আই.দগী মাংজৌননা অয়াবা য়াওদনা পীরিবা সরপ্লস প্রদক্সন ক্লস্তরদগী পীরিবা মহৈ মরোংশিং অসি ত্রান্সপোর্তেসন নত্রগা পৈশিনবা য়াগনি অমসুং মসিগী মতুংদা ওনলাইন পোর্তেল https://www.sampada-mofpi.gov.in/Login.aspxদা মখোয়গী ক্লেম সবমিৎ তৌবা য়াগনি। উহৈ অমসুং মনা মশিংশিং ত্রান্সপোর্তেসন/স্তোরেজ হৌদ্রিঙৈদা এপ্লিকান্তনা পোর্তেলদা রেজিস্তর তৌগদবনি।
এস.সি./এস.তি. ফুদ প্রোসেসরগী ফ্রি-ওন-লাইন স্কিল্লিং প্রোগ্রাম
শ্রীমতী হরসিমরত কোর বাদল এম.ও.এফ.পি.আইনা এস.সি. অমসুং এস.তি. ওন্তপ্রিনোরশিংগী ই-লর্নিং পীনবা এন.আই.এফ.তি.ই.এম. অমসুং এফ.আই.সি.এস.আই.গা লোয়ননা খুশমনরগা ফ্রি ওন-লাইন স্কিল্লিং ক্লাসশিং হৌনবা শেম শারি হায়না ফোঙদোকখ্রে। এম.ও.এফ.পি.আই.না কোর্স ৪১ অমসুং বেঙ্কিং, জেম, পিক্কলশিং শানবা থবকশিংগী দিজিতেল কন্তেন্ত ফংনবা খনগৎখ্রে। অমুক্তং সর্তিফাই তৌখ্রবদি ওন্তপ্রিনোরশিংনা থবক ফংবগী খুদোংচাবা হেনগৎকনি নত্রগা মখোয় মশাগী থবক হৌদোকপা য়াগনি। মহাক্না মখাতানা হায় এন.আই.এফ.তি.ই.এমগী খুথাংদা মন্ত্রালয়না শেম্বা পার্তিসিপেন্ত হেন্দবুকশিং অমসুং ফেসিলিতেতরশিংগী গাইদ অসি চান্নবা দিজিতেল কন্তেন্ত অমসুং ওনলাইন এসেসমেন্ত সর্ভিসকা লোয়ননা ই-লর্নিংদা ওন্থোকলগনি। মসি এফ.আই.সি.এস.আই.না ৱেব অমসুং মোবাইলগী এন্দ্রোইদ বেজ এপতা ইংলিশ, হিন্দী অমসুং অতোপ্পা রিজনেল লোলশিংদা ফংহল্লগনি।
*****
(Release ID: 1635194)
Visitor Counter : 115
Read this release in:
Gujarati
,
Kannada
,
Assamese
,
English
,
Urdu
,
Marathi
,
Hindi
,
Bengali
,
Punjabi
,
Odia
,
Tamil
,
Telugu
,
Malayalam


text:
মশিং য়ামদবা কাংবুগী মন্ত্রালয়
কেন্দ্রগী মাইনোরিতী এফিয়র্স মন্ত্রী শ্রী মুক্ততার অবাস নকভিনা মহাক্কী য়ুমদা তোঙান তোঙানবা কাংলুপকী মীওইশিংগা লোয়ননা য়োগ তৌদুনা তরুকশুবা মালেমগী য়োগ নুমিৎ পালন তৌখ্রে
Posted On:
21 JUN 2020 1:36PM by PIB Imphal
কেন্দ্রগী মাইনোরিতী এফিয়র্স মন্ত্রী শ্রী মুক্ততার অবাস নকভিনা মহাক্কী য়ুমদা তোঙান তোঙানবা কাংলুপকী মীওইশিংগা লোয়ননা য়োগ তৌদুনা তরুকশুবা মালেমগী য়োগ নুমিৎ পালন তৌখ্রে। হৌজিক থোক্লিবা কোবিদ-১৯গী লায়চৎ অসিনা মী মশিং য়াম্না পুনবদা অথিংবা লৈবনা হন্দক চহিগী আই.দি.ৱাই.গী থিম ‘য়োগ ৱিদ ফেমিলী’ অসিবু মহাক্না শৌগৎখি।
আই.দি.ৱাই. অসি ইলেক্ত্রোনিক অমসুং দিজিতেল মীদিয়াগী খুত্থাংদা লৈবাক শীনবা থুংনা হরাও তয়াম্না পাঙথোকখি। মীয়াম্না ওনলাইনদা শরুক য়াবদা খুদোংচানবা সোসিএল অমসুং দিজিতেল মীদিয়াগী প্লেৎফোর্মশিং শীজিন্ননবা সরকারনা হেন্না হোৎনখি।
শ্রী নকভি মহাক মশামক হৌখিবা চহি কয়া অসি য়োগ তৌদুনা লাক্লি অমসুং য়োগনা চহি খায়দনা মীওই কাংলুপ পুম্নমক্তা কান্নবা পী হায়না হায়খি। য়োগনা হৌজিক ‘মলেমগী হকশেলদা মকোক থোংবা’ ওইরে হায়বা মহাক্না য়ানিংঙি অমসুং ভারতকী চহি লিশিং কয়া মমাংগী ওইবা চৎনবীনা মালেম পুম্বগী অমসুং মীয়ামগী ‘হকশেলগী পুকৈ’ ওইরকপদা ঐখোয়না চাওথোকচৈ। শ্রী নকভিনা থমখি মদুদি য়োগ অসি ঙসি হেন্না মরু ওইরক্লি মরমদি মীওইবগী ৱাখল অমসুং হকচাং অসি ৱাখল ৱাবা অমসুং পুল্লুসননা অকায়বা পীরি। য়োগনা “হকচাং ফনা লৈনবা মরু ওইবা লম্বীনি” অমসুং “হকচাং ফবনা অশেংবা লননি”।
(জুন ২১, ২০২০দা ন্যু দিল্লীদা কেন্দ্রগী মাইনোরিতী এফিয়র্স মন্ত্রী শ্রী মুক্ততার অবাস নকভিনা মহাক্কী য়ুমদা তোঙান তোঙানবা কাংলুপকী মীওইশিংগা লোয়ননা য়োগ তৌদুনা তরুকশুবা মালেমগী য়োগ নুমিৎ পালন তৌবগী মমিশিং)
*****
(Release ID: 1633164)
Visitor Counter : 85


text:
সাইন্স অমসুং তেক্নোলোজী মন্ত্রালয়
ভারতকী ৱাখল খনবা মকোক থোংবশিংনা দ্রাফ এস.তি.আই.পি.গী মতাংদা পাউতাক অমসুং ৱাখল্লোন ফোংদোকখ্রে
মসিগী পোলিসী দোক্যুমেন্ত অসিনা লৈবাক্কী তুংগী মতম্বু শেম-শান্নবগীদমক্তা হীরম খুদিংবু খন্নবদা য়াওহনগনিঃ ভারত সরকারগী সাইন্তিফিক এদ্ভাইজর ওইরিবা, প্রোফঃ কে. বিজয় রাঘবন
“ঐখোয়না অতানবা লৌশিংদা মিৎয়েং চঙই, অদুবু ঐখোয়না লৌশিংগা অনৌবা থৌওংগা শম্নহন্নবা মখোয়শিং অসিবু অনৌবা থৌওং পাংথোক্নবগীদমক্তা শিজিন্নগদবনি”: প্রোঃ অশুতোশ শর্মা, দেক্রেতরী, দি.এস.তি.
Posted On:
24 JAN 2021 3:41PM by PIB Imphal
নেস্নেল সাইন্স অমসুং তেক্নোলোজী অমসুং ইন্নোভেসন পোলিসীগী ৫শুবা দ্রাফপু মপাঙ্গল হেন্না কনখৎনবা কান্নবা ৱাখল্লোনশিং পুরক্নবগীদমক্তা তোঙান-তোঙানবা হীরমদগী মকোক থোংবা অখঙ-অহৈশিং অমসুং ৱাখল্লোন লৈবা মীওইশিংনা দ্রাফ তৌরবা মতুংগী খন্ন-নৈনবগী থৌওংদা শরুক য়াখি।
“হৌখিবা চহি খরদা, তেক্নোলোজীদা অচৌবা অহোংবা কয়া লাক্তুনা দিজিতেলগী ওইবা ইহৌ অমা লৈরক্লি। মসিগী অহোংবশিং অসিবু নৈনরিঙৈদা, ঐখোয়না চৎনবীগসু নক্ননা লৈফম থোকই। মসিগী মাইকৈ অসিদা থাংজিনবা খোঙথাং অমদি লোলগী লেবপু মপাঙ্গল লৈহনবা অসিনি। মসিগী মথক্তা, পাক চাউনা খঙনবগীদমক্তা হায়রিবা অসিবু তসেংনা থবক ওইনা পাংথোকপা অসিসু এস.তি.আই.গী ওইনা য়াম্না মরু ওইবনি। মসিগী পোলিসী অসিনা লৈবাক্কী তুংগী মতম্বু হেন্না ফহন্নবা শেম-শাবগীদমক্তা হীরম খুদিংবু খন্নবদা য়াওহনবা অসিদা পান্দম থম্মি”, হায়না ভারত সরকারগী সাইন্তিফিক এদ্ভাইজর ওইরিবা, প্রোফঃ কে. বিজয় রাঘবন্না জনুৱারি ২৩, ২০২১দা ৱেবিনারগী খুত্থাংদা শিনখিবা খন্ন-নৈনবগী থৌরমদা ফোংদোকখি। মহাক্না পোলিসী প্রোসেস ফ্রেমৱর্ক দোক্যুমেন্ত অমসুং থবক ওইনা পাংথোকপগী থৌরাং য়াৎপবু অকোনবা দোক্যুমেন্ত অসিদা পুনশিনবগী মতাংদা মিৎয়েং চঙখি।
“তুংগী মতমগীদমক্তা শেম-শাদুনা লৈনবগীদমক্তা, রাজ্যশিংনা কেন্দ্রগা শম্নদুনা সাইন্স, তেক্নোলোজী অমসুং অনৌবা থৌওং কয়াবু মখোয়গী খুদোংচাদবশিংগী ৱারোইশিন পুরকপদা শিজিন্নবগী তঙাই ফদবা লৈ। মসিগা মান্নবা মতম অসিদা, মালেমগা শম্নবা অমসুং সাইন্স দিপ্লোমেসীদসু মান্নবা মিৎয়েং চঙফম থোকই”, হায়না দি.এস.তি.গী সেক্রেতরী, প্রোফঃ আশুতোশ শর্মনা হায়খি। মহাক্না মখা তাখিবদা, ভারত্তদি ঐখোয়না অতানবা লৌশিংদা মিৎয়েং চঙই, অদুবু ঐখোয়না লৌশিংগা অনৌবা থৌওংগা শম্নহন্নবা মখোয়শিং অসিবু অনৌবা থৌওং পাংথোক্নবগীদমক্তা শিজিন্নগদবনি হায়নসু ফোংদোকখি।
“খন্ন-নৈনবগী তাঙ্কক ৩০০ পাংথোকখি। ঐখোয়না খ্বাইদগী অহানবা ওইনা, রাজ্য, মরী লৈনবা মন্ত্রী অমসুং মীরমদা লৈবা ভারত মচাশিংগা খন্ন-নৈনখি। মসিগী খন্ন-নৈনবগী থৌওং অসিনা দোক্যুমেন্ত অসিবু হীরম খুদিং মনুং চলহনবা ওইহনগনি”, হায়না দি.এস.তি.গী এদভাইজর অমসুং এস.তি.আই.পি. সেক্রেতরিএৎকী মকোক, দাঃ অখিলেশ গুপ্তনা হায়খি।
নেস্নেল দিজাজতর মেনেজমেন্ত ওথোরিতীগী হান্নগী মেম্বর, ওসীন দিভেলপমেন্ত বিভাগকী সেক্রেতরী অমসুং মালেমগী শক্নাইরবা সিস্মোলোজিস্ত, দাঃ হর্শ গুপ্তনা পান্দম য়েংদুনা য়াৎথোক্লবা থৌরাং অমসুং মেন পাৱগী তাইমলাইনগা পুনবা থবক ওইনা পাংথোকপগী মেকানিজম অমসুং সাইন্স অমসুং তেক্নোলোজীদা শেল থাদবা হেনগৎহন্নবা শেল-থুমগী থৌরাং য়াৎপগী তঙাই ফদবা লৈবগী মতাংদা মিৎয়েং চঙখি।
য়ু.এস.এ.গী হার্ভার্দ কেনেদী স্কুলগী সাইন্স অমসুং তেক্নোলোজীগী অখঙ-অহৈ, প্রোফঃ শীলা জাসানোফনা সাইন্স, মীওইবা খুন্নাই অমসুং ইথিক্সকী থৌদাংশিং অসিসু লৈবাক খুদিংগী ওইনা য়াম্না মরু ওই অমসুং পোলিসী অসিনা মসিগী মমি তাহনগদবনি হায়খি।
রাজ্য সভাগী হান্নগী সেক্রেতরী জেনেরেল অমসুং য়ু.পি.গী চীফ সেক্রেতরী, শ্রী য়োগেন্দ্র নারাইন্না রিসর্চকী থৌওং অসিবু য়েংশিনগদবা সুপর্ভাইজরশিংগী ত্রেনিং তৌবগী তঙাই ফদবা অমসুং ইন্সতিত্যুসনশিংগী তেংবাংনবগী থৌওংবু মপাঙ্গল কলহনবগী মতাংদা মিৎয়েং চঙখি।
ইন্দিয়ন ইন্সতিত্যুৎ ওফ সাইন্সকী হোনোরেরী প্রোফেসর, অজয় সুদনা লৈবাক অসিগী একাদমিশিংগী থৌদাংশিং খন্নবগী তঙাই ফদবগী মতাংদা মিৎয়েং চঙলদুনা একাদমিশিং, মরু ওইনা সাইন্স দিপ্লোমেসী, অসিবু হেন্না কুপথবা মওংদা শরুক য়াওহন্দুনা মখোয়বু থবক কনবা ওইহন্দুনা মখোয়না নীংথিবা মওংদা তেংবাংহনবগী মরু ওইবগী ৱাফমসু ফোংদোকখি।
ইন্দিয়ন ইন্সতিত্যুৎ ওফ মেনেজমেন্ত, অহমেদবাদকী হান্নগী প্রোফেসর অমসুং গ্রাসরুৎ ইন্নোভেসন্দা মালেমগী শক্নাইরবা মীওই, প্রোফঃ অনিল গুপ্তনা আর্তপু সাইন্সকা নক্ননা পুরকপগী মরু ওইবা অমসুং ইন্সতিত্যুসনশিংদা চৎনবীগী থৌদাংশিংগী মতাংদা মিৎয়েং চঙখি। মহাক্না লৌশিং পীবা খুদিংমকপু শক-খঙবগী অমসুং কৃষি বিগ্যান কেন্দ্র, ইন্দিয়ন রেলৱেজ অমসুং পোস্ত-ওফিসকুম্বা হান্ননা লৈরবা নেৎৱর্কশিংগী খুত্থাংদা মীয়ামদা নুংতিগী ওইনা পাউ ফাওবগী মতাংদা মিৎয়েং চঙখি।
মমিং লৈরবা ইনভাইরনমেন্তলিস্ত অমসুং সেন্তর ফোর সাইন্স অমসুং ইনভাইরনমেন্তকী দাইরেক্তর জেনেরেল, দাঃ সুনিতা নারাইন্না সোসাইতেল সাইন্সকী মাইকৈদা চঙশিনবগী তঙাই ফদবগী মতাংদা পল্লদুনা সাইন্স অসি হীরমশিংগী মনুং চলহনবগী থৌওং হেনগৎহনগদবনি হায়খি। “ভারতকী সাইন্সকা মীয়ামগা মরী লৈনহনবা অসি ঈশিং ইচাউ অমসুং সাইক্লোনগী মরমদা হান্ননা হায়দোকপা থৌওং অসিগুম্না থৌওংশিং অসিগী চাং হেনগৎপগী তঙাই ফদবা লৈ”, হায়না মহাক্না মখা তাখি।
ইন্দিয়ন ইন্সতিত্যুৎ ওফ এদভান্স স্তদীজকী দাইরেক্তর, মকারন্দ আর. পরাঞ্জপেনা পোলিসী অসিদা থকশি খাসি য়াওহনবা অমসুং লৈবাক শিনবা থুংনা অফবা তৌবগী চৎনবী অমা লৈহনবগী তঙাই ফদবগী মতাংদা ৱাফম ফোংদোকখি।
মিচিগান য়ুনিভর্সিতীগী পব্লিক পোলিসীগী প্রোফেসর, সাইন্স, তেক্নোলোজী অমসুং পব্লিক পোলিসী প্রোগ্রামগী দাইরেক্তর, শোবিতা পার্থাসারথীনা খুন্নাই, অকোয়বা অমসুং শেন্মিৎলোনগী মরক্তা মান্নবা খল অমা থম্বগী মতাংদা ফোংদোকখি। “গ্রাসরুৎ ইন্নোভেসন অমসুং নাৎকী লৌশিং অসি ভারতকী মপাঙ্গলনি অমসুং মসিনা খুদোংচাদবা কয়াগী ৱারোইশিন পুরকই। গ্রাসরুৎ ইন্নোভেসনশিংদা নুপীশিংনা অচৌবা থৌদাং লৌই অমসুং মখোয়গী থৌদাং অসি মশক খঙবীদগনি”, হায়না মহাক্না ফোংদোকখি।
হিমালয়ান ইনভাইরনমেন্তেল স্তদীজ অমসুং কঞ্জর্ভেসন ওর্গনাইজেসন (ঐচ.ই.এস.সি.ও.)গী ফাউন্দর, দাঃ অনিল প্রকাশ জোশীনা অয়াম্বা মীশিংনা খুঙ্গংদা লৈবা ভারতকুম্বা লৈবাক্তদি পোলিসী অসিনা মখোয়গী অপাম্বা অমসুং তঙাই ফদবশিংগী মমি তাগদবনি। “নাৎকী লৌশিং অসিবু সাইন্তিফিক ওইবা মওংদা অচুম অরান থীদোকপগী তঙাই ফদবা লৈ”, হায়না মহাক্না মখা তাখি।
শক্নাইরবা ফেল্লো অমসুং ওবজর্ভর রিসর্চ ফাউন্দেসন (ও.আর.এফ.)কী ন্যুক্লিয়র অমসুং স্পেস পোলিসী ইনিসিএতিবকী মকোক ওইরিবা দাঃ রাজেশ্বরি রাজাগোপালন্না শেল-থাদবা অমসুং মসিগী কান্নবশিংবু মতম নাইনা য়েংশিনবগী খুদোংচাবা লৈগদবনি অমসুং পোলিসী অসিনা ব্রেন-দ্রেনবু হন্দোকহনবা অমসুং খ্বাইদগী ফবা ব্রেনশিংবু খাক্তুনা থম্বা অমসুং অতোপ্পশিংবু লৈবাক অসিদা অমুক্কা হন্না হল্লকহন্নবগী মতাংদা খন্নগদবনি হায়খি।
দ্রাফ এস.তি.আই.পি. অসি ভারত সরকারগী (জি.ও.আই.)গী প্রিন্সিপাল সাইন্তিফিক এদভাইজর (পি.এস.এ.)গী লোইশঙ অমসুং সাইন্স অমসুং তেক্নোলোজী বিভাগ (দি.এস.তি.)গী পাউতাক্কা লোয়ননা দাঃ অখিলেশ গুপ্তনা লুচিংবা এস.তি.আই.পি. সেক্রেত্রিএৎনা পুথোকপনি। মসিগী দ্রাফ এস.তি.আই.পি. অসি মীয়াম্না য়েংনবা হায়দুনা দিসেম্বর ৩১, ২০২০দা পুথোকখি। মদুদগী হৌনা, দ্রাফ শেম্লবা মতুংগী খন্ন-নৈনবগী থৌরম মশিং কয়া অমা পাংথোক্তুনা ৱাহৌদোক অমসুং পাউতাক কয়া কৌখ্রে। মথংগী চয়োল অনি অসিদা খন্ন-নৈনবগী থৌরম কয়া পাংথোকপগী থৌরাং লৈরি। পাউতাক লৌবগী অরোইবা নুমিৎ অসি জনুৱারি ৩১, ২০২১ ফাওবা শাংদোকখ্রে।
******
(Release ID: 1691964)
Visitor Counter : 85


text:
ঙাকশেল মন্ত্রালয়
দি.আর.দি.ও.না এম.ও.আর.তি.ঐচ.কা লোয়ননা জিও-হাজার্দ মেনেজমেন্তকীদমক ফ্রেমৱার্ক সহি তৌনখ্রে
Posted On:
20 JAN 2021 7:39PM by PIB Imphal
দিফেন্স রিসর্স এন্দ দিবলপমেন্ত ওর্গানাইজেসন (দি.আর.দি.ও.)না মিনিস্ত্রী ওফ রোদ ত্রান্সপোর্ত অমসুং হায়ৱেজ (এম.ও.আর.তি.ঐচ.) গা লোয়ননা ঙসি তেক্নিকেল একচেঞ্জ মরী ফগৎনবা অমসুং জিও-হাজার্দ মেনেজমেন্তকীদমক লেঙদবা মতেং পীননবা মেমোরেন্দম ওফ আন্দরস্তেন্দিং (এম.ও.য়ু.)গী ফ্রেমৱার্ক অমা সহি তৌনখ্রে। ঙসি সহি তৌনখিবা এম.ও.য়ু. অসি দি.দি.আর.অমসুং.দিগী সেক্রেতরী অমসুং দি.আর.দি.ও.গী চেয়রমেন দাঃ জি. সাথীশ রেদি অমসুং এম.ও.আর.তি.ঐচ.কী সেক্রেতরী শ্রী গিরিধার অরামানেগগী মরক্তনি। এগ্রীমেন্ত অসিগী মতুং ইন্না, দি.আর.দি.ও. অমসুং এম.ও.আর.তি.ঐচ.না ও-হাজার্দ মেনেজমেন্তগী মরী লৈনবা মফমশিংদা অমগা অমগদা মতেং পীনগনি। অহানবা খোঙথাং ওইনা লৈবাক অসিগী চীং কিনথবদা শোকহনদগী ঙাকথোনবা থবক পায়খৎপা অমসুং নেস্নেল হায়ৱেজদা মহৌশাগী ওইবা অমাং-অতা থোক্লকপদা লৌখৎকনি।
দি.আর.দি.ও.গী দিফেন্স জিও-ইনফোর্মেতিক্স রিসর্স এস্তাব্লিসমেন্ত (দি.জি.আর.ই.) অসিনা লমহাংশিং অমসুং উন কিনথবা থোকহনবা অসিদা য়েংশিনবা অমসুং য়াম্না লুবা তেক্নোলোজি হেনগৎহনবা অসিদা থবক তৌই। দি.জি.আর.ই. থোইদোকপা ওইরিবা অসি মেপ্পিং, ফোরকেস্তিং, চীং কিন্থবা য়েংশিনবা অমসুং হন্থহনবা লোয়ননা হিমালায়াগী লমহাংশিং অসি নেস্নেল হায়ৱেজ অমসুং শুরুং য়াওনা শেমধোক্তুনা শিজিন্নবা অসিনি। তেরেন অমসুং মোদেল্লিং তম্বা অসিনা দি.জি.আর.ই.গী মরু ওইবা ললনি, হায়রিবা অসিনা মরুওইবা থৌদাং লৌদুনা মফম চাদবা লমহাংদা লম্বী শেম্বা অমসুং থৌরাং লৌখৎপদা মতেং পাংলি।
হায়রিবা অসিনা য়ারি মদুদি দি.আর.দি.ও.গী থবকশিং অসি লৈবাক অসিগী মফম কয়াগী নেস্নেল হায়ৱেজদা চীং কিন্থবা, উন কিন্থবা অমসুং অতৈ মহৌশাগী ওইবা মরমশিং অসিদা খোঙথাং কয়া অমা লৌখৎতুনা শিজিন্নবা অসিনি।
মফম খরদা য়াম্না লুবা উন কিন্থবা/জিও-হাজার্দ, থৌরাং, দিজাইন্নিং অসি লৌখৎলি হায়রিব অসি মশক খঙদোকপা অমসুং নেস্নেল হায়ৱেজ অসিগী জিও-হাজার্দ অসি হন্থনবা খোঙথাং কয়া অমা লৌখৎপদা য়েংশিনবা অসিনচিংবা।
****
(Release ID: 1690754)
Visitor Counter : 48


text:
লখিপুরওনলাইন নিউজ দেস্কঃ
রাইজিং ক্লাব তলেনখুন না শিন্দুনা নভেম্বরগী তাং ২২ নোংমাইজিং নুমিৎ ১২৮২ নম্বর মনিপুরী এল পি স্কুলদা পাঙথোকখিবা থৌরম অমদা ঐইচএসএলসি অমসুং হায়ার সেকেন্দরী পরিক্ষাদা ফার্স্ট দিবিজন ফংলকপা মহৈরোইশিং অমসুং চহি অসিগী মেদিকেল চাংয়েংদা মায়পাক্লকখ্রবা মোঃ ফৈজুল হোক অদুগা এম এ মনিপুরী দা সনা মেদেল গা লোয়ননা "কাছার জিলাগী মৈতৈ পাঙলগী খুনুং ঈসৈ নৈনবা" হায়বা হীরমদা দোক্তরেত দিগ্রীসু ফংখ্রবী টি এম নজিরা বেগম অমসুং মনিপুরী সাহিত্যগী লমদা মমিং লৈরবা কবি সাজবম তাহির আলি দা মহাক্কী মনিপুরী সৈরেং লাইরিক "লাক্কনি অমুক হন্না" অসিদা "ক্ষেত্রী নলীনী সাহিত্য মনা ২০২০" অমসুং "মাইবম ওংবী বিমোলা দেবী সাহিত্য এৱার্দ ২০২০" ফংখিবা অসিদা ক্লাব অসিনা হরাও তয়াম্বা ফোঙদোকখ্রে।
হাজী আব্দুল আহদ না মীফম মপু ওইদুনা পাঙথোকখিবা থৌরমসিদা বসির আহমদনা মীয়াম্বু তরাম্না ওকখি। ক্লাব অসিগী মরমদা নিজাম উদ্দিননা ৱাহৈ খরা থমখি। থৌরমসিদা পোথারবা হেদমাস্টর হাজী রিয়াজ উদ্দিন চৌধুরী, পাঙগল লনগৈলুপকী প্রেসিদেন্ট মো আব্দুল বারী খান, এনজি ব্রজকিশ্বোর, জহির উদ্দিন, এস রহমত আলী, নাজিম উদ্দিন, সিদ্দিক অহমদ অমসুং জিয়াউল হোক নচিংবা মীওইশিংনা শরুক য়াখি।
থৌরমদা পুন্না মহৈরোই ১৬ তা হরাও তয়াম্বা ফোঙদোকখি। (PAO ASI YOUTUBE TA YENGBIYU)


text:
ইপসাগী লুপা ফুদোংবা থৌরম পাঙথোকখ্রে
ইম্ফাল, সেপ্টেম্বর ১৪ : ইন্টার্নেসনেল পিছ এন্দ সোসিয়েল এদভন্সমেন্ট (ইপসা) না শাফোংলকখিবা চহী ২৫ মপুং ফারকপগী লুপা ফুদোংবগী থৌরম ঙসি থাংমৈবন্দগী দিএম য়ুনিভার্সিটি কেম্পাসতা লৈবা ইমা খুন্থোকহানবী শঙলেন্দা পাঙথোকখ্রে। থৌরম অদুগী চীফ গেষ্টকী ৱারোল পীরদুনা জেনিমসকী ডাইরেক্টর দাক্তর দেবেন লাইশ্রমনা ইপসানা চঙশিল্লিবা থবক থৌরমশিং মথং মথং মায় পাক্না পাঙথোকপা ঙম্বা ওইবীয়ু হায়না ফোঙদোকপগা লোয়ননা থৌরম অসিদা চীংতম ইচিন ইনাও পুন্না হরাও তয়াম্না শরুক য়ামিন্নবা উবসি য়াম্না নুংঙাই হায়খি।
ইপসাগী প্রেসিদেন্ট তৌরাংব্রম বিরজিৎনা হায়, হৌজিক হৌজিক ইন্দিয়া লৈঙাক্না অৱাং নোংপোক ষ্টেটশিং মরুওইনা মণিপুরদা তুহৎপীবা মানবগী থৌওং কয়া লেপ্তনা চত্থরকপা লেপত্রি। হন্দক্তসু ইন্দিয়া লৈঙাক্কী য়াথং মতুংইন্না অৱাং নোংপোক্কী ষ্টেটশিংদা নম্ফুদা হিন্দি লোল তম্বীগদবনি হায়বসিনা ষ্টেট ষ্টেটশিংগী লৈজরম্বা ইরোল ইয়েকশিং নমশিনবা মানবা থৌওং চত্থরকপা অসিমক লমদম অসিগী মীয়ামগী খ্বাইদগী লাইবক থিবনি। থৌওং অসিমক ইপসানসু অকনবা মওংদা কন্দেম তৌই। অৱাং নোংপোক্কী ষ্টেটশিংদা হিন্দি লোন তমগদবনি হায়বসি লৈরিবা ষ্টেটশিং অসিগী খুনাই অসিবু থৌওই উশিত্তবনি হায়বসি ময়েক শেংনা তাক্লি।
মহাক্না হায়, ইন্দিয়ানগী চহী ৭৫ শুবগী থৌরম পাঙথোরকপগী মনুং চন্না ইন্দিয়া লৈঙাক্না ষ্টেট ষ্টেটশিংদা ইন্দিয়াগী ফ্লেগ চীংখৎতুনা থৌরম পাঙথোক্নবা য়াথং পীরকখি। ইন্দিয়াদা তিল্লুবা অমা ওইনা ইন্দিয়াগী নিংতম্বা নুমিৎ থৌরম অসি ইকায়খুম্নবা ফাওই। অদুবু চহী লীশাং শিৎনা আগস্ট ১৩ দা ল্পেনা পাঙথোক্তুনা লাকপা অথৌবশিংগী নিংশিং থৌরম অমদি মথংগী নুমিৎ আগস্ট ১৪ গী মণিপুরগী নিংতম্বগী নুমিৎ ফাওবা কোনশিন্দুনা য়ুমথোং খুদিং ইন্দিয়াগী ফিরাল পায়হনখিবা অদুমক অকনবা মওংদা নুংঙাইতবা ফাওই।
আগস্ট ১৩ অসিদি এঙ্গলো মণিপুরী ৱারদা থৱায় থাখ্রবা অথৌবশিংগী মফমদা হৈ লৈ কৎতুনা ইকায়খুম্নবা উৎলিবনি। মসিবু থরৱায়না ইন্দিয়াগী নিংতম্বগী নুমিৎক থৌরমগী মনুং চলহনখিবা অদুমক লাইবক থিবনি। লোয়ননা আগস্ট ১৪দা পাঙথোক্নরিবা মণিপুরগী নিংতম্বা নুমিৎ থৌরম চহী কয়াগী মমাঙদগী পাঙথোক্তুনা লাকখি অদুবু চহী অসিগী ওইনদি লোঞ্জা লোনথুপ্নবা মানবা মওংদা অথিং অরাক পীখিবা অদুসু অকনবা মওংদা কেন্দম তৌই। লাক্কদবা চহীশিংদসু অসিগুম্বা থৌওং লৈঙাক্না চত্থরোইদবনি।
লমদম অসিগী মীয়াম্না চহী কয়াগী মমাঙদগী তান্দুনা লাকপা দিমান্দ ইন্নার লাইন পার্মিৎ (আইএলপি) সিষ্টেম অসিখক নত্তনা য়েলহৌ ফুরুপ অসি কন্নবা লম্বী লৈত্রি। অদুবু সিষ্টেম অসিগী বেজ এয়ার ১৯৬১ ওইহনখিবা অসিমক লৈঙাক অসিনা লমদম অসিগী করিমত্তা খন্দবা থৌওংনি। লৈঙাক্না ফীরেপ অসি লৌরমদাইদা জেসিআইএলপিএস অমদি লমদম অসিগী মীয়াম অমত্তা তান্নরমদবা অসিসু লাইবক থিবনি। লৈঙাক্কী থৌওং অসিদি চহী কয়াদগী আইএলপিগী বেজ এয়ার ১৯৫১ ওইগদবনি হায়না ইনৌ হৌদুনা লাকখিবা লমদম অসিগী মীয়াম অমদি হান্নগী লৈঙাকপু উশিৎ থওইদবনি হায়না লৌই হায়নসু মহাক্না মখা তানা ফোঙদোকখি।
থৌরম অদুগী নুংগী ওইবা ৱারোল পীরদুনা ইপসাগী জেনারেল সেক্রেটারি দব্লিয়ু গুনেশ্বরনা হায়, ইপসানা শাফোংলকপদগী ঙসি ফাওবা লেপ্পা লৈতনা লৈপাক্কী লুর লুরবা তম্ফম কয়অ অমদি কংলৈপাক অসিদা থোক্লিবা থৌদোক ৱাথোক কয়াদা শরুক য়াদুনা লাকপগা লোয়ননা ঙসি ইপসা চহী ২৫ মপুং ফারে।
ৱাখল্লোন মান্নবা ফেমিলি ওর্গানাইজেসন লুপ নিপাননা পুনশিন্দুনা জষ্টিস কম্মিটি ওন এঙ্গলো মণিপুর ৱার ১৮৯১ মার্টিয়ার্স এন্দ ফ্রিদম ফাইটার্স কংলৈপাক কৌবা এপেক্স বোদি অমা শেমগৎতুনা ১৮৯১ গী এঙ্গলো মণিপুরী ৱারদা ইরৈপাক্কীদমক্তা থৱায়না পোন্থা পীখ্রবা অথৌবা ইপা ইপুশিংগী খোঙ্গুল লীদুনা ঙসিগী মীরোল অমদি তুংগী মীরোরদা খঙহৌননবগীদমক্তা পুৱারিগী শিংখোং থিবা হৌরক্তুনা মীয়ামদা খঙহল্লক্লি হায়খি।
ইপসানা লীশাং শীৎনা চত্থরকপা থৌরমগী মনুং চন্না হন্দকসু কংলৈ পুৱারি খোঙ্গুল লীবা’ খোঙচৎ অমা আসামগী মফমশিং চৎলুই। লক্ষিপুর কাছার, জারিবোন লালা হাইলাকান্দি, অৱাপলি কমাংখা হায়রিবা মফমশিংসিদা চৎতুনা চোইনা চোইনা খুন্দা লৈতাখ্রবা ঈগী মরী ইরৈচাশিংবু উনদুনা পুকমেন পাওমেন্নরুই। ইপসাগী পান্দমদি ইরৈচা পুম্নমক মীওৎ মীতৈ লতবা মীওইবা খুদিংমক নুংশি চান্নবা হিংমিন্নবা খুনাই অমা অমসুং অমত্তা ওইবা শক্তম য়োকখৎপগা লোয়ননা মোঙ্গোলোইদ ওইবা মচৎ মনাৎ ঙাক্না চৎপা অসিনি। অদুনা মীগা মীগগী মরক্তা মান্নবা থাক লৈহন্নবা হোৎনদুনা লাকপা লুপ অমনি।
ইপসানা য়াম্না লুম্না লৌবা কংলৈপাক মণিপুর ইরৈপাক ইরমদম অসিগী নিংথৌরোল ৭৬ না শীজিন্নরম্বা পোলিটিকেলগী ওইবা ফিরালগী মরমদা ২০১০ গী জানুয়ারী ১০ দা ষ্টেট গেষ্ট হাউসতা অচৌবা সেমিনার অমা শিনখি। মদুতা নত্তনা ইং ২০১০ গী আগস্ত ২১ দা জিএম হোল ইম্ফালদা লৈপাকসিগী অখঙ অহৈশিং অমদি মীয়ামগী ওইবা মীফম অমা পাঙথোক্তুনা য়ানরবা মতুং ইং ২০১৭গী আগস্ট ১৪ দা মণিপুর য়ুনিভার্সিটিদা য়েৎনবা লৈত্রবা কংলৈপাক্কী ‘ফিলাল লাইরিক’ ইপসানা ফোঙখি।
ইং ১৮৯১ গী এঙ্গলো মণিপুরী ৱারদা ইরৈপাক ইরমদম কংলৈপাক্না লোইলম শন্দোকপা বৃটিশকী মখুৎতা মীখা পোনখিবা নুমিৎপু দার্ক দে ওবজার্বেসন মণিপুর লোষ্ট হার সোভরেন্টি হায়দুনা এপ্রিল ২৭ তা লীশাং শিৎনা চহী খুদিংগী পাঙথোক্তুনা লাক্লি। চহী ৫৬ বৃটিশকী মখাদা প্রোটেক্তোরেৎ ষ্টেট ওইনা লৈরবা মতুং ইং ১৯৪৭ গী আগস্ট ১৪ গী অহিং নোংয়াইদা কংলৈপাক মণিপুরবু বৃটিশকী মখুৎতগী লোইলম থাদোকপীরমদুনা নিংখা তম্বা মরোমদোম লেপচখিবা নুমিৎ ১৯৪৭ গী আগস্ট ১৪ অসিবুসু ইবুধৌগী তুথুপ মপান য়েকপা ফিরাল চীংখৎতুনা লীশাং শিৎনা পাল তৌদুনা লাকখি হায়না ফোঙদোকখি।
থৌরম অদুদা ইপসাগী চীফ এদভাইজর ঐচ ইবোতোম্বী খুমন, য়ুসিএমগী প্রেসিদেন্ট জয়চন্দ্র কোন্থৌজম, মাও য়ুনিয়ন ইম্ফালগী প্রেসিদেন্ট দাক্তর পুনি লোসি, তাংখুল নাগা ফুতটহিলস ওর্গানাইজেসনগী ভাইস প্রেসিদেন্ট আরভি সোন জিমিক আইমোল ট্রাইব য়ুনিয়নগী প্রেসিদেন্ট আরতি অখেল আইমোলনা গেষ্ট ওব ওনার ওইনা শরুক য়াখি। তোঙান তোঙানবা ফুরুপ অমদি সিএসওশিংগী লুচিংবগী মীহুৎশিংদা খুদোল পীদুনা ইকায়খুম্নবা উৎখি।
সোর্স: সঙাই এক্সপ্রেস


text:
ভারত ইমানা য়াইফরে! ভারত ইমানা য়াইফরে!
ত্রিপুরাগী রাজ্যপাল শ্রী সত্যদেব আর্য়জী, লমদমসিগী নহা অমসুং শক্তি লৈবা মুখ্য মন্ত্রী, শ্রী বিপ্লব দেবজী, ত্রিপুরাগী হান্নগী মুখ্য মন্ত্রী, শ্রী জিশ্নু দেব বর্মাজী, ঐহাক্কী কেন্দ্রগী মন্ত্রী মন্দলদা লৈরিবা মরুপ, ইচন প্রতিমা ভৌমিকজী, শ্রী জ্যোতিরাদিত্য সিন্ধিয়াজী, রাজ্য সরকারগী মন্ত্রী, শ্রী এন্সী দেব বর্মাজী, শ্রী রতনলাল নাথ জী, শ্রী প্রঞ্জিৎ সিন্ধা রাইজী, শ্রী মনোজ কান্তি দেব জী, মীয়ামগী অতোপ্পা মীহুৎশিং অমসুং মশিং য়াম্না লেংবীরক্লিবা ঐহাক্কী নুংশিরবা ইচিল ইনাওশিং!
শবাই কে নমোস্কার। শকল কে দু হজার বাইস বর্সর ওনেক-ওনেক শুভেছা। জাতৌনো খুনুমখা। জান্তোনো বিশী কান্তালনী খা কাহাম য়াফর ঔ। চহি হৌরকপমক্তদা ত্রিপুরাবু ইমা ত্রিপুর সুন্দরীগী থৌজালদগী ঙসি হরাওনীংঙাই ওইরবা থৌওং অহুম ফংলে। অহানবা থৌরম – কন্নেক্তিবিতীগী, অনিশুবা থৌরম –বিদ্যাজ্যোতি মিশন ১০০ স্কুলশিংগী অমসুং অহুমশুবা থৌরম – ত্রিপুরা গ্রাম স্মৃধী য়োজনাগী। ঙসি অসিদা লুপা করোর কয়াগী প্রোজেক্তশিং শঙ্গাবগা লোয়ননা উরেপ উয়ুং তম্লি। অসিগুম্লবা থৌরম অহুমসিগীদমক্তা অদোম খুদিংবু ঐহাক্না থাগৎচরি অমসুং য়াইফ পাউজেল পীজরি।
মরুপশিং,
২১শুবা চহি-চাগী ভারতনা মীওই খুদিংগা লোয়ননা পুম্নমক্কী চাউখৎপা অমসুং পুম্নমক্কনা হোৎনমিন্নবগী মন্ত্রগা লোয়ননা মাং থানা চঙশিল্লি। রাজ্য খরনা শোত্থদুনা লৈহৌবা, রাজ্যগী খরগী মীওইশিংনা তঙাই ফদবা খুদোংচাবশিংগীদমক্তা ৱানা ঙাইবা, অসিগুম্বা খল মান্নদনা চাউখৎপসি লৈবাক্কীদমক্তা মতিক চাবা থৌওং নত্তে, মসি চুমদে। ত্রিপুরাগী মীয়াম্না দিকেদ কয়াদগী অসিগুম্বা ফিভম উদুনা অমসুং থেংনদুনা লাক্লি। মমাংদদি, মফমসিদা শেঞ্জা থুমজাগী গারীনা লেপ্পা লৈতনা চেল্লম্মি অমসুং চাউখৎপগী গারীনা ব্রেক ফাদুনা লেপ্তুনা লৈরম্মি। মমাংগী সরকারদা ত্রিপুরাগী চাউখৎপগী মিৎয়েং অমত্তা লৈরমদে, চাউখৎহনগে হায়বগী ৱাখলসু খল্লমদে। লাইরবা অমসুং শোত্থবা হায়বসি ত্রিপুরাগী মরাইবক্তা ইদুনা লৈরম্লবগুম্নি। অসিগুম্বা ফিভমশিং অসি হোংদোক্নবগীদমক্তা ঐহাক্না ত্রিপুরাগী মীয়ামদা হিরা (ঐচ.আই.আর.এ.) পীগনি হায়না ৱাশকখিবনি। ঐচ.না হাইৱে, আই.না ইন্তর্নেত, আর.না রেলৱেজ অমসুং এ.না এয়রৱেজ হায়বনি। ঙসিদি, হিরা মোদেলগী মতুং ইন্দুনা ত্রিপুরানা ইশাগী কন্নেক্তিবিতী ফগৎহল্লি, ইশাগী কন্নেক্তিবিতী হেনগৎহল্লি। ঐহাক্না মফমসিদা লাক্ত্রিঙৈগী মমাংদা মহারাজ বির বিক্রম এয়রপোর্তকী নৌনা শঙ্গাবা তর্মিনেল বিলদিং অমসুং অতোপ্পা খুদোংচাবশিং য়েংবা চৎলুই। ত্রিপুরাগী সংস্কৃতি, মফমসিগী হেরিতেজ, মফমসিগী আর্কিতেকচরবু এয়রপোর্ত্তগী কুমথরকপা পেসেঞ্জর খুদিংনা ইহানা হান্না উগনি। ত্রিপুরাগী মহৌশাগী ফজবা ওইরো, উনাকোতি চিঙগী ত্রাইবেল মরুপশিংগী কলা ওইরো, নুংগী মীতমশিং ওইরো, এয়রপোর্ত্তা মপুং ওইবা ত্রিপুরা লৈবগুম্না তৌই। খুদোংচাবশিংগী মতাংদা য়েংলুরগদি, মহারাজা বির বিক্রম এয়রপোর্তনা হান্নগা চাংদম্নবদা শরুক অহুম হেন্না চাউবগুম্লে। হৌজিক্তি, মফমসিদা প্লেন দজন অমমুক খাম্বা য়ারগনি। মসিনা ত্রিপুরা খক নত্তনা অৱাং-নোংপোক পুনবগী কন্নেক্তিবিতী হেনগৎহনবদা য়াম্না তেংবাংগনি। মফমসিগী দোমেস্তিক কার্গো তর্মিনেল অমসুং কোল্দ স্তোরেজকী থবকশিং লোইশিল্লকপা মতমদা অৱাং-নোংপোক্কী কারবারদা অনৌবা পাঙ্গল হাপকনি। ঐখোয়গী মহারাজা বির বিক্রম্না মহৈ-মশিং, আর্কিতেকচরগী মতাংদা ত্রিপুরাবু অনৌবা থাক্তা পুখৎপীরমখিবনি। ঙসিদি, মহাক্না ত্রিপুরাগী চাউখৎপা অমসুং মফমসিগী মীয়াম্না পাংথোক্লিবশিং উবদা য়াম্না হরাওরমগনি।
মরুপশিং,
ঙসিদি, ত্রিপুরাগী কন্নেক্তিবিতী হেনগৎহনবগা লোয়ননা মসিবু অৱাং-নোংপোক্কী গেতৱে ওইহন্নবা থবক কয়াসু খোঙজেল য়াঙনা পায়খৎলি। শোরোক, রেল, নোংথক নত্ত্রগা ঈশিং লম্বীগী কন্নেক্তিবিতী ওইরো, ঐখোয়গী সরকারনা মতমগা চুনবা ইনফ্রাস্ত্রকচরদা অসুক য়াম্না মিৎয়েং চঙলিবা অসিগুম্না মমাংগী সরকারনা কৈদৌনুংদা পায়খৎলম্বা লৈতে। ঙসিদি, ত্রিপুরানা হায়রিবা সেক্তরশিং অসিদা কারবারগী অনৌবা হব অমা ওইরক্লি, ত্রেদ কোরিদোর অমা ওইরক্লি। শোরোক অমসুং রেলৱেগা মরী লৈনবা প্রোজেক্ত দজন কয়া অমসুং বাঙ্গলাদেশকা খুৎশম্ননা পায়খৎপা ইন্তর্নেস্নেল ৱাতরৱে কন্নেক্তিবিতীনা মফম অসিবু নৌনা শেমদোকপা হৌরবনি। ঐখোয়গী সরকারনা অগর্তালা-অখোরা রেল লম্বীবু অথুবা মতমদা লোইশিন্নবা কন্না হোৎনরি।
ইচিল ইনাওশিং,
কেন্দ্র অমসুং রাজ্যগী সরকারনা চাউখৎ-থৌরাংবু খ্বাইদগী অৱাংবা থাক্তা থম্লকপা মতমদা, চাউখৎপগী খঙজেলসু দবল ওই। মরম অদুনা, মতাং অসিদা দবল ইঞ্জিনগা চাংদম্নবা য়াবা অমত্তা লৈতে। দবল ইঞ্জিন সরকার, হায়বদি ফেসিলিতীশিংবু নীংথিনা শিজিন্নবা, মীয়ামগী অপাম্বা নীংথিজনা খঙবা, মীয়ামগী তৌবা ঙম্বগী মতিকপু খুমাং চাউশিলহনবা, সেবা তৌবগী ৱাখল্লোন লৈবা অমসুং খোঙফম চেৎপা হায়বনি। দবল ইঞ্জিন সরকার হায়বদি ৱারেপশিংগী মঙফাওনফম হায়বনি। অদুগা দবল ইঞ্জিন সরকার হায়বদি নুংঙাই য়াফনবগীদমক্তা মীয়াম পুন্না হোৎনমিন্নবা হায়বনি। ঙসি, মফমসিদা মুখ্য মন্ত্রী ত্রিপুরা গ্রাম স্মৃধী য়োজনা অমা হৌদোক্লিবা অসি পনখ্রিবা ৱাফম অসিগী খুদম্নি। য়ুম্থোং খুদিংদা থক্নবা তোতি ঈশিং ফংলকপা, লাইরবা খুদিংগী পক্কা য়ুম লৈরকপা অদুগা ঐহাক্না প্রোজেক্তশিং অসিগী বেনিফিশরী খরগা উন্নখি। স্কিমশিং অসিদগী মখোয়না থেংনখিবগী মতাংদা নীংথিনা খঙনবা ঐনা স্কিমশিং অসি য়েংশিল্লম্লিবনি। ঐহাক্না নুপীমচা অমা থেংনখি। মহাক্না য়ুম অমা ফংবা হায়বসি শোইদ্রবনি, হৌজিক্তি থবক হৌবতা ঙাইরি, ফক্লাং খাগদবা ৱাৎলি। অদুবু মহাক্না অদুক্কী মতিক হরাওখি, হরাওমন্দনা মমিত্তগী মপী তারকপা লেপ্পা লৈখিদে। অসিগুম্বা হরাওবা অসিবু সরকারনা লৈবাক মীয়ামগীদমক্তা কত্থোক্লিবনি। ইমুং খুদিংগী মীওইগী মনাক্তা অয়ুশমান য়োজনাগী কার্দ পায়রকপা, অসিগুম্বা ইমুং অমগা ঐহাক্না উনখি। ইমুংদুগী মমা অমসুং নহা ওইরিবা মচানুপাদু কেন্সননা নাবনি। অয়ুশমান ভারত য়োজনাগী খুত্থাংদগী ইমা, মচানুপাগী পুন্সি কন্নবা চুন্নবা খুদোংচাবা ফংগনি। লাইরবশিংগী মনাক্তা ঙাকথোক্নবা চুংগোই লৈরগনি, অঙাং খুদিংনা মহৈ তম্বা ফংলগনি, লৌমী খুদিংগী কে.সি.সি. কার্দ লৈরগনি, খুঙ্গং খুদিংদা অফবা শোরোক লৈরগনি, অদুগা লাইরবশিংনা মশাদা থাজবগী চাং হেনগৎলগনি, লাইরবশিংগী পুন্সি মহিং লাইথোক্লগনি, ঐহাক্কী লৈবাক্কী মীয়াম খুদিংনা মপাঙ্গল লৈরগনি। অসিগুম্বা থাজবা অসিদা য়ুম্ফম ওইরগা ঐখোয় খুদিংনা নুংঙাই য়াইফগনি। মরম অদুননি, ঐখোয়না স্কিমগী বেনিফিশরী খুদিংদা ইশানা চত্তুনা য়ৌহনগদবনি অমসুং স্কিমশিংবু সেচ্যুরেসন তৌবগী মাইয়োক্তা চৎকদবনি হায়না লাল কিলাদা হায়খ্রিবা। অসিগুম্বা চহি অসিদা ত্রিপুরানা স্তেতহুদ ফংখিবগী চহি ৫০শুবা চহিদা খোঙদারক্লি। খুঙ্গং অমসুং লাইরবশিংগী য়াইফনবা পায়খৎলিবা স্কিমশিংবু মীওই খুদিংনা য়ৌহন্নবা হোৎনবদা ত্রিপুরানা লৈবাক্কী অতৈ রাজ্যশিংদগী হান্ননা মাংজিল থানা লৈরিবনি। গ্রাম স্মৃধী য়োজনানা ত্রিপুরাগী অসিগুম্বা রেকোর্দ অসিবু হেন্না ফগৎহল্লগনি। খুঙ্গং খুদিংগী লাইরবা ইমুং খুদিংদা খুদোংচাবা ২০দগী তাদনা শোইদনা ফংহনগনি। অসিগুম্বা পান্দম্বু ১০০%গী চাংবা ফংবা রাজ্যশিংদা লুপা লাখ কয়াগী ইন্সেন্তিবকী শেনফম পীগনি হায়বা ৱাফম অসিসু ঐহাক্না য়াম্না পামজৈ। মসিনা চাউখৎ থৌরাংগীদমক্তা য়াম্না ফবা চাংদম্নবা অমা লৈহনগনি।
মরুপশিং,
ঙসি ত্রিপুরাদা পাল্লিবা সরকার অসিনা লাইরবগী অৱাবা খঙই অমসুং মখোয়গী তেংবাংবগী অপাম্বা লৈ। ঐখোয়গী মীদিয়াগী মরুপশিংনা মসিগী মতাংদা ৱারী কয়া শাদে, মরম অদুনা ঐহাক্না খুদম অমখক থমজনীংই। ত্রিপুরাদা পি.এম. অৱস য়োজনা গ্রামিনগী থবক হৌখিবা মতমদা, সরকারগী কচচা য়ুমগী ৱাহন্থোক্কা মরী লৈননা শিংনবা অমা লাকখি। মমাংগী সরকারনা জিংঘনা কুপ্পা য়ুমশিংদি কচচা য়ুম হায়না লৌরোই হায়বা ৱাফম অমা লৈরমখি। হায়বদি, য়ুম মনুংনা কয়ামুক ফত্তবা ওইরবসু, ফক্লাং অদুসু লৈবাক্না খাবা ওইরবসু, অদুগা য়ুম্থক্না জিংধনা কুপ্লবদি, য়ুম অদু কচচানি হায়রোই হায়বসিনি। মসিনা মরম ওইদুনা, ত্রিপুরাগী মীয়াম কয়ানা য়োজনা অসিগী কান্নবা ফংদনা লৈরমখি। ঐহাক্কী মরুপ বিপ্লব দেব জীনা হীরম অসিগী মতাংদা ঐহাক্কী নাক্তা লাকখিববু ঐহাক্না থাগৎচনীংই। কেন্দ্র সরকারগী মমাংদা ৱাফম খুদিংমক মহাক্না থমখি, খুদমগা লোয়ননা থমখি। মসিগী মতুংদগী, সরকারনা কাঙলোনশিংদা অহোংবা পুরকখি, ৱাহন্থোকসু ওন্থোকখি অমসুং মসিনা মরম ওইদুনা ত্রিপুরাগী লাইরবা ইমুং লাখ ১গা লিশিং ৮০ হেনবনা পক্কা য়ুমগী মপু ওইবা য়াখি। হৌজিক ফাওবগী ওইনা, ত্রিপুরাগী মীওই লিশিং ৫০ হেনবনা পক্কা য়ুম ফংবসু হৌখ্রে। ইমুং লাখ ১গা মখায়দসু ময়ুম শানবা অহানবা ইন্সতোল্মেন্তসু হন্দক্তা থাদোকখ্রে। মমাংগী সরকারনা করম্না থবক তৌরম্মি অমসুং হৌজিক্কী দবল ইঞ্জিন সরকারনা করম্না থবক তৌই হায়বসিগী মতাংদা অদোম্না হেন্না খঙলবনি।
ইচিল ইনাওশিং,
সেক্তর অমা চাউখৎপগীদমক্তা মরী লৈনবা খুদোংচাবা লৈবগী তঙাই ফদবগুম্না মফমদুগী মীওইশিংনা থবক পাংথোকপা ঙম্বগী মতিক লৈবগী চপ মান্ননা তঙাই ফদবা লৈ। ঐখোয়গী তুংগী হৌরক্কদবা চারোন শুরোনশিংনা ঐখোয়দগী হেন্না মতিক লৈবা অসি হৌজিক মতমগী অপাম্বনি। মসি য়াম্না তঙাই ফদবনি। ২১শুবা চহি-চা অসিদা ভারতপু মতমগা চুনহনবা ঙমগদবা মিৎয়েং শানবা নহা লৈহন্নবগীদমক্তা অনৌবা এজুকেসন পোলিসীদা অনৌবা কাঙলোন কয়া চৎনহনখি। মসিদা লোকেলগী লোলদা মহৈ তম্বীবগী হীরমসু অহেনবা মিৎয়েং চঙখি। হৌজিক্তি, ত্রিপুরাগী মহৈরোইশিংনা মিসন-১০০ বিদ্যা জ্যোতি কেম্পেনগী কান্নবা ফংলগনি। স্কুলশিংদা লুপা করো কয়া থাদদুনা লৈহল্লিবা হৌজিক্কী মতমগা চুনবা খুদোংচাবশিংনা মহৈ তম্ববু হেন্না লাইথোকহল্লগনি অমসুং মহৈ তম্বগী খুদোংচাবা ফংবসু হেনগৎহল্লগনি। মরু ওইবা খোঙথাং অমা ওইনা, স্কুলশিংদা অতল তিঙ্করিং লেব, আই.সি.তি. লেব অমসুং ভোকেস্নেল লেব লৈহল্লিবা অসিদগী ত্রিপুরাগী নহাশিংনা ইন্নোভেসন, স্তার্ত-অপ অমসুং য়ুনিকোর্নশিংগা লোয়ননা আত্মানির্ভর ভারত অমা ওইহনবা ঙম্নবা শেম শারগনি।
মরুপশিং,
কোরোনাগী অসুক য়াম্না তাঞ্জা অসিদসু ঐখোয়গী নহাশিংদা খুদোংচাদবা নংহন্দনবগীদমক্তা ঐখোয়না থৌরাং কয়া পায়খৎখি। হয়েংদগী লৈবাক শিনবা থুংবগী চহি ১৫দগী ১৮ ফাওবগী মীওইশিংদা লেম্না তীকা কাপ্পগী থবক হৌরগনি। মহৈ তম্লিবশিংনা মীপায়বা পোক্তনা মহৈ তম্বা, পরিখা তাবা ঙম্বা হায়বসি য়াম্না মরু ওইবনি। ত্রিপুরাদা তীকা কাপ্পগী থবকসু য়াম্না কন্না পায়খৎলি। মীওই ৮০% হেনবনা অহানবা দোজকী তীকা কাপ্নখ্রে অমসুং মীওই ৬৫%না অনিশুবা দোজ কাপ্নখ্রে। চহি ১৫দগী ১৮ ফাওবগী তীকা থাবগী পান্দম্বু ত্রিপুরানা খোঙজেল য়াঙনা ফংবা ঙমগনি হায়বগী ঐহাক্না থাজবা থম্মি।
মরুপশিং,
ঙসিদি, দবল ইঞ্জিন সরকার অসিনা খুঙ্গং ওইরো, শহর ওইরো, পুম্নমক্কী অমসুং চাং মান্ননা চাউখৎহন্নবা কন্না হোৎনরি। লৌউ-শিংউবদগী হৌরগা উমংগী পোত্থোক, সেল্ফ হেল্প গ্রুপ্তগী হৌরগা সেক্তর খুদিংদা পায়খৎলিবা থবকশিং অসিনা ঐখোয়গী খোঙফম চেৎপা অসিগী খুদম্নি। অপিকপা লৌমী, নুপীশিং নত্ত্রগা উমংগী পোত্থোক্কী মখা পোঞ্জবা ঐখোয়গী ত্রাইবেল মরুপশিং ওইরো, ঙসিদি মখোয়বু অমত্তা ওইনা পুন্সিন্দুনা অচৌবা পাঙ্গল অমা শেম্লি। ঙসি, ত্রিপুরানা বেম্বু কুকিজ কুম্বা পেক তৌরবা পোত্থোক লোঞ্চ তৌরিবা অসিগী মরুমদা ত্রিপুরাগী ইমা-ইবেল, ইচে-ইচলশিংগী অচৌবা থৌদাং লৈরি। লৈবাকপু সিঙ্গল য়ুজ প্লাস্তিক্তগী নিংতম্বা ফংহনবগী হীরমদা ত্রিপুরাগী অচৌবা থৌদাং য়াওরি। মফম অসিদা শারিবা ৱাগী শুমচিৎ, ৱাগী বোতল অমসুং অসিগুম্বা ৱাগী পোত্থোকশিংগী মালেমদা চাউরবা কৈথেল অমা লৈরক্লি। মসিগুম্বা ৱাগী পোত্থোক পুথোকপদগী মরুপ লিশিং কয়াগী থবক লৈনরি। ৱাগা মরী লৈনবা আইন্দা অহোংবা লাকপদা খ্বাইদগী কান্নবা ফংখিবশিংদি ত্রিপুরাগী মীয়ামনি।
মরুপশিং,
ত্রিপুরাদা ওর্গানিক ফার্মিংগী মতাংদসু য়াম্না ফজবা মওংদা থবক পায়খৎলি। কিহোম ওইরো, মনম নুংশিবা চেঙ ওইরো, য়াইঙং ওইরো, মোরোক ওইরো, মসিগা মরী লৈনবা লৌমীশিংগীদমক্তা লৈবাক অমসুং মালেমদা য়াম্না চাউরবা কৈথেল অমা লৈরে। ত্রিপুরাগী অপিকপা লৌমীশিংগী পোত্থোকশিং অসি ঙসিদি কিসান রেলগী খুত্থাংদা অগরতালাদগী দিল্লী য়াওনা অতোপ্পা শহর কয়াদা অহোঙবা ভারাদা অমসুং মতম য়াম্না চঙদনা য়ৌবা ঙম্লে। মহারাজা বির বিক্রম এয়রপোর্ত্তা চাউরবা কার্গো সেন্তর অমা শারিবা অসিনা মফমসিগী ওর্গানিক ফার্মিংগী পোত্থোকশিংবু মীরমগী কৈথেল ফাওবা য়াম্না লায়না য়ৌহনবা ঙম্লগনি।
মরুপশিং,
চাউখৎপগী হীরম খুদিংদা ত্রিপুরানা মাংজিল থাবগী হৈনবী অমা ঙসি লৈরিবসি ঐখোয়না ঙাক্তুনা থম্বগী মথৌ তাই। লৈবাক্কী মীচম মীয়াম, লৈবাক্কী অথাপ্পা মফমশিংদা লৈরিবা মীওই খুদিংনা লৈবাক্কী শেন্মিৎলোন চাউখৎপদা শরুক য়ানবা মপাঙ্গল লৈবা হায়বসি ঐখোয়গী ৱারেপ্নি। অসিগুম্বা ৱারেপশিং অসিদগী ইথিল লৌরদুনা ঐখোয়না হান্নদগী শরুক অনি হেন্না থবক তৌবা তাবনি। অদোমগী থাজবা, নুংশিবা অমসুং থৌজানবীবা অসিনা ঐখোয়গী খ্বাইদগী চাউরবা লন্নি। ঐহাক্না ঙসি এয়র্পোর্ত্তগী লাকপা মতমদা মীওই খুদিংনা নুংশিনা কৌরকপশিং তাখি, উখি। অদোমগী অসিগুম্বা নুংশিবীবা অসিবু ঐহাক্না দবল ইঞ্জিনগী পাঙ্গল অসিগী মতুং ইন্না শরুক অনি থোক্না চাউখৎপগী মওংদা হন্দোক্কনি। অদুগা ত্রিপুরাগী মীয়াম্না নুংশিবীরিবা অসিমক তুংদসু লেংদনা অদুমক নুংশিবীগনি হায়বগী থাজবা থম্লি। ঐহাক্না অদোম খুদিংবু চাউখৎপগী প্রোজেক্তশিং অসিগীদমক্তা থাগৎপা ফোংদোক্লি। ইমা ত্রিপুরাশুন্দরির নিকোত, আপ্নার পরিৱারের শোমৃধী, উরাজ্যের শারবিক বিকাস কাম্না কোরছি কে ধনবাদ...জান্তোনী হম্বাই! ভারত ইমানা য়াইফরে!!!


text:
শেল-থুম মন্ত্রালয়
এ.দি.বি. অমসুং ভারতনা নোংচুপ বেঙ্গলদা পব্লিক ফাইনান্স রিফোর্মশিংগী মতাংদা দিজিতেল প্লেৎফোর্মশিংদা ইনোৎ হাপ্নবগীদমক $ মিলিয়ন ৫০গী লোন্দা খুয়েক পীনবা
Posted On:
02 DEC 2020 4:50PM by PIB Imphal
এসিয়ন দিবেলপমেন্ত বেঙ্ক (এ.দি.বি.) অমসুং ভারত সরকারনা ঙসি ফাইনান্সিএল মেনেজমেন্তকী থৌওংশিং অমসুং ওপরেস্নেল ইফিসিএন্সীশিংবু হেন্না ফহগৎহন্নবগীদমক্তা $ মিলিয়ন ৫০গী পোলিসী-বেজ লোন্দা খুৎয়েক পীনখ্রে, মসিগী পান্দম অসি নোংচুপ বেঙ্গলগী রাজ্যদা ফিস্কেল সেবিং হেনগৎহনবা, ইনফোর্ম দিসিজন মেকিং য়োকখৎপা অমসুং সর্বিস দিলিবরী ফগৎহনবনি।
নোংচুপ বেঙ্গল পব্লিক ফাইনান্স মেনেজমেন্ত ইনভেস্তমেন্ত প্রোগ্রামগীদমক্তা ভারত সরকারগী মায়কৈদগী শেল-থুম মন্ত্রালয়দা ইকোনোমিক এফিয়র্স দিপার্তমেন্তকী এদিস্নেল সেক্রেতরী দা. সি. এস. মোহপাত্রা অমসুং এ.দি.বি.গী মায়কৈদগী এ.দি.বি. ইন্দিয়া রেসিদেন্ত মিশনগী কন্ত্রী দাইরেক্তর শ্রী তাকেও কোনীশীনা খুৎয়েক পীখি।
দা মোহপাত্রানা হায়খি মদুদি থৌরম অসিদা সরকারগী অপুনবা মিৎয়েং শিজিন্নখি। রাজ্যগী ফাইনান্সিএল অমসুং ইনফোর্মেসন সিস্তেম পুনশিনবদগী পব্লিক সর্বিসশিং পাংথোকপদা ফগৎহল্লগনি অমসুং ফিস্কেল সেবিং হেনগৎহল্লগনি, মসিদগী রাজ্য অসিদা চাউখৎ-থৌরাংগী ফাইনান্সিংদা মতেং ওইনরগনি।
শ্রী কোনীশীনা হায়খি মদুদি ইন্তর্ওপরেবল ওইবা ই-গোভর্নন্তকী প্লেৎফোর্মশিং শৌগৎপদগী থৌরমশিং, পেন্সন অমসুং প্রোবিদেন্ত ফন্দগুম্বা সোসিএল প্রেতেক্সনগী কান্নবশিং নীংথিনা থৌরাংগনি, জেন্দরদা য়ুম্ফম ওইবা দেতা, তেক্স পেমেন্তশিং, অমসুং রেভিন্যু কনেক্সনগী খুদোংচাবা ফংহনগনি।
ইন্তিগ্রেতেদ ফাইনান্সিএল মেনেজমেন্ত সিস্তেম (আই.এফ.এম.এস.)কী মখাদা অনৌবা মোদ্যুল অমগী মতেংদগী দিবেলপমেন্ত প্রোজেক্তশিং হেন্না ফবা মওংদা য়েংশিনবা য়াগনি। মসিদগী প্রোজেক্তশিংগী থৌরাং নীংথিজনা হেন্না ফরগনি। পব্লিক ফাইনান্স মেনেজমেন্ততা রাজ্য সরকারগী ওফিসিএলশিংগী কেপাসিতী হেন্না ফগৎহন্নবগীদমমক্তা ফিস্কেল পোলিসী লোইননা পব্লিক ফাইনান্সকী সেন্তর অমা শেমগৎকনি। ত্রান্সপোর্ত কোর্পোরেসন অমসুং অরবান লোকেল বোদীশিংগী ৱেবতা য়ুম্ফম ওইবা ৱাকৎ লোইশিন্নবা সিস্তেম অমা শেমগৎকনি, মদুনা থাজনীংঙাই ওইবা সিতিজেন-গোভর্নমেন্ত ইন্তর্ফেস অমা ফংহনগনি।
লৈরিবা লোন অসি এ.দি.বি.গী ২০১২ অমসুং ২০১৭গী পোলিসীদা য়ুম্ফম ওইবা থৌরমশিংগী মখা পোল্লি, মসিনা তুংকোইবা পব্লিক ফাইনান্সিএল মেনেজমেন্ত ফাইনান্সিএল মেনেজমেন্ত রিফোর্মশিংগীদমক্তা নোংচুপ বেঙ্গলদা শৌগৎলি। থৌরমশিং অসিনা আই.এফ.এম.এস.পু শেমগৎপা অমসুং মথৌ তৌহনবদা মতেং পাংই, হেন্না ফবা রেভিন্যু এদমিনিস্ত্রেসনগীদমক্তা মায় পাক্লবা ই-গভর্নেন্স সিস্তেম শেমগৎখি।
কেপাসিতী বিল্দিং, আই.এফ.এম.এস. রিফোর্মশিং য়েংশিনবা অমসুং রিফোর্ম এরিয়াশিংদা খুন্নাইগী অমসুং জেন্দর এস্পেক্তশিং পুনশিনববু মপাঙ্গল কলহন্নবা গ্রান্ততা $ ৩,৫০,০০০কী তেক্নিক্কী মতেং পীদুনা মপুং ফাহন্নবা পুখৎলকপা ৱাফম্নি।
এ.দি.বি.না ৱাৎত-পাদবা, মপুং ফারবা অমসুং হান্নগী মওংদা হনজিনবা ঙম্বা তুং কোইবা এসিয়া অমসুং পেসিফিক্কীদমক্তা ফোংদোক্লি, অদুগা কা হেন্না লাইরববু কোকহন্নবা লেপ্তনা হোৎনরি। ১৯৯৬তা লিংখৎখিবা, এ.দি.বি.দা মীহুৎ ৬৮ – লমদম অসিদগী ৪৮না মপু ওইরি।
***
(Release ID: 1677898)
Visitor Counter : 93


text:
সাইন্স অমসুং তেক্নোলোজী মন্ত্রালয়
ইন্দিয়া-য়ুরোপিয়ান য়ুনিয়ন এগ্রীমেন্ত ওন সাইন্তিফিক এন্দ তেক্নোলোজীকেল কোওপরেসন মথংগী চহি মঙাগীদমক (২০২০-২০২৫) রিন্যু তৌখ্রে
Posted On:
25 JUL 2020 6:08PM by PIB Imphal
(Release ID: 1641312)
Visitor Counter : 97
ইন্দিয়া অমসুং য়ুরোপিয়ান য়ুনিয়ন অনীনা মখোয়গী এগ্রিমেন্ত ওন সাইন্তিফিক এন্দ তেক্নোলোজীকেল কোওপরেসন মথংগী চহি মঙাগীদমক (২০২০-২০২৫) রিন্যু তৌখ্রে। হায়রিবা অসি নাকন অনিগী নোত চিনহায় ওইনা একচেঞ্জনা তৌবনি। এগ্রিমেন্ত অসি অহানবা ওইনা ২০০১গী নবেম্বর ২৩দা সাইন তৌনখিবনি অমসুং মমাংদা ২০০৭ অমসুং ২০১৫দা অনিরক হন্না রিন্যু তৌখ্রে।
মসিনা সাইন্তিফিক এন্দ তেক্নোলোজীকেল রিসর্স কোওপরেসন চাওথোক্হন্দুনা লৈবাক অনিগী চুংশিন্নবগী থবক থৌরমদা মপাঙ্গল কংখৎহল্লি অমসুং অসিগুম্বা ইকোনোমিক অমসুং সোসিএল বেনেফিত কোওপেরেসনগী কানবা ফংবা ওইগনি। কোওপেরেতিপ মথৌশিং অসিনা প্রোগ্রাম ইন্দিয়ান রিসর্স অমসুং য়ুরোপিয়ান রিসর্সগী রিসর্স, তেক্নোলোজীকেল দিবলবমেন্ত অমসুং দেমোনস্ত্রেসন প্রোজেকশিংনি।
ইন্দিয়া অমসুং য়ুরোপিয়ান য়ুনিয়ন্না প্রধান মন্ত্রী শ্রী নরেন্দ্র মোদীনা লুচিংবা ১৫শুবা ইন্দিয়া-ই-য়ু সম্মিত ২০২০-২০২৫,সাইন্তিফিক কোওপরেসনদা চহি মঙা ফাওবা শাংথনবগী এগ্রিমেন্ত রিন্যু তৌনখ্রে। য়ুরোপিয়ান য়ুনিয়নগী দেলিগেসন অসি য়ুরোপিয়ান কাউন্সিল প্রসিদেন্ত চার্লস মাইকেল অমসুং য়ুরোপিয়ান কম্মিসনগী প্রসিদেন্ত উর্সুলা বোন দর লিয়েন্না মকোক থোংবশিংনী।
ইন্দিয়া অমসুং য়ুরোপিয়ান য়ুনিয়ন্না হায়রীবা “এগ্রিমেন্ত” অসিগী ফ্রেমৱার্ক মখাদা য়াম্না কনবা রিসর্স অমসুং ইনোবেসন কোওপেরেসন লৈরি অমসুং চহি খুদিংগী তপ্না তপ্না চাওখৎলক্লি। চহি ৫সিগী মনুংদা, ইন্দিয়া-ই.য়ু. রিসর্স, তেক্নোলোজী দিবলবমেন্ত প্রোজেক্তগী কো-ইনবেস্তমেন্তগী চাং অসি সোসাইতেলগী থেংনবা অৱাবদুনি হায়বদি হকশেলগী চেকশিনবা ঙমজবা, ঈশিং, শক্তি, চিঞ্জাক অমসুং ন্যুত্রিসন্না খোঙথাং অমা চংশিন্দুনা তেক্নোলোজীশিং, পেতেন্ত দিবলবমেন্ত, মখোয়না ফংজবা য়ুতিলাইজেসন, জোইন্ত রিসর্স পব্লিকেসন, রিসর্স ফেসিলিতি য়েন্নবা অমসুং সাইন্তিস অমসুং ছাত্র নাকল অনিদগী ওন্থোক্নবা।
কোওপরেসন অসিনা মীৎয়েং চংলিবসি ঈশিং, গ্রীন ত্রান্সপোর্ত, ই-মোবিলিতি, ক্লিন ইনর্জি, বাইও-ইকোনোমি, হকসেল অমসুং আই.সি.তি.। হাপচিনলক্লিবা মফমশিংদি ক্লাইমেত চেঞ্জ, সহর শেমগৎপা, পোৎ পুথোক্পা, মাংজিল থাবা পোৎ-চৈ, নানোতেক্নোলোজীশিং অমসুং বাইওতেক্নোলোজীশিং, ফুদ প্রোসেসিং অমসুং ওসেন রিসর্স হায়রিসিং অসি তুংগী চাওখৎনবা খনখ্রে।
ই.য়ু. অমসুং ইন্দিয়া অসি মীওইবগী চাওখৎ থৌরাং অমসুং অনৌবা পোৎলম পুথোকপদা মাংজিল থানা লৈরি। ইন্দিয়াগী ওইনদি মহাক্কী মীয়ামগী নোংমদা চংদবা য়াদ্রবা পোৎলমদা পান্দম থম্মী, লোয়ননা ফ্রুগল ইন্নোবেসন অমসুং হায়-তেক মার্কেত্তা খ্বায়গী মকোক্তা লৈনবা হোৎনবনা ত্বিন ওবজেক্তিবনি। অনিমক্কী মফমশিংদা ই.য়ু.- ইন্দিয়া কোওপেরেসনগীদমক চপ মাননা খুদোংচাবা ফংই। নাকন অনিদা ছাত্র, রিসর্সসরস অমসুং প্রোফেসনেলস ওন্থোক্নবা হেনগৎপনা কান্নবা ফংগনী। ইন্দিয়া অমসুং ই.য়ু.না মশা-মশাগী হৈ শিংববু অমনা অমদা পীনদুনা মরী লৈনৈ।
রিসর্স তৌরিবা অমসুং অনৌবা পোৎলম পুথোক্লিবা অনিমক চপ মান্নবদা চৎপদা চাওখৎহনগনী। ই.য়ু.-ইন্দিয়া কোওপেরেসননা অনৌবা পোৎলম পুথোক্লিবশিংবু ই.য়ু. অমসুং ইন্দিয়াগী মরক্তা নেতৱার্কিং পুখৎকনি লোয়ননা স্তার্ত-অপ, ইনকুবেতরস অমসুং এসেলেরেতরস, জোইন্ত প্লেতফোর্ম লিংখৎপা, ওফলাইন অমসুং বর্চুএল অনিমক, কোচিংনচিংবা পীবা, ত্রেনিং অমসুং স্তাফ ওন্থোক্নবা। য়াম্না হৈ-শিংলবা থবক শুবশিংনা ইন্দিয়াগী অমসুং ই.য়ু.-লেদ ইন্নোবেসন সিস্তেম ইন্দস্ত্রী ইন্তিগ্রেতেত তৌদুনা অমসুং তেক্নোলোজী-বেজ তৌবা লিদরসিপ শেম্বদা মতেক পাংই অমসুং খ্বায়দগী ফবা থবকশিং,এস.এম.ই.শিংগী ইন্তর্নেসনেলাইজেসন অমসুং গ্লোবেল ভেল্যু চেনদা কন্ত্রিব্যুসন তৌবনি।
***************


text:
প্রধান মন্ত্রীনা ঙসি য়ু.এস. প্রেসিদেন্ত, জো বাইদেন, ওস্ত্রেলিয়াগী প্রধান মন্ত্রী, স্কোত মোরিসন অসমুং জপানগী প্রধান মন্ত্রী, ফুমিয়ো কিশিদাগা লোইননা ক্বাদ লীদরশিংগী ভর্চুৱল সম্মিত্তা শরুক য়াখ্রে।
মীফম অসিনা ২০২১গী ক্বাদ সম্মিতকী মতুংদগী ক্বাদনা পাইখৎলকখিবা অনৌবা খোংথাংশিংগী মতাংদা কয়া য়াম্না খুমাং চাউশিল্লবগে হায়বদু য়েংশিনখ্রে। লুচিংবশিং অদুনা হন্দক্কী চহি অসিগী লোইশিল্লকপদা জপানদা পাংথোক্কদবা সম্মিত অদু ফাওবগী মনুংদা মশক নাইবা আউতকমশিং ফংবনবগী পান্দমগা লোইননা কোওপরেশনঅসিবু হেন্না য়াংশিনহন্নবা য়ানখ্রে।
ক্বাদনা ইন্দো-পেসিফিক রিজনদা শান্তি, মরা চেৎপা অমসুং চাউখৎপা পুরক্নবগী মরু ওইবা পান্দম অদুদা মিৎয়েং থমদুনা লৈগদবনি হায়না প্রধান মন্ত্রীনা পনখি। মহাক্না ক্বাদকী মনুংদা খুদম ওইনা হ্যুমেনিতেরিয়ন অমসুং দিজাস্তর রিলীফ, দেত সস্তেন্নেবিলিতী, সপ্লাই চেনশিং, ক্লীন ইনর্জী, কনেক্তিবিতী অমসুং কেপাসিতী-বিল্দিংগুম্বা এরিয়াশিংদা মশক নাইবা অমসুং প্রেক্তিকেল ওইবা মওংগী কোওপরেশন পীনবগীদমক্তা হায়খি।
মীফম অদুদা য়ুক্রেনদা মখোয়গী হ্যুমেনিতেরিয়ন ইমপ্লিকেশনশিং য়াওনা ওইরক্লিবা ফিভমশিং অদুগী মতাংদা খন্নখ্রে। প্রধান মন্ত্রীনা ৱারী শানদুনা অমসুং দিপ্লোমেসী লম্বিদা অমুক হন্না চৎপগী তঙাইফদবা অদুগী মতাংদা য়াম্না মরু ওইনা হায়খি।
লুচিংবশিং অদুনা সাউথইস্ত এসিয়া, ইন্দিয়ন ওসীন রিজন অমসুং পেসিফিক আইলেন্দশিংদা লৈরিবা ফিভম অদু য়াওনা, অতোপ্পা মরু ওইবা ৱফমশিংদসু খন্নখি। প্রধান মন্ত্রীনা য়ু.এন. চার্তর, ইন্তর্নেস্নেল লোগী মতুং ইন্না চৎপা অমসুং সোভরেনতী অমসুং তেরিতোরিয়েল ইন্তেগ্রিতীবু ইকাইখুম্নবা উৎপগী মরু ওইবা অদুগী মতাংদা হন্না-হন্না হায়খি।
লুচিংবশিং অদুনা পাউ ফাওনদুনা লৈনবা অমসুং জপানদা পাংথোক্কদবা লাক্কদবা লুচিংবশিংগী সম্মিত অসিগীদমক্তা য়াম্না চাউবা এজেন্দা অমগী মাইকৈদা থবক তৌনবা য়ানখ্রে।


text:
হকশেল অমসুং য়াইফ-য়ুম্বাল মন্ত্রালয়
য়ুনাইতেদ কিংদমদা থেংনখিবা সার্স-কোব-২ ভাইরসকী অনৌবা বেরাইন্ত অসিগা ইরোইননা ইপিদেমিওলোজিকেল সর্ভিলেন্স অমসুং রেস্পোন্সকীদমক্তা হকশেল মন্ত্রালয়না স্তেন্দর্দ ওপরেতিং প্রোসিজর থোকখ্রে
Posted On:
23 DEC 2020 2:21PM by PIB Imphal
সার্স-কোব-২ ভাইরসকী অনৌবা বেরাইন্ত অমা [বেরাইন্ত অন্দর ইনবেস্তিগেসন (ভি.য়ু.আই.)- ২০২১২/০১] য়ুনাইতেদ কিংদমগী সরকারনা ৱর্ল্দ হেল্থ ওর্গনাইজেসন (দবল্যু.ঐচ.ও.)দা রিপোর্ত তৌরকখি য়ুরোপিয়ন সেন্তর ফোর দিজিজ কন্ত্রোল (ই.সি.দি.সি.)না থেংনখিবা বেরাইন্ত অসি শন্দোক্কনবা হেল্লী অমসুং নহাশিংদা শোকহল্লি। বেরাইন্ত অসি অহোংবা নত্ত্রগা ম্যুতেসন ১৭কী সেৎ অমনা দিফাইন তৌই। খ্বাইদগী শীংথানিংঙাই ওইরিবদি ভাইরস অসিনা মীওইবগী এ.সি.ই.২ রিসেপ্তরদা বাইন্দ তৌবদা শীজিন্নবা স্পাইক প্রোতিনগী এন৫০১ৱাই ম্যুতেসন ওইবা অসিনি। স্পাইক প্রোতিনগী শরুক অসিদা হোংলকপনা ভাইরস অসি হেন্না লৌনগনবা অমসুং মীওই অমগা অমগী মরক্তা হেন্না লাইনা শন্দোকপা ঙমহল্লক্কনি।
হায়রিবা অসিগী ইপিদেমিওলোজিকেল সর্ভিলেন্স অমসুং রেস্পোন্সকীদমক্তা হকশেল মন্ত্রালয়না এস.ও.পি. থোকখ্রে। স্তেন্দর্দ ওপরেতিং প্রোসিজর (এস.ও.পি.) অসিনা হৌখিবা চয়োল ৪ (নবেম্বর ২৫দগী দিসেম্বর ২৩, ২০২০ ফাওবা) অসিদা য়ু.কে.দগী লাকপা নত্ত্রগা য়ু.কে.গী খুত্থাংদা ত্রাঞ্জিৎতা লাকপা ইন্তরনেস্নেল পেসেঞ্জর পুম্নমক্কী ওইনা চংফমদা অমসং কম্ম্যুনিতীদা পাইখৎকদবা থবক-থৌরমশিংগী মতাংদা শন্দোক্না য়াওরি। এস.ও.পি. অসিগা মরী লৈনবা রিফরেন্স অমা হেক্তগী আর.তি.-পি.সি.আর. তেস্তিং খক্তা তৌগদবনি।
দিসেম্বর ২৩দগী দিসেম্বর ৩১ ফাওবা নত্ত্রগা মখা তানা ওর্দরশিং থোক্ত্রিবা ফাওবা মতম খরগী ওইনা য়ু.কে.দগী ফ্লাইৎশিং পাইরকপা লেপহনখ্রে। দিসেম্বর ২১দগী দিসেম্বর ২৩, ২০২০গী মতমগী মনুংদা য়ু.কে.দগী লাকপা নত্ত্রগা য়ু.কে.গী এয়রপোর্তশিংগী খুত্থাংদা ত্রাঞ্জিৎ ওইখিবা অমসুং ভারত্তা কুমথখিবা পেসেঞ্জর পুম্নমক্না য়ৌরকপগা আর.তি.-পি.সি.আর. তেস্ত তৌগদবনি। করিগুম্বা সেম্পল অদু পোজিতিব ওইরবদি স্পাইক জিন-বেজ আর.তি.-পি.সি.আর. তেস্তসু তৌনবা রিকম্মেন্দ তৌরি। পোজিতিব ওইবা পেসেঞ্জরশিং মরী লৈনবা রাজ্যগী হেল্থ ওথোরিতীশিংনা চল্লাইবা ইন্সতিত্যুস্নেল আইসোলেসন ফেসিলিতীগী তোখাইবা (আইসোলেসন) য়ুনিৎ অমদা তোখাইনা থমগনি। ফেসিলিতীগী থাক্তা সেম্পলশিং পুনেগী নেস্নেল ইন্সতিত্যুত ওফ ভাইরোলোজী (এন.আই.ভি.) নত্ত্রগা অতোপ্পা চান্নবা লেব অমা হেক্তদা জিনোমিক সিক্বেন্সিং তৌনবা থৌরাং পাইখৎকনি। করিগুম্বা জিনোমিক সিক্বেন্সিংদা সার্স-কোব-২গী অনৌবা বেরাইন্ত অসি য়াওরে হায়বা খঙলবদি পেসেন্ত অদু তোখাইবা আইসোলেসন য়ুনিৎ অমদা থমগনি অমদি ক্লিনিকেল প্রোতোকলগী মতুং ইন্না লায়েং চত্থগনি।
এয়রপোর্ত্তা আর.তি.-পি.সি.আর. তেস্ত তৌবদা নেগেতিব ওইবশিংনা য়ুমদা ক্বারেন্তিন তৌনবা হায়গনি। চেক-ইন তৌদ্রিঙৈ মমাংদা এস.ও.পি. অসিগী মতাংদা ত্রেবেলরশিংদা খঙহনগনি অমসুং ইন-ফ্লাইৎ এনাউন্সমেন্তশিংসু তৌগদবনি।
দিস্ত্রিক্ত সর্ভিলেন্স ওফিসরশিংনা মমাং থাদগী হৌদুনা য়ু.কে.দগী ভারত্তা লাকখিবা ইন্তরনেস্নেল ত্রেবেলরশিং পাউ ফাওনবা হোৎনগনি অমসুং কম্ম্যুনিতীদা মোনিতর তৌগনি।
রাজ্য সরকারশিং/ইন্তিগ্রেতেদ দিজিজ সর্ভিলেন্স প্রোগ্রামনা হৌখিবা চয়োল মরি অসিদা য়ু.কে.দগী লাকপা নত্ত্রগা য়ু.কে.গী খুত্থাংদা ত্রাঞ্জিৎতা লাকখিবা ত্রেবেলরশিংগী কন্তেক্ত পুম্নমক ত্রেস তৌগনি অমসুং মোনিতর তৌগনি। মখোয়সু প্রোতোকলগী মতুং ইন্না তেস্ত তৌগনি অমসুং পোজিতিব কেসশিংগী কন্তেক্তশিং মপুং ফানা আইসোলেসন অমসুং মোনিতর তৌনবা তোখাইবা ক্বারেন্তিন সেন্তরশিংদা ইন্সতিত্যুস্নেল ক্বারেন্তিন তৌহনগনি।
এস.ও.পি.গী লিস্ত:
https://www.mohfw.gov.in/pdf/SOPforSurveillanceandresponseforthenewSARSCov2variant.pdf
****
(Release ID: 1683216)
Visitor Counter : 49